title: ক্রিকেট আয়ারল্যান্ড

text:
অদ্যাবধি আয়ারল্যান্ডের সেরা সাফল্য হিসেবে রয়েছে ইংল্যান্ডের বিপক্ষে ২০১১ সালের ক্রিকেট বিশ্বকাপে ৩ উইকেট বিজয় লাভ। ২ মার্চ, ২০১১ তারিখে ব্যাঙ্গালুরুতে অনুষ্ঠিত গ্রুপ পর্বের ঐ খেলায় কেভিন ও’ব্রায়ান বিশ্বকাপের ইতিহাসের দ্রুততম সেঞ্চুরি করেছিলেন। খেলায় ৩২৭ রানের জয়ের লক্ষ্যমাত্রা সাফল্যের সাথে টপকিয়ে বিশ্বকাপ রেকর্ড স্থাপন করে আয়ারল্যান্ড দল। ২০০৭ সালের ক্রিকেট বিশ্বকাপেও পাকিস্তানের বিপক্ষে গ্রুপ পর্বের খেলায় তিন উইকেটে জয় তুলে নিয়েছিল দলটি।
তবে, পাকিস্তানের কোচ বব উলমারের আকস্মিক মৃত্যুতে তাদের সাফল্য ঢাকা পড়ে যায়।


title: স্কটল্যান্ড জাতীয় মহিলা ক্রিকেট দল

text: আগস্ট, ১৯৩২ সালে ইংল্যান্ডের বিপক্ষে প্রথমবারের মতো মহিলাদের আন্তর্জাতিক ক্রিকেট খেলায় অংশগ্রহণ করে স্কটল্যান্ড দল। ওরচেস্টারের নিউ রোডে অনুষ্ঠিত ঐ খেলাটিই তাদের প্রথম আন্তর্জাতিক খেলা ছিল। উদ্বোধনী ঐ খেলার চার সদস্য বেটি স্নোবল, মার্টল ম্যাকলাগান, জয় লিবার্ট ও বেটি আর্কডেল পরবর্তীতে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন। ১৯৩২ সালের পর ১৯৭৯ সালে পূর্ব পর্যন্ত আর খেলেনি। ১৯৭৯ সালে ওরচেস্টারশায়ারের মলভার্ন কলেজে জুনিয়র ইংল্যান্ড দলের বিপক্ষে অংশ নেয়। ২০শ শতকের বাদ-বাকী সময়ে দলটি মাঝে-মধ্যে খেলতে থাকে। ২০০০ সাল থেকে নিয়মিতভাবে প্রতিযোগিতায় অংশ করে আসছে দলটি।


title: ইংল্যান্ড ক্রিকেট দল

text: ইংল্যান্ড ক্রিকেট দল পরবর্তীতে ভারত জাতীয় ক্রিকেট দল এবং উদীয়মান ওয়েস্ট ইন্ডিজ দলের বিপক্ষে হেরে যায়। ১৯৭৪-৭৫ সালের অ্যাশেজ সিরিজে ৪-১ ব্যবধানে পরাজিত হয়। ১৯৭৫ সালের ১ম বিশ্বকাপ ক্রিকেটে দলটি সেমি-ফাইনাল পর্যন্ত পৌঁছে যা ইংল্যান্ডের ভাগ্যাকাশে কিছুটা পরিবর্তনের ছোঁয়া লক্ষ্য করা যায়। ক্যারি প্যাকারের বিশ্ব সিরিজ ক্রিকেট আয়োজনের প্রেক্ষাপটে অস্ট্রেলিয়া এবং পাকিস্তান ক্রিকেট দল - উভয়ই তাদের তারকা খেলোয়াড়দেরকে হারায়। ইংল্যান্ড টেস্ট ক্রিকেট থেকে বহিস্কৃত "টনি গ্রেগ" (সাবেক ধারাভাষ্যকার), মাইক ব্রিয়ারলি, জিওফ্রে বয়কটকে পুণরায় অন্তর্ভুক্ত করে।


title: গ্যাভিন হ্যামিলটন

text: ১৯৯৯ সালের ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ইংল্যান্ড দলে অংশগ্রহণের সমূহ সম্ভাবনা না থাকায় দলে শেষ মুহুর্তে তাকে অন্তর্ভুক্ত করা হয়। ৫টি একদিনের আন্তর্জাতিকে সর্বমোট ২১৭ রান সংগ্রহ করেন। বিশ্বকাপে স্কটল্যান্ড দলে থাকা অবস্থায় ইংল্যান্ডের দলনির্বাচকমণ্ডলী তার প্রতি দৃষ্টিপাত করে। ফলে, ১৯৯৯-২০০০ মৌসুমে দক্ষিণ আফ্রিকা সফরে ইংল্যান্ড দলে তার অন্তর্ভুক্তি ঘটে। জোহানেসবার্গে অনুষ্ঠিত প্রথম টেস্টে দক্ষিণ আফ্রিকার বিপক্ষে তার টেস্ট অভিষেক ঘটে। খেলায় তিনি উভয় ইনিংসেই শূন্য রান পান ও ৬৩ রানে কোন উইকেট পাননি। এছাড়াও কোন ক্যাচও পাননি। ঐ টেস্টে ইংল্যান্ড দল ইনিংসের ব্যবধানে পরাজিত হয়। ফলে দ্বিতীয় টেস্ট থেকে বাদ পড়েন ও আর কখনো তিনি ইংল্যান্ড দলে ডাক পাননি।


title: ইংল্যান্ড ক্রিকেট দল

text:
২০০৭ সালের ৮ এপ্রিল অস্ট্রেলিয়ার বিরুদ্ধে বিশ্বকাপ ক্রিকেটের সুপার এইট পর্যায়ে অংশগ্রহণের পূর্বে ইংল্যান্ড ৪৬৪টি একদিনের আন্তর্জাতিক ক্রিকেট খেলায় অংশ নেয়। পরিসংখ্যানে দেখা যায়, ইংল্যান্ডের জয় ২২৪ (৪৮.২৮%), টাই ৪ (০.৮৬%), ফলাফল হয়নি ১৫টি (৩.২৩%) এবং পরাজয় ২২১টি (৪৭.৬৩%)। ২৮ আগস্ট, ২০১১ তারিখ পর্যন্ত ২২২ জন খেলোয়াড় ওয়ানডে ক্রিকেটে খেলায় অংশ নিয়েছেন।† = পরিত্যক্ত মাঠ
পাঁচজন বোলার এক ওভারে চার উইকেট লাভ করেছেন। তন্মধ্যে তিনটিই হয়েছে হেডিংলিতে। অদ্যাবধি একমাত্র বোলাররূপে স্টুয়ার্ট ব্রড ভারতের বিরুদ্ধে হ্যাট্রিক করেছেন।


title: চাইবাসা

text:
শহরটি সমুদ্র সমতল থেকে উচুতে অবস্থিত।চাইবাসা অবস্থিত।এই শহর রাজ্যের রাজধানী রাঁচি থেকে ১৪০ কিমি , চক্রধমপুর থেকে ২৫ কিমি ও জামসেদপুর শহর থেকে ৫৮ কিমি দূরবে অবস্থিত।.
 ভারতের জনগননা চাইবাসা শহরের জনসংখ্যা হল ৬৩৪৬৮।এই শহরের মোট পরিবারের সংখ্যা ১০,৫৯৬ টি। শহরে মোট পুরুষের সংখ্যা ৩৩,৬৮৬ এবং মহিলার সংখ্যা ৩৯৯৬২ জন। . চাইবাসা শহরে মোট স্বাক্ষরতার হার ৫৯.৫% যা জাতীয় হার ৭৪.৪ এর কম।১২ শতাং জন সংখ্যার বয়স ০-৬ বছরের মধ্যে।


title: সিনহাসা

text: ভারতের ২০০১ সালের আদমশুমারি অনুসারে সিনহাসা শহরের জনসংখ্যা হল ৪০৭৯ জন। এর মধ্যে পুরুষ ৫৪%, এবং নারী ৪৬%।


title: নানজিং

text: নানজিং (), নানকিং নামেও পরিচিত, হচ্ছে গণপ্রজাতন্ত্রী চীনের চিয়াংসু প্রদেশের রাজধানী। জনসংখ্যার ঘনত্বের বিচারে এটা চীনের দ্বিতীয় বৃহত্তম শহর (প্রথম হচ্ছে সাংহাই)। এর প্রশাসনিক আয়তন এবং মোট জনসংখ্যা ৮,২৭০,৫০০ জন . নানজিংয়ের ভেতরের অঞ্চল প্রাচীর দিয়ে ঘেরা, যার আয়তন , এর সাথে আশপাশের শহর ও অঞ্চল নিয়ে নানজিং মেট্রোপলিটন শহর গড়ে উঠেছে যার আয়তন , যার জনসংখ্যা ৩০ মিলিয়নের উপরে। নানজিং শহর ৩য় শতক থেকে শুরু করে ১৯৪৯ সাল পর্যন্ত বিভিন্ন সাম্রাজ্যের রাজধানী ছিল। ইয়াংজি নদীর তীরে অবস্থিত নানজিংকে 'চীনের প্রাচীনতম চার রাজধানী'র অন্যতম রাজধানী হিসেবে স্বীকৃতি দেয়া হয়।


title: সুহাগি

text: ভারতের ২০০১ সালের আদমশুমারি অনুসারে সুহাগি শহরের জনসংখ্যা হল ৮৩৭১ জন। এর মধ্যে পুরুষ ৫৩%, এবং নারী ৪৭%।


title: সাইরাং

text: ভারতের ২০০১ সালের আদমশুমারি অনুসারে সাইরাং শহরের জনসংখ্যা হল ৫০৩৬ জন। এর মধ্যে পুরুষ ৫৬%, এবং নারী ৪৪%।


title: সাইহা

text: ভারতের ২০০১ সালের আদমশুমারি অনুসারে সাইহা শহরের জনসংখ্যা হল ১৯,৭৩১ জন। এর মধ্যে পুরুষ ৫২%, এবং নারী ৪৮%।


title: বিজয়ওয়াড়া

text: ২০১১ সালের জনগননায় শহরটির জনসংখ্যা হয় ১০,৪৮,২২০ জন। মোট জনসংখ্যার ৫,২৪,২১৮ জন পুরুষ এবং ৫,২৩,৩২২ জন নারী। শহরটিতে প্রতি ১০০০ জন পুরুষের জন্য ৯৯৭ জন মহিলা অনুপাত যা, জাতীয় গড়ে প্রতি ১০০০ জন পুরুষ প্রতি ৯৪০ জন মহিলার অনুপাতের চেয়ে বেশি। ২০১১ সালের হিসাবে ৯২,৮৪৮ টি শিশু ০-৬ বছর বয়সী ছিল, যার মধ্যে ৪৭,৫৮২ টি ছেলে ও ৪৫,২৬৬ জন মেয়ে ছিল: এক্ষেত্রে লিঙ্গ অনুপাত প্রতি ১০০০ জন পুরুষের জন্য ৯৫১ জন মহিলা। গড় সাক্ষরতার হার ৮২.৫৯% (পুরুষ ৮৬.২৫%, মহিলা ৭৮.৯৪%)। শহরের ৭৮৯,০৩৮ জন ব্যক্তি সাক্ষরতার সাথে , জাতীয় গড় ৭৩.০০% -এর তুলনায় উল্লেখযোগ্যভাবে উচ্চ। বিজয়ওয়াড়া সর্বাধিক ঘনবসতিপূর্ণ শহরগুলির মধ্যে একটি। প্রতি বর্গ কিলোমিটারের প্রায় ৩১,২০০ জন মানুষ বাস করে। বৃহত্তর বিজয়ওয়াড়া শহরের জনসংখ্যা হল ১৪,৯১,২০২ জন।


title: সিঙ্গাইর উপজেলা

text: উপজেলার জনসংখ্যা, আয়তন, ভোটার, প্রশাসনিক একক ইত্যাদি বিষয় একটি সারণীতে এবং শিক্ষা,স্বাস্থ্য, অবকঠামো,কৃষি ও সেচ মৎস,ভ‚মি, খাদ্য প্রভৃতি একাধিক সারণীতে তথ্য প্রদান করা হয়েছে। ২১৭.৫৬ বর্গ কিলোমিটার আয়তনের সিংগাইর উপজেলার মোট জনসংখ্যা ২,৮৭,৪৫১ জন।


title: কুয়াংচৌ

text: বেইজিং ও সাংহাই এর পরেই এটি চীনের তৃতীয় বৃহত্তম শহর এবং দক্ষিণ চীনের সবচেয়ে বৃহত্তম শহর। ২০১৪ তে প্রশাসনিকভাবে জনসংখ্যা গননা করা হয় ১৩,০৮০৫০০। সাম্প্রতিক বছরগুলোতে দক্ষিণ এশিয়া ও আফ্রিকা থেকে অবৈধ ইমিগ্রেশনের কারনে এখানে জনসংখ্যা বেড়ে চলেছে।


title: সিরোহি

text: ভারতের ২০০১ সালের আদমশুমারি অনুসারে সিরোহি শহরের জনসংখ্যা হল ৩৫,৫৩১ জন। এর মধ্যে পুরুষ ৫৩%, এবং নারী ৪৭%।


title: পাতাগোনিয়া

text: আন্দিজ পর্বতমালার দিকে মাটির উর্বতা অনেক বেশি। তাই এদিকে কৃষি কাজ এবং পশু পালন করা হয়। এই অঞ্চলে ট্রমিন আগ্নেয়গিরি অবস্থিত। পশ্চিমে খনি আহরণ করা হয়, যদিও এখনো এর অনেক জায়গার অনুসন্ধান করা হয়নি। ধারণা করা হয় এখানে সোনা, রূপা, তামা বিপুল পরিমাণে রয়েছে। এই অঞ্চলের পাশে নরকুইন ও লাস লেজাস উপত্যকা অবস্থিত। লাস লেজাসে আর্জেন্টাইন সেনাবাহিনীর ক্যাম্প রয়েছে। এছাড়া এখানে অতি উৎকৃষ্ট মানে কাঠ পাওয়া যায়। এই দু’টি উপত্যকা রিও ম্যলিও, হুচুলফাকুইন লেক ও চিমুইন নদীর দিকে অগ্রসর হয়েছে। এদিকে বেশ কিছু গ্রাম রয়েছে; যেমন- জুনিন লস আন্দিস, সান মার্টিন লস আন্দিস। এর পাশে রয়েছে বিখ্যাত আপেল বাগান, যা যিশু খ্রিস্টের অনুসারীরা গড়ে তুলেছিল।


title: লা লা ল্যান্ড (চলচ্চিত্র)

text: চেজল চেয়ছিল লস এঞ্জলস কে ছবিটির জন্য প্রাথমিকভাবে নির্ধারণ করতে, এটা মন্তব্য করে যে "“এই শহরের কিছু কাব্যিক জিনিস আছে বলে আমি মনে করে, যে শহর নির্মিত হয়েছে মানুষের অবাস্তব স্বপ্ন দ্বারা এবং যার জন্য লোক তাদের সবকিছু বাজি রাখে সেটার জন্য।" ছবিটির প্রধান আলোকচিত্র শুরু হয় আগস্ট ১০, ২০১৫ সালে, এবং লস এঞ্জেলস এর ৬০টিরও বেশি স্থানে চিত্রগ্রহণ করা হয় যার মধ্যে ছিল ডাউনটাউন ট্রলি, হলিউড হিলস, এঞ্জেলস ফ্লাইট, কলোরাডো স্ট্রিট, সাউথ সাদেনা, গ্রান্ড সেন্ট্রাল মার্কেট, হেরমোসা বিচ, ওয়টাস টাওয়ার এর বিভিন্ন বাড়িতে। ৪০ দিন সময় লেগেছে ছবিটির চিত্রগ্রহণ শেষ করতে এবং শেষ হয় ২০১৫ সালের সেপ্টেম্বর এর মাঝা-মাঝি।


title: লস অ্যাঞ্জেলেস

text: লস অ্যাঞ্জেলেস () (ইংরেজিতে: Los Angeles "লস্ অ্যাঞ্জেলেস্", মূলতঃ স্পেনীয় Los Ángeles "লোস্ আংখ়েলেস্" অর্থাৎ "ফেরিশ্তাগণ") আনুষ্ঠানিকভাবে সিটি অব লস অ্যাঙ্গেলেস যা প্রায়ই তার আদ্যক্ষর L.A. দ্বারা বেশি পরিচিত। এটি মার্কিন যুক্তরাষ্ট্রের পশ্চিম উপকূলে অবস্থিত ক্যালিফোর্নিয়া অঙ্গরাজ্যের বৃহত্তম শহর ও সবচেয়ে জনবহুল শহর এবং মার্কিন যুক্তরাষ্ট্রের নিউ ইয়র্ক সিটির পর দ্বিতীয় সর্বোচ্চ জনবহুল শহর, যেখানে ২০১০ সালের জনগননায় জনসংখ্যা ৩,৭৯২,৬২১ জন। লস অ্যাঙ্গেলেস এর আয়তন ৪৬৯ বর্গমাইল।


title: আলজিয়ার্স

text:
আলজিয়ার্স শহরটি সহিল পার্বত্য অঞ্চলের ঢালের উপর নির্মিত হয়েছে। এই পাহাড়গুলি ভূমধ্যসাগরের আলজিয়ার্স উপসাগরের উপকূলীয় সমভূমিগুলির সমান্তরালে প্রায় ১৬
কিলোমিটার ধরে বিস্তৃত। শহরটি পূর্ব ও উত্তরদিকে সাগরের দিকে মুখ করে দাঁড়িয়ে আছে। উপসাগর ও পোতাশ্রয়ের ধার ধরে অবস্থিত ঝলমলে শ্বেতশুভ্র ভবনগুলি নীল সাগরের তীর থেকে সোপানের মত পাহাড়ের ঢাল বেয়ে উঠে গেছে। এজন্য ফরাসি ভাষাতে শহরটির ডাকনাম "আলজে লা ব্লঁশ" (অর্থাৎ "শ্বেতশুভ্র আলজিয়ার্স")। মূল শহরে প্রায় ৩৫ লক্ষ এবং বৃহত্তর আলজিয়ার্স শহরে ৫০ লক্ষেরও বেশি অধিবাসী বাস করে।


title: লন্ডন

text: লন্ডনের দুটি দূরবর্তী বিন্দুর মধ্যবর্তী সর্বোচ্চ দূরত্ব প্রায় ৩০ মাইল। এর আয়তন ১৬১০ বর্গ কিমি (৬২০ বর্গ মা)। এই সুবৃহৎ শহরাঞ্চলটি ৩৩টি রাজনৈতিক এককে বিভক্ত। কেন্দ্রে অবস্থিত সিটি অফ লন্ডন ছাড়াও রয়েছে অধীনস্থ ৩২টি বরো। কেন্দ্রীয় অঞ্চলটিকে মধ্য লন্ডন নামে ডাকা হয় যার বেশির ভাগ অঞ্চলই টেম্‌স নদীর উত্তরে একটি মৃদুমন্দ ঢালু এলাকায় অবস্থিত। এই ঢালুটি আবার আরও উত্তর দিকে গিয়ে উঠতে শুরু করেছে। ৩৩টি রাজনৈতিক এককের মধ্যে ১২টিই এই মধ্যভাগে অবস্থিত যার মধ্যে রয়েছে সিটি অফ লন্ডন, সিটি অফ ওয়েস্টমিন্‌স্টার এবং পশ্চিম প্রান্তের জেলাসমূহ। সিটি অফ লন্ডন হচ্ছে লন্ডন শহরের প্রথাগত ও রাজনৈতিক কেন্দ্র আর সিটি অফ ওয়েস্টমিন্‌স্টার হল জাতীয় সরকারের দফ্‌তর ও মূল আসন। যতই প্রান্তের দিকে যাওয়া যায় জীবনযাত্রার উচ্চ মান ও চাকচিক্য ততই কমতে থাকে।৪৩ খ্রিস্টাব্দে রোমানরা ব্রিটেন দখল করে পূর্ব ইংল্যান্ডের কোলচেস্টারে তাদের প্রাদেশিক রাজধানী স্থাপন করে। কোলচেস্টার যাবার পথ তৈরির উদ্দেশ্যে তারা টেম্‌স নদীর উপর একটি সেতু নির্মাণ করে এবং সেতুর এপারে লন্ডিনিয়াম শহরের পত্তন ঘটায়। সাধারণ রোমান ঔপনিবেশিক শহরগুলোর মতই সে শহরে দুইটি প্রধান সড়ক ছিল যে দুটি বৃহৎ ব্যাসিলিকাতে এসে মিলিত হয়েছে। এই ব্যাসিলিকার স্থানে এখন ব্যাংক অফ ইংল্যান্ড অবস্থিত। ২০০ সাল নাগাদ তারা এই শহরের চারপাশে একটি দেয়াল নির্মাণ করার মাধ্যমে পরবর্তীকালে সিটি অফ লন্ডন হিসেবে পরিচিত এলাকার সীমানা নির্ধারণ করে।


title: ইট’স অ্যালাইভ! (ডেক্সটার)

text: ২০০৭ সালের ২১শে মে চিত্রধারন শুরু মাধ্যমে "ইট'স অ্যালাইভ!" এর অবস্থান স্থায়োভাবে মায়ামি থেকে লস এঞ্জেলেস এ পরিবর্তন করা হয়। প্রথম মৌসুমের পাঁচটি পর্ব মায়ামিতে চিত্রধারন করা হয় যা কেরনের মতে "প্রয়োজনের তুলনায় অনেক ঝামেলার ছিল"। শোটাইমের অনুষ্ঠান নির্বাহী রবার্ট গ্রীনবেল্ট জানান,"সম্পূর্ণ শ্যুটিং মায়ামিতে সম্পন্ন করা অসম্ভব হয়ে পড়েছিল। কেননা "ডেক্সটার"এর নির্মাণ সময় এবং ফ্লোরিডার হারিকেন মৌসুম একই সময়ে পড়েছে, যার কারণে "ডেক্সটার" নির্মাণ ব্যয়বহুল হয়ে পড়ে।" একটি ছোট নির্মাণ দল এবং হল মায়ামিতে গিয়ে কিছু দৃশ্যের চিত্রধারণের কাজ করে। প্রযোজক সারা কলেটনের মতে, "শুধু ডেক্সটারের গাড়ি থেকে বের হওয়া আর হাঁটা ছাড়াও আরো বেশ কিছু দৃশ্য ছিল যেগুলো আমরা জানতাম আমরা আমাদের প্রয়োজনে ব্যবহার করতে পারি।" যেগুলো পরে লেখকেরা বিভিন্ন ক্ষেত্রে ব্যবহার করেছেন। এই পর্বের বিস্কেইন বে এর দৃশ্যটির জন্য লস এঞ্জেলসে একটি সেট ব্যবহার করা হয়েছিল। বেশিরভাগ চিত্রধারণ করা হয়েছিল সান পেদ্রো, লস এঞ্জেলস, ক্যালিফোর্নিয়া এবং ক্যালিফোর্নিয়ার লং বীচ এলাকাতে।


title: লং বিচ বন্দর

text: লং বিচ বন্দর লং বিচ শহরে "সিটি হারবার বিভাগ" হিসাবে পরিচিত, যা লস অ্যাঞ্জেলেসের বন্দরের পরে যুক্তরাষ্ট্রে দ্বিতীয় ব্যস্ততম কন্টেইনার বন্দর। মার্কিন-এশিয়ান বাণিজ্যের জন্য একটি প্রধান প্রবেশদ্বার হিসাবে কাজ করে বন্দরটি। ক্যালিফোর্নিয়ার লং বিচ শহরে ২৫ মাইল (৪০ কিমি) জলপথের সাথে ৩,২০০ একর (১৩ বর্গ কিমি) জমি বন্দরের অধীনে রয়েছে। লং বিচ বন্দর লং বিচ শহরের দুই মাইল (৩ কিলোমিটার) দক্ষিণ-পশ্চিমে এবং লস অ্যাঞ্জেলেস শহরের প্রায় ২৫ মাইল (৪০ কিমি) দক্ষিণে অবস্থিত। সমুদ্র বন্দরটি প্রায় ১০০ বিলিয়ন মার্কিন ডলার বাণিজ্য করে এবং দক্ষিণ ক্যালিফোর্নিয়াতে ৩,১৬,০০০ জনেরও বেশি মানুষকে নিয়োগ করেছে।


title: লস অ্যাঞ্জেলেস বন্দর

text: লস অ্যাঞ্জেলেস বন্দর ৭,৫০০ একর (৩০০০ হেক্টর) এলাকা ও ৪৩ মাইল (৬৯ কিলোমিটার) উপকূলরেখা নিয়ে গঠিত। বন্দরটির পাশেই রয়েছে পৃথক লং বিচ বন্দর। লস অ্যাঞ্জেলেস বন্দর কেন্দ্রীয় লস অ্যাঞ্জেলেস শহরের থেকে ২০ মাইল দক্ষিণে সান পেড্রো ও ওয়েমলিংটনের সান পেড্রো উপসাগরে অবস্থিত। লস অ্যাঞ্জেলেস শহরের একটি বিভাগ লস এঞ্জেলেসের পোর্ট এলএ কাউন্টি অঞ্চল জুড়ে ৫,১৭,০০০ জন এবং বিশ্বব্যাপী ১.৬ মিলিয়ন জনসংখ্যার জন্য কর্মসংস্থানের সহায়তা দেয়। এই বন্দরের দ্বারা মার্কিন যুক্তরাষ্ট্রে আমদানি করা প্রায় ২০% পণ্যসম্ভারের প্রতিনিধিত্ব করে। বন্দর চ্যানেলের গভীরতা ৫৩ ফুট (১৬ মিটার)। বন্দরে ২৭ টি কার্গো টার্মিনাল, ৮৬ টি কন্টেনার ক্রেন, ৮ টি কন্টেইনার টার্মিনাল এবং ১১৩ মাইল (১৮২ কিমি) ডক রেলপথ রয়েছে। এলএ পোর্ট আসবাবপত্র, পাদুকা, ইলেকট্রনিক্স, অটোমোবাইল অংশ এবং প্লাস্টিক আমদানি করে। বর্জ্য কাগজ, পোষা প্রাণী এবং পশু খাদ্য, স্ক্র্যাপ ধাতু, কাপড় এবং সয়াবিন রপ্তানি করে বন্দরটি। বন্দরের প্রধান বাণিজ্যিক অংশীদাররা চীন, হংকং, জাপান, দক্ষিণ কোরিয়া, তাইওয়ান এবং ভিয়েতনাম।


title: হলিউড পাহাড়

text: হলিউড হিলস ক্যালিফোর্নিয়ার লস এঞ্জেলেস শহরের কেন্দ্রীয় অঞ্চলে সান্তা মনিকা পর্বতমালার একটি অংশ এবং একই নামের একটি পাহাড়ী এলাকা।


title: ক্যাংকুয়াং

text: লেলেস শহরটি গারুট শহরে যাবার পথে বানডুঙ্গের ৪০ কিলোমিটার দক্ষিণ-পূর্বদিকে অবস্থিত। উক্ত মন্দিরটি লেলেস থেকে গারুট যাবার প্রধান সড়কের থেকে বেশ কিছু কিলোমিটার পূর্বদিকে অবস্থিত। মন্দিরটি ১৬.৫ হেক্টর জায়গা জুড়ে একটি দ্বীপে অবস্থিত। দ্বীপটির নাম কামপুঙ্গ গ্রাম। এই জায়গাটির চতুর্দিক সিটু ক্যাংকুয়াং নামক ছোট একটি হ্রদ দ্বারা পরিবেষ্টিত। এই মন্দিরটির কাছে একটি প্রাচীন সানদানি গ্রাম অবস্থিত। এই মন্দির, দরগা, প্রাচীন গ্রাম আর চারপাশের অঞ্চল ও হ্রদ সংরক্ষিত হচ্ছে সাংস্কৃতিক ও পুরাতাত্বিক অভয়ারন্য হিসাবে। প্রাথমিকভাবে পুরো দ্বীপটি হ্রদ-পরিবেষ্টিত ছিল। বর্তমানে কেবল দ্বীপটির উত্তরভাগে হ্রদ আছে, দক্ষিণ অংশ পুনর্নির্মিত করে সেখানে ধানচাষ করা হয়। সানদানি ভাষাতে পানদান গাছের স্থানীয় নাম থেকে মন্দিরের ক্যাংকুয়াং নামটির উৎপত্তি। এই পানদান গাছ ঐ দ্বীপের চারপাশে দেখতে পাওয়া যায়।


title: পুরাতন টেথিস

text: ভূতাত্ত্বিকদের মতে সিলুরিয়ান যুগের (৪৪.৩৪ - ৪১.৯২ কোটি বছর আগে পর্যন্ত সময়কাল) শেষভাগ থেকে কার্বনিফেরাস যুগের (৩৫.৮৯ - ২৯.৮৯ কোটি বছর আগে পর্যন্ত সময়কাল) প্রথমভাগ পর্যন্ত এই মহাসাগরের বিস্তৃতি ছিল সবচেয়ে বেশি। কিন্তু কার্বনিফেরাস যুগের শেষদিকে গন্ডোয়ানা ও লরেশিয়া পরস্পরের সাথে মিশে গেলে পুরাতন টেথিসের পশ্চিমাংশ বুজে যায়; এই দুই জুড়ে যাওয়া অতিমহাদেশের সাথে তাদের উত্তরপূর্বদিকে ছড়িয়ে থাকা সিবিরিয়া, কাজাখস্তানিয়া, প্রভৃতি "প্যালিও-এশিয়াটিক মহাদেশীয় খণ্ডগুলিও" এসে জুড়ে গেলে গঠিত হয় এককমহাদেশ প্যানজিয়া।এই নূতন এককমহাদেশ পুরাতন টেথিসের অবশিষ্ট পূর্বাংশের তিনদিকে এমন ভাবে ছড়িয়ে থাকে যে তখন পুরাতন টেথিস কিছুটা উপসাগরের মতো ত্রিভূজাকৃতি হয়ে ওঠে; এরপর পার্মিয়ান যুগে এসে এর দক্ষিণে নতুন একটি মহাসাগর হিসেবে টেথিসের উদ্ভব ঘটে। এই নূতন মহাসাগরটি যত বিস্তৃত হতে শুরু করে, পুরাতন টেথিস ততই সংকুচিত হতে থাকে এবং তার তলদেশ উত্তরে লরেশীয় মহাদেশীয় পাতের তলায় প্রবেশ করতে ("subdaction") শুরু করে; অবশেষে ট্রায়াসিক-জুরাসিক যুগের সন্ধিক্ষণের কাছাকাছি কোনও একসময়ে এর সম্পূর্ণ অবলুপ্তি ঘটে ও "নব্য টেথিস" এর পুরনো সমগ্র অঞ্চলটি জুড়েই প্রায় অবস্থান করতে শুরু করে।


title: মালাক্কা প্রণালী

text: মালাক্কা প্রণালীর উত্তরে ভারত মহাসাগরের আন্দামান সাগরকে দক্ষিণে প্রশান্ত মহাসাগরের দক্ষিণ চীন সাগরের সাথে যুক্ত করেছে এবং মালয় উপদ্বীপকে সুমাত্রা দ্বীপ থেকে পৃথক করেছে। প্রণালীটি উত্তর-পশ্চিম থেকে দক্ষিণ-পূর্বে ৮০০ কিলোমিটার দীর্ঘ এবং এর বিস্তার ৬০ কিলোমিটার থেকে ৪৮০ কিলোমিটার হতে পারে। প্রণালীটির দক্ষিণ প্রান্তে অনেকগুলি দ্বীপ আছে। এই প্রণালীটি বিশ্বের সবচেয়ে গুরুত্বপূর্ণ জাহাজগামী সমুদ্রপথের একটি, ইউরোপ ও পূর্ব এশিয়ার মধ্যকার সমুদ্র বাণিজ্য এর মধ্য দিয়ে সংঘটিত হয়। মালাক্কা প্রণালীর উপকূলে অবস্থিত প্রধান বন্দরগুলির মধ্যে আছে মালয় উপদ্বীপের পেনাং (প্রাক্তন জর্জটাউন), পোর্ট সোয়েটেনহাম ও মালাক্কা, এবং সুমাত্রা দ্বীপের বেলাওয়ান বন্দর। সিঙ্গাপুর এই প্রণালীর দক্ষিণতম প্রান্তে অবস্থিত।


title: চিলি

text: চিলি (স্পেনীয় ভাষায়: Chile "চিলে") দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।


title: ডেভিল'স সী

text: ডেভিল'স সী (; ) বা ড্রাগন ট্রায়াঙ্গেল () বা সাগরের জাদু বা প্যাসিফিক বারমুডা ট্রায়াঙ্গেল নামেও পরিচিত, যা টোকিওর দক্ষিণে প্রায় ১০০ কিমি দূরে মিয়াকে-জিমা (মিয়াকে দ্বীপ) ঘিরে প্রশান্ত মহাসাগরের একটি বিশেষ অঞ্চল। ডেভিল'স সী-কে কখনও কখনও একটি অতিপ্রাকৃতিক অবস্থান হিসেবে বিবেচিত করা মাধ্যমে এই দাবির সত্যতা রীতিমত খোলাসমুক্ত করা হয়েছে। আকার এবং আয়তনের বিভিন্ন স্থানের রিপোর্ট (শুধুমাত্র ১৯৫০ দশকের রিপোর্ট থেকে) অনুসারে এটি জাপানের পূর্ব উপকূলে একটি অনির্দিষ্ট অংশ থেকে ১১০ কিলোমিটার (৫৮ মাইল), উপকূল থেকে ৪৮০ কিলোমিটার (৩০০ মাইল) এবং এমনকি ইও জিমার উপকূলের কাছে থেকে ১,২০০ কিলোমিটার (৭৫০ মাইল) দূরে অবস্থিত।


title: ওয়ালেস রেখা

text: ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।


title: ডাব আর্টেক

text: প্রাক ঐতিহাসিক কালে "ঢু হার্টেক" স্কটল্যান্ড থেকে আটলান্টিক মহাসাগর পর্যন্ত বরফ চাদর দ্বারা আবৃত ছিল.সর্বশেষ প্রায় 20,000 বছর আগে সমুদ্রপৃষ্ঠের উচ্চতা বর্তমান সময়ের তুলনায় 425 ফুট (130 মিটার) কম ছিল.] জমির আইসোস্ট্যাটিক বৃদ্ধি উপকূলের হিমবাহের পরিমাপের কাজ টা আরও জটিল করে ফেলেছে.এটি এবং জুরা ও আইলি দ্বীপ স্কটল্যান্ডের মূল ভূখন্ড এর সাথে সংযুক্ত হয় ইথামাস হ্রদ দ্বারা।অটলভাবে সমুদ্র স্তরের ক্রমবর্ধমান ঢেউ ধীরে ধীরে বিচ্ছিন্ন করে ফেলে একে পরিশেষে।কিন্তু নিমজ্জিত এই ঢু হার্টেক ই আজকের এই সবুজ পাথুরে শৈল যা কিনা 240 ফুট (73 মিটার)দীর্ঘ এবং 130 ফুট (40 মিটার) চওড়া


title: গ্র্যান্ড ক্যানিয়ন

text: ক্রটেশাস পিরিয়ডে ১৩০ মিলিয়ন বছর আগে ভূগর্ভস্থ দুটি টেকটনিক প্লেট -ওশিয়ানিক প্লেটের সাথে নর্থ আমেরিকান প্লেটের পশ্চিমাংশের সংঘর্ষ ঘটে। ওশিয়ানিক প্লেটের পুরুত্ব হলো ৫০ থেকে ১০০ কিলোমিটার অন্য দিকে নর্থ আমেরিকান প্লেট ছিল অপেক্ষাকৃত হালকা। নর্থ আমেরিকান প্লেট হালকা বলে ওশিয়ানিক প্লেটের উপর উঠে যায় আর ওশিয়ানিক প্লেট নর্থ আমেরিকান প্লেটের তলায় ঢুকে যেতে শুরু করে। ওশিয়ানিক প্লেটের এই চাপের ফলে হালকা আমেরিকান প্লেট সংকুচিত ও ঘনীভূত হতে শুরু করে এবং এক সময় পশ্চিম আমেরিকার পুরোটাই উপরের দিকে ফুলে উঠতে শুরু করে। মাটি উপরের দিকে ওঠার ফলে পানির নিচে থাকা সাগরের অংশ গুলো থেকে পানি সরে যায় আর নানান সামুদ্রিক প্রানীগুলোরর দেহাবশেষ রয়ে যায় উপরে উঠে যাওয়া মাটির উপর। এ ভাবেই উত্তরে তৈরি হয় পাহাড় আর দক্ষিণে প্রাচীন পর্বত মোগোলান হাইল্যান্ডস আরো উঁচু হয়ে ওঠে সমুদ্র পৃষ্ঠথেকে ২১০০ মিটার পর্যন্ত।


title: ক্যালিফোর্নিয়া উপসাগর

text:
ভূগর্ভস্থ প্রমাণগুলি থেকে ভূতত্ত্ববিদরা ব্যাপকভাবে ব্যাখ্যা করেন যে ক্যালিফোর্নিয়া উপসাগরটি প্রায় ৫.৩ মিলিয়ন বছর আগে এসেছিল টেকটনিক ধাক্কায় উত্তর আমেরিকার প্লেট
থেকে বাজা ক্যালিফোর্নিয়া উপদ্বীপটি পৃথক হওয়ার মাধ্যমে। এই প্রক্রিয়ার অংশ হিসাবে, ইস্ট প্যাসিফিক রাইজ সমুদ্রতীর বরাবর উপসাগরীয় অঞ্চলের মাঝামাঝি পর্যন্ত বিস্তৃত। ইস্ট প্যাসিফিক রাইজের এই বিস্তৃতিককে প্রায়ই ক্যালিফোর্নিয়া উপসাগরের ফাটল অঞ্চল বলা হয়। কলোরাডো নদী দ্বারা সৃষ্ট প্রকাণ্ড বদ্বীপ ব্যতীত এই উপসাগরীয় অঞ্চলটি ইন্দো, ক্যালিফোর্নিয়া পর্যন্ত প্রসারিত হবে। এই বদ্বীপটি সমুদ্রকে বেষ্টন করে মেক্সিকালি এবং ইম্পেরিয়াল উপত্যকাকে বন্যা হওয়া থেকে রক্ষা করে। আগ্নেয়ক্রিয়া ইস্ট প্যাসিফিক রাইজকে দখল করে রেখেছে। ইসলা টর্টুগা দ্বীপটি এই চলমান আগ্নেয়গিরির কার্যকলাপের একটি উদাহরণ। অধিকন্তু, ক্যালিফোর্নিয়া উপসাগর সৃষ্টির সাথে সম্পর্কিত, টেকটনিক আমলের প্রসারের কারনে বাহিয়া ডি কনসেপিসিয়ন, বাজা ক্যালিফোর্নিয়া সার-এ জলপ্রবাহের ভেন্ট পাওয়া যায়।


title: এডেন উপসাগর

text: এডেন উপসাগর () আরব সাগরের পশ্চিম বাহু। এর উত্তরে আরব উপদ্বীপের দক্ষিণ উপকূলের ইয়েমেন রাষ্ট্র এবং এর দক্ষিণে উত্তর-পূর্ব আফ্রিকার সোমালিয়া ও জিবুতি অবস্থিত। উপসাগরটি ৮৯০ কিলোমিটার দীর্ঘ এবং লোহিত সাগরের সাথে বাব এল মান্দেব প্রণালীর মাধ্যমে সংযুক্ত। এডেন উপসাগরটি ভারত মহাসাগর থেকে সুয়েজ খাল হয়ে ভূমধ্যসাগর পর্যন্ত বিস্তৃত গুরুত্বপূর্ণ বাণিজ্যিক জাহাজপথটির অংশবিশেষ গঠন করেছে।


title: কামচাতকা উপদ্বীপ

text: ১২৫০ কিমি দীর্ঘ এবং ৪,৭২,৩০০ বর্গকিলোমিটার আয়তনের কামচাতকা উপদ্বীপের মধ্য দিয়ে উত্তর-পশ্চিম থেকে দক্ষিণ-পূর্ব বরাবর দুইটি সক্রিয় আগ্নেয় পর্বতশ্রেণী বিস্তৃত। এগুলির মধ্যে প্রশস্ত সমতল এলাকা অবস্থিত। সর্বোচ্চ শৃঙ্গটির নাম ক্লিউচেভস্কায়া সোপকা নামের একটি আগ্নেয়গিরি (৪,৭৫০ মিটার), যা পূর্বের পর্বতমালাটিতে অবস্থিত। উপদ্বীপের পশ্চিম উপকূলে সমুদ্র সমতল থেকে গড়ে ৬৫০ মিটার উচ্চতায় অবস্থিত একটি তুন্দ্রা অঞ্চল অবস্থিত। পূর্ব উপকূলে খাড়া পর্বতঢালবিশিষ্ট। পূর্ব উপকূলের ধার ঘেঁষে প্রশান্ত মহাসাগরে ১০,৫০০ মিটার গভীর কুরিল-কামচাতকা সমুদ্রখাত অবস্থিত।


title: পাচামামা

text: ইনকা দেবীকে বিভিন্নভাবে উপস্থাপন করা হয়েছে। প্রাথমিকভাবে পাচামামা নামে ডাকা হয়। তাঁর অন্য নামগুলো হচ্ছে - মামা পাচা, লা পাচামামা ও পৃথিবী মাতা। লা পাচামামা, পাচামামা থেকে পৃথক অর্থ বহন করে। লা আন্তঃসম্পর্কের ন্যায় গুরুত্ব বহন করছে যাতে দেবী প্রকৃতিতুল্য। অন্যদিকে, ‘লা’-বিহীন পাচামামায় কেবলমাত্র দেবী হিসেবে আত্মপ্রকাশ ঘটানো হয়েছে।


title: পল্লব সাম্রাজ্য

text: প্রাচীন তামিল দেশ তামিলাকম শাসন করেছিল প্রধানত তিনটি রাজবংশ: চোল, চের ও পাণ্ড্য। তামিলাকমের তিনটি অঞ্চল চোলনাড়ু, চেরনাড়ু ও পাণ্ড্যনাড়ু নামে পরিচিত ছিল। এর মধ্যে পল্লবদের নামের উল্লেখ পাওয়া যায় না। কারণ পল্লবরা স্থানীয় শাসক ছিল না। তারা ছিল বহিরাগত। তামিল গ্রন্থ "অহনানুরু"-তে প্রথম পল্লব অঞ্চলের উল্লেখ পাওয়া যায়। এই বইতে দুটি তিরিয়ানের উল্লেখ আছে। তার মধ্যে পুরনো তিরিয়ানটি নেলোর জেলার গুডুরে। এই রাজ্যটি তিরুপতি বা তিরুভেঙ্কটম পর্যন্ত প্রসারিত ছিল। ছোটো তিরিয়ানটির রাজধানী ছিল কাঞ্চীপুরম। সঙ্গম রচনা "পেরুমবনররুপাটাই"-তে ছোটো তিরিয়ানটিকে (ইলাম তিরিয়ান নামে পরিচিত) সূর্য বংশীয় রাজা ইক্ষবাকুর রাজ্য বলে উল্লেখ করেছে। পরবর্তীকালে লেখা টীকা অনুযায়ী ইনি ছিলেন এক চোল রাজা ও নাগা রাজকুমারীর অবৈধ সন্তান।


title: আহোম সাম্রাজ্য

text: আহোম সাম্রাজ্যে জনসাধারনকে জোরপূর্বক রাজ্যের কার্যে নিয়োগ করার প্রথাকে পাইক প্রথা বলা হত। প্রথাটি প্রাচীনকালে দক্ষিণ-পূর্ব এশিয়ায় প্রচলিত ছিল বলে বিশ্বাস করা হয়। ১২২৮ সনে আহোমেরা অসম আসার পর প্রথাটির প্রচলন করেন। ১৬০৬ সনে পাইক প্রথার কিছু পরিবর্তন করে মোমাই তামুলী বরবরুয়া পুনরায় প্রচলন করেন। বিজ্ঞ ব্যক্তিরা মত প্রকাশ করেছেন যে, পাইক প্রথা ছিল আহোমের পতনের মূল কারণ। আহোম রাজ্যের রাজবংশের লোক, পুরোহিত, উচ্চ শ্রেনীর লোক ও দাসদের বাদ দিয়ে সকল ১৫ থেকে ৫০ বৎসরের পুরুষকে পাইক বলা হত। স্বর্গদেউ রুদ্র সিংহের রাজত্বকালে রাজ্যের প্রায় ৯০% লোক এই শ্রেনীর অন্তর্গত ছিল।এই প্রথা অণুযায়ী অসমের প্রাপ্তবয়স্ক ব্যক্তিদের রাজ্যের বিভিন্ন কাজে নিয়োগ করা হয়েছিল। এই শ্রেনীর অন্তর্গত ব্যক্তিদের দিয়ে নৌকা তৈরী করা, গৃহ নির্মাণ করা, পথ-ঘাট নির্মাণ করা, রাজস্ব আদায় করা, হাতি ধরা, বন-জঙ্গল পরিদর্শন করা ইত্যাদি কাজ করানো হত।


title: পাচামামা

text: পাচামামা ও ইন্তিকে সর্বাপেক্ষা দয়ালু দেবীরূপে বিশ্বাস করা হয়ে থাকে। তাঁরা আন্দীয় পর্বতমালার বিভিন্ন অংশ অবস্থান করে থাকেন। সাবেক ইনকা সাম্রাজ্যে (বর্তমানের - বলিভিয়া, ইকুয়েডর, চিলি, পেরু ও আর্জেন্টিনার উত্তরাংশ) তিনি ‘তোয়ান্তিনসুয়ো’ নামে পরিচিত ছিলেন। আন্দীয় জনগোষ্ঠীর কাছে পাচামামা ‘আদর্শ মাতা’রূপে পরিচিত। এছাড়াও, সচরাচর লোকেরা তাঁকে স্মরণ করে ও তাঁর সম্মানার্থে স্বাক্ষাৎপর্ব বা উৎসবাদিতে নাম উচ্চারণ করে থাকেন। কিছু অঞ্চলে তাঁকে স্মরণপূর্বক স্বল্প পরিমাণে দক্ষিণ ও মধ্য আমেরিকায় উৎপাদিত ভূট্টা বা আখের তৈরী মদ চিচা মেঝেতে রাখার পর বাকীটুকু পান করা হয়। এ স্মরণকে ‘চালা’ নামে ডাকা হয় ও দিনের প্রায় সময়ই ডাকা হয়। পাচামামার স্মরণে বিশেষ ধর্মীয় দিন উদযাপন করা হয় যা ‘মার্তেস ডে চালা’ বা ‘চালা মঙ্গলবার’ নামে পরিচিত। কিছু ক্ষেত্রে উৎসব আয়োজকেরা ঐতিহ্যবাহী পাদ্রীদের সহায়তা নিয়ে থাকেন। তাঁরা আইমারা ভাষায় ইয়াতিরি নামে পরিচিত। তাঁরা দেবীর ভাগ্য বা সদিচ্ছাকে ফিরিয়ে আনতে প্রাচীন পন্থায় মন্ত্রোচ্চারণ করে থাকেন। গিনিপিগ বা লামা পুড়িয়ে তাঁকে উৎসর্গ করেন।


title: চাচাপোয়া

text: চাচাপোয়ারা হল আন্দিজ পার্বত্যাঞ্চলের একটি প্রাচীন জাতি। আন্দিজ পর্বতের পূর্ব ঢালে, অর্থাৎ প্রশান্ত মহাসাগরের বিপরীত দিকে, বর্তমান পেরুর আমাজন নদী সংলগ্ন আমাজোনাস অঞ্চলে তাদের সভ্যতার বিকাশ ঘটেছিল। ইনকাদের সাথে তাদের দীর্ঘদিন ধরে শত্রুতার সম্পর্ক ছিল। বহু চেষ্টার পর অবশেষে স্পেনীয় আক্রমণের মাত্র বছর ষাটেক আগে ১৪৭৫ খ্রিস্টাব্দে ইনকারা তাদের নিজ সাম্রাজ্যভুক্ত করতে সক্ষম হয়। "চাচাপোয়া" নামটিও তাদেরই দেওয়া, কেচুয়া ভাষায় যার মানে 'মেঘ-যোদ্ধা'। এই অঞ্চলে অতিবৃষ্টি অরণ্য ("রেন ফরেস্ট") ও সবসময় আর্দ্র পরিবেশের জন্যই বোধহয় ইনকারা তাদের এমন নামে ডাকত।


title: আটাওয়ালপা

text: আটাওয়ালপা (; মার্চ ২০, ১৪৯৭, কারানকুই, ইকুয়েডর - জুলাই ২৬, ১৫৩৩, কাহামার্কা, পেরু) ইনকা সাম্রাজ্যের ১৩তম ও শেষ স্বাধীন সম্রাট ছিলেন। তখন ইনকা সাম্রাজ্যের আরেক নাম ছিল Tahuantinsuyo। তিনি তার ছোট ভাই হুয়াসকারকে এক গৃহযুদ্ধে পরাজিত করে সিংহাসন আরোহন করেছিলেন। মূলত আটাওয়ালপা এবং হুয়াসকার বাবা হুয়াইনা কাপাকের মৃত্যুর পরপরই এই গৃহযুদ্ধের সূত্রপাত ঘটেছিল। ধারণা করা হয় তাদের বাবা ম্যালেরিয়া বা গুটিবসন্তজাতীয় কোন রোগে আক্রান্ত হয়ে মৃত্যুবরণ করেন। এই গৃহযুদ্ধ চলাকালীন সময়েই স্পেনীয় সেনাপতি ফ্রান্সিসকো পিসার্‌রো ইনকাদের সাম্রাজ্যে প্রবেশ করেন এবং একপর্যায়ে আটাওয়ালপাকে বন্দী করেন। আটাওয়ালপার মাধ্যমেই পিসার্‌রো ইনকা সাম্রাজ্য নিয়ন্ত্রণ করছিলেন। ইনকারা আটাওয়ালপার মুক্তির জন্য পণ হিসেবে ৬০ ঘনমিটার সোনা দিতে রাজি হয়েছিল। এ সত্ত্বেও পিসার্‌রো তাঁকে মুক্তি দেয়নি। বরং মুক্তিপণের প্রত্যাশা না করেই আটাওয়ালপাকে হত্যা করে। এই হত্যার সংবাদ যখন ইনকাদের কাছে যায়, তখন তারা ১১০০ লামার পিঠে চাপিয়ে ঐ সোনাগুলো নিয়ে আসছিল। সংবাদ জানার পর তারা সোনাগুলো অ্যাজানগারের পর্বতে লুকিয়ে ফেলে। যাহোক, আটাওয়ালপার মৃত্যুর মধ্য দিয়েই স্বাধীন ইনকা সাম্রাজ্য স্পেনের অধিকারভুক্ত হয়।


title: ফ্রান্সিসকো পিসার্‌রো

text: মহামতি সম্রাট তোপা ইনকা (Topa Inca) ইনকা সাম্রাজ্যে ১৪৯৩ সাল পর্যন্ত শাসনকার্য পরিচালনা করেন। তাঁর পরে সিংহাসনে আসীন হন উত্তরসূরী সম্রাট উয়াইনা কাপাক (Huayna Capac) যিনি সাম্রাজ্য বিস্তারে বেশ মনোযোগী ছিলেন। এর কিছুকালের মধ্যে উয়াইনা কাপাক এবং তাঁর নিয়োজিত উত্তরাধিকারী মারা যান অজানা কারণে। ধারণা করা হয় ইউরোপীয়দের আমদানীকৃত কোন সংক্রামক ব্যাধিতে তাঁদের মৃত্যু হয়।


title: ইনকা সাম্রাজ্য

text: ইনকা সাম্রাজ্য প্রে-কলাম্বিয়ান আমেরিকাতে বৃহত্তম সাম্রাজ্য ছিল। এই সাম্রাজ্যের প্রাশাসনিক, রাজনৈতিক এবং সামরিক কেন্দ্র ছিল কোস্কো শহর। পেরুর পাহাড়ি এলাকায় ১৩০০ শতকের দিকে ইনকা সভ্যতার সূচনা হয়।


title: প্রাক-কলম্বীয় ইকুয়েডর

text: বর্তমান ইকুয়েডর প্রজাতন্ত্র এ অঞ্চলের কেন্দ্রস্থলে অবস্থিত। সেখানে হাজার হাজার বছর পূর্ব থেকেই বিভিন্ন সভ্যতার সূত্রপাত ঘটেছে। প্রাক-ইনকা যুগে লোকেরা কয়েকটি পরিবারকে একত্রিত করে বসবাস করতো। এরফলে বড় ধরণের উপজাতি গঠন করতে সক্ষম হতো তাঁরা। এসকল উপজাতি দল একে-অপরের সাথে মিত্রতার বন্ধনে আবদ্ধ হতো যা থেকে কিটো কনফেডারেশনের ন্যায় শক্তিশালী সংঘ গড়ে তোলে। কিন্তু তাওয়াতিনসুয়ুর অবিস্মরণীয় ঘটনা কোন সংঘকেই স্থির রাখতে পারেনি। পঞ্চদশ শতকে ইনকা সভ্যতার দখল খুবই বেদনাদায়ক ও রক্তাক্ত অধ্যায় ছিল। তবে, হুয়াইনা কাপাকের কিটো দখলের পর ইনকাদের প্রশাসন ব্যবস্থায় ব্যাপক উন্নয়ন ঘটে। এরফলে, এ অঞ্চলে ঔপনিবেশিক প্রথা শুরু হয়।


title: আন্দীয় সভ্যতা

text:
"মূল নিবন্ধ" - ইনকা সাম্রাজ্য
বর্তমান পেরুর কোস্কো এলাকায় সুপ্রাচীন ইনকা সভ্যতার সূচনা হয়েছিল একটি উপজাতি হিসাবে। দ্বাদশ শতাব্দিতে মধ্য আমেরিকা থেকে আগত একদল ভাগ্যান্বেষি পেরুর কুজকো (Cuzko) উপত্যকায় এসে বসবাস শুরু করে। আগত এই জনগোষ্ঠির মধ্যে ছিল কৃষক, কারিগর, কামার ইত্যাদি। স্থানীয় লোকেদের পরাভূত করে হাতুন তামাক নামক এক সাহসী যোদ্ধা ১৩৯০ সালের দিকে কুজকো উপত্যকায় একটি রাজত্ব প্রতিষ্ঠা করে। রাজত্বের নাম হয় ইনকা এবং রাজা তাপাক নিজেকে ভিরাকোচা ইনকা (জনগণের ঈশ্বর) নামে ভূষিত করেন। বলা যেতে পারে ইনকা সভ্যতার সূচনা কিছুটা নাটকীয়তার মধ্য দিয়ে হয়েছিল।


title: ফুটবল ক্লাব বার্সেলোনা

text: বার্সেলোনা বিশ্বের অন্যতম সর্বোচ্চ সমর্থিত ফুটবল দল এবং প্রধান সামাজিক যোগাযোগ মাধ্যমগুলোতে তাদের সবচেয়ে বেশি সংখ্যক সমর্থক থাকা দলগুলোর মধ্যে একটি। বার্সেলোনার খেলোয়াড়গন রেকর্ড সংখ্যক বালোঁ দ’অর (১১) এবং ফিফা বর্ষসেরা খেলোয়াড়ের (৭) পুরস্কার জিতেছেন। ২০১০ সালে ক্লাবটি ইতিহাস গড়ে যখন ক্লাবের যুব একাডেমী থেকে উঠে আসা তিন জন খেলোয়াড়কে (মেসি, ইনিয়েস্তা এবং জাভি) ফিফা বালোঁ দ’অর পুরস্কারের শীর্ষ তিনে মনোনীত করা হয়।


title: ফুটবল ক্লাব বার্সেলোনা

text: ১৯৬০ এর দশকে বার্সেলোনা খুব বেশি সফলতা পায়নি। এ সময় লা লিগায় একচেটিয়াভাবে রাজত্ব করে রিয়াল মাদ্রিদ। ক্যাম্প ন্যু-এর নির্মাণ কাজ ১৯৫৭ সালে শেষ হয়, ফলে খেলোয়াড়দের পেছনে ব্যয় করার জন্য কিছু পরিমান টাকা ক্লাবটির কাছে ছিল। ইতিবাচক দিকগুলোর মধ্য ছিল, ঐ দশকে ইয়োসেপ মারিয়া ফুস্তে ও চার্লস রেক্সাসের মত খেলোয়াড়দের উদ্ভব ঘটে এবং বার্সেলোনা ১৯৬৩ সালে কোপা দেল জেনেরালিসিমো ও ১৯৬৬ সালে ফেয়ার্স কাপ জিতে। ১৯৬৮ সালে সান্তিয়াগো বের্নাব্যুতে রিয়াল মাদ্রিদকে কোপা জেনেরালিসিমোর ফাইনালে ০–১ ব্যবধানে হারিয়ে বার্সেলোনা তার হারানো ঐতিহ্য ফিরে পায়। ১৯৭৪ সালে ফ্রাংকোর একনায়কতন্ত্রের অবসান ঘটলে বার্সেলোনা ক্লাবের নাম পরিবর্তন করে পুনরায় ফুটবল ক্লাব বার্সেলোনা রাখা হয়। ক্লাবের প্রতীকটিও পরিবর্তন করা হয় এবং তাতে প্রকৃত বর্ণগুলো ফিরিয়ে আনা হয়।


title: পেপ গার্দিওলা

text:
[[২০০১]] সালের ১১ এপ্রিল, [[ফুটবল ক্লাব বার্সেলোনা|বার্সেলোনা]] দলপতি তার দল ছাড়ার অভিপ্রায় ব্যক্ত করেন। তিনি বিবৃত করেন যে এটি একটি ব্যক্তিগত সিদ্ধান্ত। [[২০০১]] সালের ২৪ জুন, সেল্টা ভিগোর বিপক্ষে [[ফুটবল ক্লাব বার্সেলোনা|বার্সেলোনার]] হয়ে গার্দিওলা তার শেষ খেলায় মাঠে নামেন। বার্সেলোনার মূল দলের হয়ে ১২ মৌসুমে গার্দিওলা ৪৭৯টি খেলায় মাঠে নেমেছেন এবং ১৬টি শিরোপা জিতেছেন। সেল্টা ভিগোর বিপক্ষে খেলার পর সংবাদ সম্মেলনে তিনি বলেন, ‘‘এটি ছিল একটি দীর্ঘ যাত্রা। আমি খুশি, গর্বিত, মানুষ আমার সাথে যেরূপ আচরন করেছে এবং আমি অনেক বন্ধু বানিয়েছি। আমি আর বেশি কিছু চাইতে পারি না। আমি অনেক বছর সেরাদের মধ্যে কাটিয়েছি। আমি ইতিহাস গড়তে আসিনি কিন্তু নিজের ইতিহাস গড়তে এসেছি।’’ [[ফুটবল ক্লাব বার্সেলোনা|বার্সেলোনার]] বর্তমান মাঝমাঠের খেলোয়াড়দের কেউ কেউ তাকে নিজেদের আদর্শ বলে দাবী করেন। এর মধ্যে [[জাভি হার্নান্দেজ]], [[সেস্ ফ্যাব্রিগাস]] এবং [[আন্দ্রেস ইনিয়েস্তা]] উল্লেখযোগ্য।[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৭১-এ জন্ম]]
[[বিষয়শ্রেণী:স্পেনীয় ফুটবলার]]
[[বিষয়শ্রেণী:কাতালান ফুটবলার]]
[[বিষয়শ্রেণী:ফুটবল মধ্যমাঠের খেলোয়াড়]]
[[বিষয়শ্রেণী:লা লিগা খেলোয়াড়]]
[[বিষয়শ্রেণী:এ.এস. রোমা খেলোয়াড়]]
[[বিষয়শ্রেণী:সেগুন্দা দিভিশন ফুটবলার]]
[[বিষয়শ্রেণী:এফসি বার্সেলোনা অ্যাথলেটিক ফুটবলার]]
[[বিষয়শ্রেণী:এফসি বার্সেলোনা ফুটবলার]]
[[বিষয়শ্রেণী:সিরি এ ফুটবলার]]
[[বিষয়শ্রেণী:ব্রেইশীয়া কালচো খেলোয়াড়]]
[[বিষয়শ্রেণী:কাতার ইস্টার লীগ খেলোয়াড়]]
[[বিষয়শ্রেণী:স্পেন অনুর্ধ-২১ আন্তর্জাতিক ফুটবল খেলোয়াড়]]
[[বিষয়শ্রেণী:স্পেন অনুর্ধ-২৩ আন্তর্জাতিক ফুটবল খেলোয়াড়]]
[[বিষয়শ্রেণী:লা লিগা ম্যানেজার]]
[[বিষয়শ্রেণী:স্পেনীয় আন্তর্জাতিক ফুটবল খেলোয়াড়]]
[[বিষয়শ্রেণী:১৯৯২ গ্রীষ্মকালীন অলিম্পিকের ফুটবলার]]
[[বিষয়শ্রেণী:১৯৯৪ ফিফা বিশ্বকাপের খেলোয়াড়]]
[[বিষয়শ্রেণী:উয়েফা ইউরো ২০০০ খেলোয়াড়]]
[[বিষয়শ্রেণী:স্পেনের অলিম্পিক ফুটবল খেলোয়াড়]]
[[বিষয়শ্রেণী:অলিম্পিকে স্পেনের জন্য স্বর্ণ পদকপ্রাপ্ত ব্যক্তি]]
[[বিষয়শ্রেণী:ফুটবলে অলিম্পিক পদকপ্রাপ্ত]]
[[বিষয়শ্রেণী:অ্যাসোসিয়েশন ফুটবলের ডোপিং মামলায়]]
[[বিষয়শ্রেণী:ডোপিং মামলায় স্পেনীয় খেলোয়াড়]]
[[বিষয়শ্রেণী:স্প্যানিশ দেশত্যাগী ফুটবল খেলোয়াড়]]
[[বিষয়শ্রেণী:ইতালিতে দেশত্যাগী ফুটবল খেলোয়াড়]]
[[বিষয়শ্রেণী:কাতারে দেশত্যাগী ফুটবল খেলোয়াড়]]
[[বিষয়শ্রেণী:মেক্সিকোতে দেশত্যাগী ফুটবল খেলোয়াড়]]
[[বিষয়শ্রেণী:লিগা এমএক্স ফুটবল খেলোয়াড়]]
[[বিষয়শ্রেণী:স্পেনীয় ফুটবল ম্যানেজার]]
[[বিষয়শ্রেণী:এফসি বার্সেলোনা বি ম্যানেজার]]
[[বিষয়শ্রেণী:এফসি বার্সেলোনা ম্যানেজার]]
[[বিষয়শ্রেণী:উয়েফা চ্যাম্পিয়নস লীগ বিজয়ী ম্যানেজার]]


title: রোনালদিনহো

text:
রোনালদিনহো (Ronaldinho) ব্রাজিলের বিখ্যাত ফুটবল খেলোয়াড়। ইদানীং কালের সবচেয়ে আকর্ষনীয় ফুটবলার হিসেবে তিনি স্বীকৃত। তিনি স্পেনের বার্সেলোনা ক্লাবে খেলতেন।
তিনি বেশিরভাগ সময় আক্রমনাত্বক মিডফিল্ডার হিসেবে খেলেন। তিনি তার ক্যারিয়ারে ইউরোপীয় ক্লাব প্যারিস সেন্ট জার্মেই,বার্সেলোনা এবং মিলানে খেললেও তিনি মুলত ব্রাজিলের জাতীয় দলের খেলোয়ার ছিলেন। তিনি প্রায়ই তার সময়ের সর্বশ্রেষ্ঠ খেলোয়ার হিসেবে বিবেচিত হতেন। রোনালদিনহো দুইটি ফিফা ওয়ার্ল্ড প্ল্যেয়ার এবং একটি ব্যালন ডি অর পুরষ্কার লাভ করেন।


title: ফুটবল ক্লাব বার্সেলোনার ম্যানেজারদের তালিকা

text:
ফুটবল ক্লাব বার্সেলোনা স্পেনের বার্সেলোনা ভিত্তিক একটি ফুটবল ক্লাব, যা স্পেনের সর্বোচ্চ ফুটবল প্রতিযোগীতা লা লিগায় প্রতিদ্বন্দ্বিতা করে। বার্সেলোনার প্রথম পূর্ণকালীন ম্যানেজার ছিলেন জন ব্যারো। বার্সেলোনার প্রতিষ্ঠাতা এবং তত্‍কালীন পরিচালক জোয়ান গাম্পার তার সাথে চুক্তিসাক্ষর করেন এবং চার মাস পর কোন শিরোপা না জেতার কারনে তাকে বরখাস্ত করেন।
শিরোপা জয়ের দিক থেকে বার্সেলোনার অন্যতম সফল ম্যানেজার ছিলেন ইয়োহান ক্রুইফ। তিনি আট বছর এই দায়িত্বে ছিলেন এবং চারটি লা লিগা, একটি কোপা দেল রে, তিনটি স্পেনীয় সুপার কাপ, একটি উয়েফা কাপ উইনার্স কাপ, একটি উয়েফা চ্যাম্পিয়নস লিগ এবং একটি ইউরোপীয়ান সুপার কাপ শিরোপা জেতেন।
পেপ গার্দিওলা শিরোপা জয়ের দিক থেকে বার্সেলোনার সবচেয়ে সফল ম্যানেজার ছিলেন। গার্দিওলা দায়িত্ব গ্রহনের প্রথম মৌসুমেই বার্সেলোনা প্রথম স্পেনীয় ক্লাব হিসেবে ট্রেবল জেতে। ২০০৯ সালে তার অধীনে ফুটবলের ইতিহাসে প্রথম ক্লাব হিসেবে এক পঞ্জিকাবর্ষে সাম্ভব্য ছয়টি শিরোপার সবকয়টি জেতে বার্সেলোনা। এছাড়া, লুইস এনরিকেও বার্সেলোনার অন্যতম সফল ম্যানেজার। তার তিন বছর মেয়াদে বার্সেলোনা ২টি লা লিগা, ৩টি কোপা দেল রে, ১টি স্পেনীয় সুপার কাপ, ১টি উয়েফা চ্যাম্পিয়নস লিগ, ১টি ইউরোপীয়ান সুপার কাপ এবং ১টি ফিফা ক্লাব বিশ্বকাপ জেতে।


title: ফুটবল ক্লাব বার্সেলোনা

text: ইয়োহান ক্রুইফের প্রস্থানের পর দলের ম্যানেজারের দায়িত্ব দেওয়া হয় ববি রবসনকে। তিনি শুধুমাত্র ১৯৯৬–৯৭ মৌসুমেই ম্যানেজারের দায়িত্ব পালন করেন। এ সময় বার্সেলোনা চুক্তি করে রোনালদোর সাথে। কোপা দেল রে, কাপ উইনার্স কাপ এবং স্পেনীয় সুপার কোপা জেতার মাধ্যমে মৌসুম শেষ করে বার্সেলোনা। পরের মৌসুমে বার্সেলোনার ম্যানেজারের দায়িত্ব নেন লুইস ফন গাল। ১৯৯৮ সালে বরুসিয়া ডর্টমুন্ডকে হারিয়ে উয়েফা সুপার কাপ শিরোপা জিতে বার্সেলোনা। এছাড়া তারা কোপা দেল রে এবং লা লিগা শিরোপাও জিতে। ১৯৯৯ সালে রিভালদোকে ইউরোপীয় বর্ষসেরা ফুটবলারের পুরষ্কার দেওয়া হয়। এতে করে তিনি বার্সেলোনার চতুর্থ খেলোয়াড় হিসেবে এই পুরস্কার জেতার কৃতিত্ব অর্জন করেন। ঘরোয়া লীগে সাফল্য পেলেও চ্যাম্পিয়ন্স লীগে বারবার ব্যর্থ হওয়ার কারণে ২০০০ সালে ফন গাল এবং নুনেজ পদত্যাগ করেন।


title: ফুটবল ক্লাব বার্সেলোনার প্রেসিডেন্টদের তালিকা

text: ফুটবল ক্লাব বার্সেলোনা, বার্সেলোনা ভিত্তিক একটি স্পেনীয় ফুটবল যা স্পেনের সর্বোচ্চ ফুটবল প্রতিযোগীতা লা লিগায় প্রতিদ্বন্দ্বীতা করে। ১৮৯৯ সালে ক্লাবের প্রতিষ্ঠার পর থেকে ৩৯ জন প্রেসিডেন্টের দায়িত্ব পালন করেছেন। এই ক্লাবটির মালিকানা বহন করেন ক্লাবের সদস্যগন এবং এই সদস্যদের ভোটের মাধ্যমেই প্রেসিডেন্ট নির্বাচিত হয়ে থাকেন। ক্লাব প্রেসিডেন্ট ক্লাবের সার্বিক পরিচালনার দায়িত্বে থাকেন।


title: ফুটবল ক্লাব বার্সেলোনা

text: একটি হতাশাজনক অধ্যায় শেষে ক্লাবের প্রেসিডেন্ট হিসেবে দায়িত্ব নেন জোয়ান লাপোর্তা এবং ম্যানেজার হিসেবে দায়িত্ব নেন প্রাক্তন ওলন্দাজ খেলোয়াড় ফ্রাংক রাইকার্ড। আন্তর্জাতিক তারকা খেলোয়াড় এবং স্থানীয় খেলোয়াড়দের সংমিশ্রনে গড়া দল নিয়ে পুনরায় সাফল্য পেতে শুরু করে বার্সেলোনা। ২০০৪–০৫ মৌসুমে তারা লা লিগা ও স্পেনীয় সুপার কোপা জিতে এবং দলের মাঝমাঠের খেলোয়াড় রোনালদিনিয়ো জিতেন ফিফা বর্ষসেরা খেলোয়াড়ের পুরষ্কার।


title: ফুটবল ক্লাব বার্সেলোনা

text: বার্সেলোনার সমর্থকদের বলা হয় কিউলার (Culer), যা এসেছে কাতালান শব্দ কিউল (Cul) থেকে। স্পেনের মোট জনসংখ্যার প্রায় ২৫% বার্সেলোনার সমর্থক এবং রিয়াল মাদ্রিদের সমর্থক প্রায় ৩২%। সমগ্র ইউরোপ জুড়ে, বার্সেলোনা সবচেয়ে জনপ্রিয় দ্বিতীয়-পছন্দের ক্লাব। ২০০৩–০৪ মৌসুমে ক্লাবের সদস্য সংখ্যা ছিল ১০০,০০০। ২০০৯ সালে এই সংখ্যা বেড়ে হয় ১৭০,০০০। সদস্যদের পাশাপাশি বার্সেলোনার কিছু নিবন্ধিত ফ্যান ক্লাব রয়েছে। জুন ২০১০ অনুযায়ী, বার্সেলোনার মোট নিবন্ধিত ফ্যান ক্লাবের সংখ্যা ১,৩৩৫। ফ্যান ক্লাবগুলো তাদের এলাকায় বার্সেলোনার প্রচার চালায় এবং বার্সেলোনায় ভ্রমনের সময় লাভজনক প্রস্তাব পেয়ে থাকে। ক্লাবের সমর্থকদের মধ্যে অসংখ্য বিশিষ্ট ব্যক্তিও ছিলেন। যাদের মধ্যে ধর্মজাজক জন পল-২ এবং স্পেনের প্রাক্তন প্রধানমন্ত্রী হোসে লুইস রোদ্রিগুয়েজ জাপাতেরো উল্লেখযোগ্য। ইউরোপীয় ফুটবলে বার্সেলোনার স্টেডিয়ামে দর্শকদের দ্বিতীয় সর্বোচ্চ গড় উপস্থিতি রয়েছে। গড় উপস্থিতির দিক থেকে প্রথম স্থানে রয়েছে বরুসিয়া ডর্টমুন্ড।


title: ফুটবল ক্লাব বার্সেলোনার সমর্থক

text: ফুটবল ক্লাব বার্সেলোনা একটি কাতালান ফুটবল দল যা বার্সেলোনা শহরে অবস্থিত। ১৮৯৯ সালে জোয়ান গাম্পারের নেতৃত্বে একদল ইংরেজ, সুইস এবং স্থানীয় খেলোয়াড়দের নিয়ে ক্লাবটি গঠিত হয়। ১৯২৮ সালে, স্পেনের প্রথম সারির ফুটবল লীগ লা লিগা প্রতিষ্ঠার পর থেকেই এই ক্লাব লীগটির অংশ এবং এদের কখনও দ্বিতীয় বিভাগে অবনমন ঘটেনি। এখন পর্যন্ত এই ক্লাব ২২ বার লীগ চ্যাম্পিয়ন হয়েছে। এছাড়া, ২৫ বার কোপা দেল রে এবং ৪ বার উয়েফা চ্যাম্পিয়নস লিগও জিতেছে। ক্লাবের ১১৪ বছরের ইতিহাসে সমর্থকবৃন্দ ক্লাবটির কাতালান পরিচয় গঠনে গুরুত্বপূর্ণ দায়িত্ব পালন করেছেন। ১৯২৩ সালে মিগুয়েল প্রিমো দি রিভেরার স্বৈরাচারী শাসন থেকে শুরু করে ফ্রান্সিস ফ্রাঙ্কোর ফ্যাসিবাদী শাসন পর্যন্ত, বার্সেলোনা এবং কাতালোনিয়ার উপর বিভিন্ন ধরণের সংস্কৃতিক নিষেধাজ্ঞা প্রণয়ন করা হয়, যা ক্লাবটিকে একটি বিদ্রোহের প্রতীক হিসেবে গড়ে তোলে। ১৯৭৮ সালে স্পেনে গনতন্ত্র প্রতিষ্ঠিত হলে, ক্লাবের কিছু সমর্থক গ্রুপ গড়ে ওঠে। এর মধ্যে উল্লেখযোগ্য হল বয়িক্সোস নয়িস।


title: টর্ক

text: সহজভাবে বলতে গেলে টর্ক দ্বারা কোন অক্ষের চারদিকে কোন বস্তুর ঘূর্নন প্রবনতার পরিমাপ বোঝানো হয়ে থাকে।ঊদাহরনস্বরুপ, কোন যন্ত্রে আটকানো একটি নাট বা বল্টু খুলতে হলে তাতে রেঞ্চ আটকিয়ে এর ঘোরানোর সময় রেঞ্চের হাতলে টর্ক সৃষ্টি হয়।


title: ডাটা মাইনিং

text: ডাটা মাইনিং কৃত্রিম বুদ্ধিমত্তা, পরিসংখ্যান, ডেটাবেজ ম্যানেজমেন্ট সিস্টেম সমন্বয়ে গঠিত একটি কম্পিউট বা গণনা প্রক্রিয়া যার মাধ্যমে বিশালাকার ডাটা সেট থেকে নির্দিষ্ট বৈশিষ্টের ডাটা আবিস্কার করা সম্ভব হয়। ডাটা মাইনিং এর লক্ষ্য হল একটি ডাটা সেট থেকে নির্দিষ্ট বা কাংক্ষিত ডাটা খুঁজে বের করা এবং তা নির্দিষ্ট কাজের উপযোগী করে বিন্যাস, শ্রেনীবদ্ধ ও উপস্থাপন করা।


title: টর্ক

text: টর্ক () বা বলের ভ্রামক বলতে একটি বস্তুকে কোন বল কোন অক্ষ,অবলম্বন বা পিভটের চারদিকে ঘোরানোর প্রবনতা বোঝায়। বল দ্বারা যেমন ধাক্কা বা টান বোঝায় তেমনি টর্ক বলতে অক্ষের চারদিকে কোন বস্তুর ঘূর্নন প্রবনতা বোঝানো হয়ে থাকে।গাণিতিকভাবে টর্ক হল কোন অক্ষের সাপেক্ষে ঘূর্ননশীল বস্তুর উপর ক্রিয়ারত বল এবং অক্ষ থেকে ঐ বস্তুর দুরত্তের ভেক্টর গুনফল।


title: হিজড়া (দক্ষিণ এশিয়া)

text: বাংলা ভাষায়, হিজড়া বলতে আন্তঃলিঙ্গ ব্যক্তিবর্গকেও বোঝানো হয়, অর্থাৎ চিকিৎসা বিজ্ঞানের ভাষায় ক্রোমোজোমের ত্রুটির কারণে জন্মগত যৌন প্রতিবন্ধী ব্যক্তি, যাদের জন্মপরবর্তী লিঙ্গ নির্ধারণে জটিলতা দেখা দেয়।


title: ধাতু (দ্ব্যর্থতা নিরসন)

text: ধাতু বলতে বোঝানো হতে পারে -


title: দোয়া

text: ইসলামের পরিভাষায়, দোয়া (  , বহুবচন: '  ; অনেক সময় বর্ণান্তরিত দুয়া"') শব্দটির আক্ষরিক অর্থ 'আবাহন' বা 'ডাকা', যা একটি পদ্ধতি-সিদ্ধ মিনতি প্রক্রিয়া। এই শব্দটি এসেছে একটি আরবি শব্দ থেকে যার বাংলায় অনুবাদ "ডাক" বা "তলব কর", এবং মুসলমানরা একে আইন হিসাবে এবং বিবেচনা করে পালন করে থাকে। ইসলাম ধর্মের নবী মুহাম্মদ বলেছেন: "দোয়া উপাসনার সারাংশ"; আর আল্লাহ তার প্রেরিত ধর্মগ্রন্থ কোরআন-এ বলেছেন:


title: টাকি (দ্ব্যর্থতা নিরসন)

text: টাকি বলতে বোঝানো হতে পারে -


title: ডেটা টাইপ

text: কম্পিউটার বিজ্ঞান এবং কম্পিউটার প্রোগ্রামিংয়ে, একটি ডাটা টাইপ বা শুধুমাত্র টাইপ ডাটার একটি বৈশিষ্ট্য যা কম্পাইলার বা ইন্টারপ্রেটারকে প্রোগ্রামারের ডেটা ব্যবহার করার উদ্দেশ্যে যেভাবে ব্যাখ্যা করে। বেশিরভাগ প্রোগ্রামিং ভাষাগুলি বাস্তব, পূর্ণসংখ্যা এবং বুলিয়ানগুলির সাধারণ তথ্য প্রকার সমর্থন করে। একটি ডাটা টাইপ এমন মানগুলিকে বাধা দেয় যা একটি অভিব্যক্তি, যেমন একটি পরিবর্তনশীল বা একটি ফাংশন নিতে পারে। এই তথ্য প্রকার তথ্যগুলির উপর তথ্যাদি, তথ্যটির অর্থ, এবং যে ধরনের মানগুলি সংরক্ষণ করা যেতে পারে তা সংজ্ঞায়িত করে। একটি মান যা একটি অভিব্যক্তি তার মান নিতে পারে।


title: জর্দা (দ্ব্যর্থতা নিরসন)

text: জর্দা বলতে বোঝানো যেতে পারেঃ


title: জড়তা

text:
জড়তা বলতে, কোন বস্তু যে অবস্থায় আছে সেই অবস্থায় থাকতে চাওয়ার যে প্রবণতা বা সেই অবস্থা যেমন গতি বা স্থিতাবস্থা বজায় রাখতে চাওয়ার যে ধর্ম তা বোঝানো হয়ে থাকে। জড়তার ধারণা পদার্থবিজ্ঞানের একটি মৌলিক বিষয় যা বস্তুর গতীয় অবস্থা সম্পর্কে ধারনা দেয় এবং বস্তুর উপর প্রযুক্ত বলের প্রভাব বর্ণনা করে। বিজ্ঞানী নিউটন তার "ফিলোসোফিয়া ন্যাচারালিস প্রিন্সিপিয়া ম্যাথম্যটিকা" বইতে জড়তাকে তার তৃতীয় সূত্রের সাহায্যে ব্যাখ্যা করেন।
নিউটনের তৃতীয় সূত্রটি হলঃ


title: তায়েব সালিহ

text: তায়েব সালেহ-এর জন্ম উত্তর সুদানের কারমকল নামক স্থানে ১৯২৯ সালের ১২ জুলাই। তাঁর পিতা এবং তাঁর পূর্ববর্তী পুরুষেরা ছিলেন পেশায় কৃষক। এবং একই সংগে ধর্মীয় বিষয়ে শিক্ষক বাবার ইচ্ছা ছিল তায়েব সালেহ অনুরূপ কৃষক হবেন এবং গ্রামীণ মাদ্রাসায় শিক্ষকতা করবেন। কিন্তু তিনি পৌঁছলেন বাবার আকাঙ্ক্ষার অনেক ঊর্ধ্বে। খার্তুম বিশ্ববিদ্যালয়ে লেখাপড়া শেষে তিনি ব্রিটেনেও একাধিক বিশ্ববিদ্যালয়ে উচ্চশিক্ষা সংক্রান্ত কাজ করেছেন। পরে তিনি বিবিসি নাটক প্রোগ্রামের আরবি বিভাগের প্রধান হিসেবে কাজ করেন।


title: তালহা ইবনে উবাইদিল্লাহ

text: তালহা ইবনে উবাইদিল্লাহ () (মৃত্যু ৬৫৬ খ্রিষ্টাব্দ) ছিলেন ইসলাম গ্রহণকারী প্রথম আটজন ব্যক্তির অন্যতম। তিনি মুহাম্মদ (সা) এর একজন ঘনিষ্ঠ সাহাবি ছিলেন। উহুদের যুদ্ধ ও উটের যুদ্ধে অংশগ্রহণের জন্য তিনি অধিক পরিচিত।


title: তালহা ইবনে উবাইদিল্লাহ

text:
৬৩২ সালে আবু বকর স্বঘোষিত নবী তুলায়হার একটি আক্রমণ থেকে মদিনাকে রক্ষার জন্য একটি সেনাদল গঠন করেন। এই সেনাদলে আলি ইবনে আবি তালিব, তালহা ইবনে উবাইদিল্লাহ ও যুবাইর ইবনুল আওয়াম (রা) সেনাদলের এক তৃতীয়াংশ করে দায়িত্ব পান।
প্রথম খলিফা আবু বকরের (রা) আমলে তালহা ছিলেন খলিফার উপদেষ্টা। একইভাবে দ্বিতীয় খলিফা উমর (রা) তার কাছ থেকে পরামর্শ গ্রহণকরতেন। উমরের মৃত্যুর পর যে ৬ জন সাহাবীর মধ্য থেকে পরবর্তী খলিফা নির্বাচন করার জন্য নির্দিষ্ট করা হয়েছিলো তাদের একজন ছিলেন তালহা। তৃতীয় খলিফা উসমানকে (রা) হত্যা করা হলে তিনি যুবাইরের সাথে আয়েশার (রা) দলে যোগ দেন এবং হত্যার বিচারের দাবি করেন। তিনি উটের যুদ্ধে আলীর (রা) বিরুদ্ধে যুদ্ধ করেন।
তালহার অন্যতম গুণ ছিলো তিনি প্রচুর দান করতেন। সম্পদ জমা করা তিনি পছন্দ করতেন না। তাই তাকে বলা হতো “দানশীল তালহা”। একবার হাদরামাউত থেকে তার কাছে প্রায় সত্তর হাজার দিরহাম এলো। এত গুলো টাকা পেয়ে তিনি বিমর্ষ হয়ে পড়েন। তিনি পরের দিনই সমস্ত টাকা দান করে দিলেন। একবার এক লোক এসে তার কাছে সাহায্য চাইলো। তিনি তাকে নিজের জমি বিক্রি করে ৩ লাখ দিরহাম দান করলেন।


title: তালহা ইবনে উবাইদিল্লাহ

text:
৬৫৬ সালের ৭ ডিসেম্বর মৃত্যুর সময় তালহার বয়স ছিল চান্দ্র সন অনুযায়ী ৬৪ বছর। ফলে তার জন্মসাল ৫৯৪ খ্রিষ্টাব্দের দিকে ধরা হয়।
তার পিতার নাম উবাইদুল্লাহ এবং মাতার নাম সা’বা। আরবের বিখ্যাত কুরাইশ বংশে তার জন্ম। তিনি ছিলেন তাইম শাখার সন্তান। আবু বকরও (রা) ছিলেন তাইম কনিলার লোক। সা’বা ছিলেন বিখ্যাত সাহাবী আলা ইবনুল হাদরামীর বোন।
মাত্র ১৫ বছর বয়সে তালহা ইসলাম ধর্ম গ্রহণ করেন। আবু বকরের (রা) আহবানে তিনি ইসলাম গ্রহণ করেন। তিনি একবার ব্যবসার করতে সিরিয়া যান। সেখানে বাজারের মধ্যে এক খ্রিস্টান ধর্ম যাজক তাকে আরবের নবী মুহাম্মদ (সা) সম্পর্কে জিজ্ঞাসা করে। ধর্মযাজকের মুখে মুহাম্মদের (সা) নাম শুনে তালহা বিস্মিত হয়ে যান। তিনি মক্কায় ফিরে জানতে পারেন আবু বকর (রা) নবী মুহাম্মদের (সা) ধর্ম গ্রহণ করেছেন। তাই বিস্তারিত জানতে তিনি আবু বকরের (রা) বাড়িতে যান। আবু বকরের কাছ ইসলাম সম্পর্কে বিস্তারিত জেনে তিনি মুগ্ধ হয়ে যান এবং ইসলাম গ্রহণ করেন। আবু বকরের (রা) হাতে ইসলাম গ্রহণকারী ব্যক্তিদের মধ্যে তিনি ছিলেন চতুর্থ।


title: তালহা ইবনে উবাইদিল্লাহ

text: উহুদের যুদ্ধ ৩ হিজরির ৭ শাওয়াল (২৩ মার্চ ৬২৫ খ্রিষ্টাব্দ) উহুদ পর্বতের সংলগ্ন স্থানে সংঘটিত হয়। মদিনার মুসলিম ও মক্কার কুরাইশদের মধ্যে এই যুদ্ধ সংঘটিত হয়েছে। এই দুই পক্ষের নেতৃত্বে ছিলেন যথাক্রমে মুহাম্মাদ (সা) ও আবু সুফিয়ান। উহুদের যুদ্ধে মুসলিম বাহিনীর পরাজয় প্রায় নিশ্চিত হয়ে গিয়েছিলো। তখন ১৪ জন সাহাবী মানব প্রাচীর তৈরী করে মুহাম্মদ (সা:) কে রক্ষা করেন। তাদের মধ্যে তালহা ছিলেন একজন। তালহার এক হাতে তলোয়ার ও অন্য হাতে বর্শা নিয়ে যুদ্ধ চালিয়ে যান। এক পর্যায়ে আনসারদের বারো জন ও তালহা ছাড়া সবাই মুহাম্মদের (সা) কাছ থেকে ছিটকে পড়ে। তিনি পাহাড়ের চূড়ায় আশ্রয় গ্রহণ করেন। শত্রুবাহিনী তাকে ঘিরে ধরে। শত্রুদের আক্রমণে সব আনসার সাহাবী নিহত হন। এই সময় তালহা একাই বীরত্বের সাথে যুদ্ধ করে মুহাম্মদকে (সা) রক্ষা করেন। এই যুদ্ধে মুহাম্মদ (সা) আহত হয়েছিলেন, তার দাঁত ভেঙে গিয়েছিলো। উহুদের যুদ্ধে তালহা ব্যাপক ভাবে আহত হন। তার দেহে সত্তরের বেশি আঘাতের চিহ্ন ছিলো। এই কারণে তাকে জীবিত শহীদ বলা হয়। যুদ্ধে তালহার অবদানে খুশি হয়ে মুহাম্মদ (সা) তাকে জান্নাতের সুসংবাদ প্রদান করেন।


title: আলী ইবনে আবু তালিব

text: আলি ইবনে আবু তালিব (; ; ৬০০ – ৬৬১) ইসলামের চতুর্থ ও খুলাফায়ে রাশেদিন-এর শেষ খলিফা। তিনি ছিলেন আবু তালিবের পুত্র। তার মাতার নাম ফাতিমা বিনতে আসাদ । আলি কুরাইশ বংশে জন্মগ্রহণ করেন। শিশু বয়স থেকেই তিনি ইসলামের নবী মুহাম্মদ সাল্লাল্লাহু আলাইহি ওয়াসাল্লামের সঙ্গে লালিত-পালিত হন। ইসলামের ইতিহাসে তিনি পুরুষদের মধ্যে সর্বপ্রথম যিনি নবী মুহাম্মদ(সাঃ)এর সাথে নামাজ আদায় করতেন। বালকদের মধ্যে এবং পুরুষদের তিনি সর্ব প্রথম নবুয়তের ডাকে সাড়া দিয়ে মাত্র ১০ বছর বয়সে ইসলাম গ্রহণ করেন। অকুতোভয় যোদ্ধা হিসেবে তার খ্যাতি রয়েছে। বদর যুদ্ধে বিশেষ বীরত্বের জন্য মুহাম্মদ(সাঃ) তাকে "জুলফিকার" নামক তরবারি উপহার দিয়েছিলেন। খাইবারের সুরক্ষিত কামুস দুর্গ জয় করলে মহানবী তাকে "আসাদুল্লাহ" বা আল্লাহর সিংহ উপাধি দেন। তিনি খুলাফায়ে রাশেদিন-এর একজন।


title: তালহা ইবনে উবাইদিল্লাহ

text:
উটের যুদ্ধ চলাকালে একটি তীর এসে তার পায়ে বিদ্ধ হয়। ক্ষতস্থান থেকে রক্ত পড়া কোনভাবেই বন্ধ করা যাচ্ছিলো না। তাই তিনি একজন দাসকে সঙ্গে নিয়ে বসরার দারুল ইলাসজ হাসপাতালে রওনা দেন। অতিরিক্ত রক্তক্ষহরণে হাসপাতালে তার মৃত্যু হয়। হিজরী ৩৬ সালে ৬৪ বছর বয়সে তিনি মারা যান।
তালহা ৮ জন আলাদার মহিলার মাধ্যমে প্রায় ১৬ জন সন্তানের জনক।


title: তালহা ইবনে উবাইদিল্লাহ

text: তালহার মা চেয়েছিলেন তার পুত্র গোত্রের নেতা হোক। যখন তিন জানতে পারলেন যে তালহা গোত্রীয় ধর্ম পরিত্যাগ করে ইসলাম ধর্ম গ্রহণ করেছে, তখন তিনি খুব কষ্ট পেলেন এবং তালহাকে নানা ভাবে ইসলাম ত্যাগ করতে বুঝাতে লাগলেন। কিন্তু কিছুতেই তালহা ইসলাম ধর্ম ত্যাগ করলেন না। এরপর শুরু হলো তার ওপর অকথ্য নির্যাতন। তাকে ও আবু বকরকে (রা) এক রশিতে বেঁধে নির্যাতন করা হয়েছিলো। তাই তাদের দুইজনকে একত্রে “কারীনান” বল হয়।


title: তালহা ইবনে উবাইদিল্লাহ

text: নবী হযরত মুহাম্মদ (সা:) খ্রিস্টীয় ৬৩০ অব্দে বিনা রক্তপাতে মক্কা নগরী দখল করেন। ইতিহাসে এই ঘটনা মক্কা বিজয় নামে খ্যাত। খাইবার বিজয়ের পর মক্কা বিজয়ের প্রস্তুতি চলছিলো। এইসময় হাতিম বিন আবী বালতায়া মুসলিমদের সব খবর চিঠি লিখে শত্রুবাহিনীকে জানাতে মক্কায় একজন মহিলাকে প্রেরণ করলেন। এই ঘটনা জানাজানি হয়ে গেলে উক্ত মহিলাকে আটক করতে যে দলটি পাঠানো হয়েছিলো যুবাইর ছিলেন সেই দলের একজন সদস্য। মক্কা বিজয়ের দিন মুহাম্মদ (সা) মুসলিম বাহিনীকে ছোট ছোট অনেক দলে ভাগ করেন। সর্বশেষ ও ক্ষুদ্র দলে ছিলেন মুহাম্মদ (সা) নিজে। সেই দলের একজন ছিলেন তালহা। কা’বা ঘরে প্রবশের সময় মুহাম্মদের (সা) সাথে তালহা ছিলেন।


title: তালহা ইবনে উবাইদিল্লাহ

text:
তালহা ইবনে উবাইদুল্লাহ বিভিন্ন যুদ্ধে বীরত্বের সাথে যুদ্ধ করেছেন।
বদর যুদ্ধ ২ হিজরির ১৭ রমজান (১৭ মার্চ ৬২৪ খ্রিষ্টাব্দ) মদিনার মুসলিম ও মক্কার কুরাইশদের মধ্যে সংঘটিত হয়। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের প্রতিপত্তি পূর্বের তুলনায় বৃদ্ধি লাভ করে। বদর যুদ্ধে মুসলিম বাহিনীর তুলনায় অমুসলিম বাহিনীর সেনা সংখ্যা ছিলো বহুগুণ বেশি। বদর যুদ্ধে তালহা প্রত্যক্ষভাবে যুদ্ধে অংশগ্রহণ করেন নি। তার অবদান ছিলো পরোক্ষভাবে। যুদ্ধের সময় নবী মুহাম্মদ (সা) জানতে পারলেন যে একদল অমুসলিম মদীনার মুসলিমদের ওপর হামলার পরিকল্পনা করছে। তাদের বিষয়ে খোঁজ নিতে মুহাম্মদ (সা) তালহাকে পাঠিয়েছিলেন। সেই সময় বিভিন্ন কাজে আরো ৭ জন সাহাবীকে পাঠানো হয়েছিলো। তারা কেউই বদর যুদ্ধে প্রত্যক্ষভাবে যুদ্ধ না করলেও তাদের বদর যুদ্ধের যোদ্ধা হিসেবে গণ্য করা হয়। তারা সবাই যুদ্ধলব্ধ মালামালের ভাগ পেয়েছিলেন।


title: কামরুল হাসান

text:
কামরুল হাসান (২ ডিসেম্বর ১৯২১ - ২ ফেব্রুয়ারি ১৯৮৮) প্রখ্যাত বাংলাদেশী চিত্রশিল্পী। তিনি ড্রইং-এ দক্ষতা অর্জন করে বিশ্বব্যাপী সুনাম কুড়িয়েছিলেন। কামরুল হাসানকে সবাই শিল্পী বললেও তিনি নিজে 'পটুয়া' নামে পরিচিত হতে পছন্দ করতেন। স্বাধীনতা যুদ্ধকালীন সময়ে জেনারেল ইয়াহিয়ার মুখের ছবি দিয়ে আঁকা 'এই জানোয়ারদের হত্যা করতে হবে' পোস্টারটি খুব বিখ্যাত।
কামরুল হাসান কলকাতায় তিনজিলা গোরস্তান রোডে জন্মগ্রহণ করেছিলেন। তাঁর পৈতৃক নিবাস নারেঙ্গ গ্রাম, বর্ধমান, পশ্চিমবঙ্গ। তাঁর বাবা মুহাম্মদ হাসিম ছিলেন একটি স্থানীয় কবরস্থানের তত্ত্বাবধায়ক।


title: হানা স্কাইগুলা

text: হানা স্কাইগুলা (জন্ম: ২৫ ডিসেম্বর ১৯৪৩) হলেন একজন জার্মান অভিনেত্রী ও চানসন গায়িকা। তাকে নব্য জার্মান চলচ্চিত্রের অন্যতম সেরা অভিনেত্রী হিসেবে গণ্য করা হয়। ১৯৬৫ সালের পর থেকে তিনি দীর্ঘদিন মঞ্চ ও চলচ্চিত্র পরিচালক রাইনার ভের্নার ফাসবিন্ডারের পরিচালনায় কাজ করেছেন। ১৯৭৯ সালে তিনি ফাসবিন্ডারের "দ্য ম্যারিজ অব মারিয়া ব্রাউন" ছবিতে অভিনয় করে শ্রেষ্ঠ অভিনেত্রী বিভাগে বার্লিনালে থেকে রৌপ্য ভল্লুক এবং ১৯৮৩ সালে মার্কো ফেরারি "দ্য স্টোরি অব পিয়েরা" ছবির জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন।


title: ফ্রান্সিস্কো গোয়া

text: ফ্রান্সিস্কো হোসে দে গোয়া ই লুসিয়েন্তেস (৩০ মার্চ ১৭৪৬ - ১৬ এপ্রিল ১৮২৮) ছিলেন একজন স্প্যানিশ রোমান্টিক চিত্রকর ও প্রিন্টপ্রস্তুতকারক। চিত্রকলার ওল্ড মাস্টার যুগের শেষ ও আধুনিক যুগের প্রথম চিত্রকর হিসেবে বিবেচনা করা হয়। তিনি স্প্যানিশ রাজার দরবারের একজন রাজচিত্রকর ছিলেন। তার চিত্রগুলোর ভিতর দিয়ে একইসঙ্গে তার যুগের ঘটনাবলী ও সেসব ঘটনার বিশ্লেষণ ফুটে উঠে। তার শিল্পচর্চার রীতিবিরুদ্ধ কল্পনাপ্রয়াসী উপাদান ও একই সঙ্গে রং-এর সাহসী ব্যবহার পরবর্তী প্রজন্মের চিত্রকর যেমন এদুয়ার মানে, পাবলো পিকাসো, ও ফ্রান্সিস বেকনের নিকট আদর্শ হিসেবে কাজ করেছে।


title: হানা হাজ্জার

text:
হানা হাজ্জার () হলেন আরব নিউজের একজন চিত্রশিল্পী ও রাজনৈনিক ব্যঙ্গ কার্টুনিস্ট। তিনি সেই নয় জন শিশুর মধ্যে কনিষ্ঠ, যারা রাজনৈতিক ব্যঙ্গ চিত্র আঁকতে শুরু করেছিলেন মাত্র ১২ বছর বয়সে। তার প্রথমিক কার্টুন গুলো জুরে থাকত ফিলিস্তিনের যুদ্ধ ও তা বন্ধের আহবান।
হাজ্জার হলেন সেই কতিপয় নারীর একজন যারা কাজ করে "আরব নিউজ" এর জন্য এবং সৌদি আরবের একমাত্র রাজনৈতিক ব্যঙ্গ কার্টুনিস। তার ব্যঙ্গচিত্র গুলো বিভিন্ন গুনে গুনান্বিত। তার সমালোচনার মধ্যে খুব নিপুন ভাবে উঠে আসে রাজনৈতিক ও সামাজিক নৈরাজ্য। এর সাথে লিঙ্গবৈষম্য,রাজনীতি, ও অর্থনীতি। সমাজ থেকে যখন তার কার্টুনকে বুঝতে চেষ্টা করা হয় তখন তিনি  আরো যত্নশীল ও দায়িত্ববোধ নিয়ে কাজে মনোযোগ দেন। আর তিনি তার কাজের ধারাবাহিকতা অব্যহত রাখেন।


title: মকবুল ফিদা হুসেন

text: চল্লিশ দশকের শেষের দিকে এম.এফ. হুসেন চিত্রশিল্পী হিসাবে প্রথম পরিচিতি লাভ করেন। তাঁর প্রথম একক চিত্র প্রদর্শনী অনুষ্ঠিত হয় ১৯৫২ সালে সুইজারল্যান্ডের জুরিখ শহরে। এর পরবতী কয়েক বছরে তাঁর চিত্রকলা ইউরোপ ও আমেরিকায় ছড়িয়ে পড়ে। ১৯৬৬ সালে ভারত সরকার তাঁকে পদ্মশ্রী পদকে ভুষিত করে। এর পরের বছরই তিনি তাঁর প্রথম চলচ্চিত্র "থ্রু দ্য আইজ অব আ পেইন্টার" নির্মাণ করেন। এই চলচ্চিত্রটি বার্লিন চলচ্চিত্র উৎসবে প্রদর্শিত হয় এবং "গোল্ডেন বেয়ার" পদক প্রাপ্ত হয়। এছাড়া তার পরিচালিত "গজ গামিনী" চলচ্চিত্রে জনপ্রিয় ভারতীয় অভিনেত্রী মাধুরী দীক্ষিত মূল ভূমিকায় অভিনয় করেন।


title: আঁদ্রে কার্তেস

text: আঁদ্রে কার্তেস (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়। সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন।


title: হুলিও কোর্তাজার

text: হুলেস ফ্লোরেন্সিও কোর্তাজার () (আগস্ট ২৬, ১৯১৪ – ফেব্রুয়ারি ১২, ১৯৮৪) লাতিন সাহিত্যের একজন অন্যতম জনপ্রিয় ঔপন্যাসিক, ছোট গল্পকার ও প্রাবন্ধিক। হুলিও কোর্তাজার নামে তিনি বেশি পরিচিত। তার জন্মস্থান আর্জেন্টিনা হলেও তার লেখনীর মাধ্যমে সে সময়ে তিনি সমগ্র আমেরিকা ও ইউরোপের স্প্যানিশ ভাষাভাষী পাঠক ও লেখকদের উপর ছাপ ফেলতে সমর্থ হয়েছিলেন। কোর্তাজারকে লাতিন আমেরিকান জাগরণের অন্যতম প্রতিষ্ঠাতা হিসেবে গণ্য করা হয়। তার উল্লেখযোগ্য সাহিত্যকর্মের মধ্যে হপস্কচ, বেস্তিয়ারিও, ফিনাল দে হুয়েগু, তিরস্কার এবং অন্যান্য গল্প। কোর্তাজারকে বলা হয় "ছোটগল্পের আধুনিক রূপকার"।


title: রেনেসাঁ শিল্প

text: জোভান্নি পিসানোর সমসাময়িক, ফ্লোরেন্সিয় চিত্রশিল্পী, জত্ত, রুপকধর্মী চিত্রাঙ্কনের একটি রীতি উদ্ভাবন করেন যা তাঁর গুরু শিমাবুয়ে ও সমসাময়িকদের তুলনায় নজিরবিহীনভাবে প্রকৃতিবাদী, ত্রিমাত্রিক, জীবন্ত ও বাস্তবধর্মী, এবং ক্ল্যাসিসিস্ট ছিল। জত্ত, যার শ্রেষ্ঠ শিল্পকর্ম দ্য সাইকেল অফ দ্য লাইফ অফ ক্রাইস্ট (যীশুখ্রিষ্টের জীবন চক্র) যা এরেনা চ্যাপেল, পাডুয়া, ইতালিতে অবস্থিত। ১৬শ শতকের জীবনীকার জরজো ভাসারি মনে করেন যে এই শিল্পকর্মটি "অমার্জিত চিরাচরিত বাইজানটাইন শিল্পরীতি থেকে শিল্পকে উদ্ধার ও পুনরধিষ্ঠিত করে।"


title: রাত্রি-উজ্জ্বল সাদা

text: কাজটি তাং রাজবংশের সম্রাট জুয়ানজং (রাজত্ব ৭১২-৭৫৬) এর যুদ্ধের ঘোড়াটির একটি প্রতিকৃতি। তার সময়, হান গান চীনের নেতৃস্থানীয় শিল্পী বলে বিবেচনা করা হত। তিনি তার কাজে একটি ঘোড়ার শুধুমাত্র চেহারা নয়, ঘোড়াটির প্রকৃতি এবং চরিত্রও প্রদর্শন করতে পারতেন। তার কাছে ঘোড়ার অভ্যাসের চমৎকার জ্ঞান ছিল। এই জন্য তিনি বিখ্যাত ছিলেন। বড় ছাত্রদের সঙ্গে জ্বলজ্বলে চোখ, নখর ছড়িয়ে ছিটিয়ে এবং চিত্রের নৃত্য খাঁজগুলি একটি পৌরাণিক অগ্নিনির্বাপক ঘোড়াের চিত্রের চরিত্রগত। সম্রাটের সাথে কথোপকথনের মাধ্যমে হান গান দাবি করেছিলেন যে আস্তাবলের মধ্যে ঘোড়াগুলিই তার  আঁকার শিক্ষক। জুয়ানজংএর আদেশে, হান গান তার বিখ্যাত ঘোড়ার একটি "পোর্ট্রেট" সিরিজ বা প্রতিকৃতি সিরিজ তৈরি করেন।


title: হোকুসাই

text: কাৎসুশিকা হোকুসাই (জাপানি: 葛飾北斎, ৩১শে অক্টোবর ১৭৬০ - ১০ই মে ১৮৪৯) এদো যুগের প্রখ্যাত জাপানি চিত্রশিল্পী। তাঁর সময়ে তিনি জাপানে চীনা চিত্রশিল্পের নেতৃস্থানীয় পণ্ডিত ছিলেন এবং আরো ছিলেন সচেতনতাবোধ ও বিশ্বাসযোগ্যতার সমর্থক। এছাড়া তিনি জাপানে "উকিয়োয়ে" চিত্র ঘরাণার ("ভাসমান বিশ্বের ছবি") অগ্রদূত ছিলেন। তাঁর প্রথমদিকের ছবির সবগুলোই ছিল এই ঘরাণার। এ ধরণের ছবিগুলোর বিষয়বস্তু ছিল প্রাকৃতিক দৃশ্য ও অভিনেতাদের এক-কাগজের প্রিন্ট, হাতে করা ছবি এবং "সুরিমোনো" (ছাপা বস্তু)। সুরিমোনোর উদাহরণ হচ্ছে অভিবাদন ও ঘোষণা পত্র। জীবনের শেষের দিকে তিনি প্রথাগত সামুরাই ও চীনা শিল্পের দিকে আকৃষ্ট হয়ে পড়েন। ১৮২৬ থেকে ১৮৩৩ সালের মধ্যে তার বিখ্যাত উড-ব্লক প্রিন্টিং সিরিজ "ফুজি পর্বতের ছত্রিশটি দৃশ্য" প্রকাশিত হয়। এই ছবিগুলো জাপানি প্রাকৃতিক দৃশ্য প্রিন্টিংয়ের ইতিহাসে উল্লেখযোগ্য স্থান অধিকার করে আছে।


title: স্লামডগ মিলিয়নিয়ার

text: স্লামডগ মিলিয়নিয়ার হলো ২০০৮ সালের একটি ব্রিটিশ কাহিনী-চলচ্চিত্র যার পরিচালক ড্যানি বয়েল, চিত্রনাট্যকার সাইমন বোফয় এবং প্রযোজক ক্রিশ্চিয়ান কলসন। ভারতে অভিনীত এই চলচ্চিত্রের মূল ভিত্তি ভারতীয় লেখক বিকাশ স্বরূপের উপন্যাস "Q & A" (২০০৫)। গল্পের নায়ক জামাল মালিক, বয়স ১৮, থাকে মুম্বাইয়ের জুহু বস্তিতে। বিখ্যাত রিয়ালিটি শো "কৌন বনেগা ক্রোড়পতিতে" সে অংশ নেয় আর প্রত্যেকটি ধাপেই সঠিক উত্তর দেয়। এতে অন্যেরা তার বিরুদ্ধে প্রতারণার অভিযোগ তোলে। তখন জামাল তার পুরো জীবন-কাহিনী বর্ণনা করে এবং ব্যাখ্যা করে যে কীভাবে সে সব প্রশ্নের উত্তর দিয়েছিল।


title: জোসেফ ম্যাক্সওয়েল

text: ম্যাক্সওয়েল ২ ডিসেম্বর পর্যন্ত গালিপলিতে দায়িত্ব পালন করেন। যখন তিনি ৫ম ফিল্ড এ্যাম্বুলেন্স এ দায়িত্ব নিয়ে ছিলেন তখন জন্ডিসে আক্রান্তদের উপদ্বীপ থেকে ফেরত নিয়ে গিয়েছিলেন। তিনি ১১ ডিসেম্বর পর্যন্ত ৩য় সহায়ক হাসপাতাল, হিলিওপলিসে ছিলেন, তখন একটি স্বাস্থ্যপুনরূদ্ধারকারী ক্যাম্পে তার পোস্ট ছিল। ৫ জানুয়ারি ১৯১৬ সালে তিনি ১৮তম ব্যাটালিয়নে পুনরায় যোগদান করেন, যেটি গত বছরের ২০ ডিসেম্বের গ্যালিপলি উপদ্বীপ থেকে উদ্বাসিত হয়ে মিশরে গিয়েছিল। ৪ ফেব্রুইয়ারি ম্যাক্সওয়েল অস্ট্রেলিয়ান চর্ম হাসপাতালে ভর্তি হয়েছিল, এব্বাসিয়ায় যৌনরোগের কারণে। ১৮ মার্চ ফ্রান্স এবং ওয়েস্টার্ন ফ্রন্টের যুদ্ধের ৪ দিন আগে ব্যাটালিয়ন ফিরে আসেন।


title: জোসেফ ম্যাকার্থি

text: জোসেফ রেমন্ড মক্কার্থী (নভেম্বর ১৪, ১৯০৮ – মে ২, ১৯৫৭) একজন মার্কিন রাজনীতিবিদ যিনি সিনেটর উইসকনসিন থেকে ১৯৪৭ সাল পর্যন্ত ১৯৫৭ সালে তাঁর মৃত্যু পর্যন্ত। ১৯৫০ সালে শুরু হয়, ম্যাকার্থি মার্কিন যুক্তরাষ্ট্রের একটি সর্বকালের সর্বাধিক দৃশ্যমান জনসাধারণের মুখোমুখি হয়ে ওঠে কোল্ড ওয়ার ব্যাপকভাবে কমিউনিস্ট বিলোপ। তিনি অভিযোগ করেন যে বহু সংখ্যক কমিউনিস্ট এবং সোভিয়েত ইউনিয়ন সোভিয়েত স্পিরিট এবং সহানুভূতিশীলরা মার্কিন যুক্তরাষ্ট্রের ফেডারেল সরকার, বিশ্ববিদ্যালয়, চলচ্চিত্র শিল্প এবং অন্য কোথাও অনুপ্রবেশ করেছে। পরিশেষে, তিনি স্মিয়ার কৌশল যে মার্কিন যুক্তরাষ্ট্রের সেনেট দ্বারা মার্কিন যুক্তরাষ্ট্রে নিন্দা সংশয়যুক্ত হয়েছিলেন। শব্দটি "ম্যাকার্থিজম", ১৯৫০ সালে ম্যাকার্থি এর অভ্যাসের পরিপ্রেক্ষিতে গঠিত হয়, শীঘ্রই অনুরূপ কমিউনিজম বিরোধী কমিউনিস্ট কার্যক্রমের জন্য প্রয়োগ করা হয়। আজকের এই শব্দটি ডিমেগগিক, অযৌক্তিক এবং অনির্বাচিত অভিযোগগুলি, সেইসাথে জন চরিত্র হত্যার চরিত্রের উপর হামলা বা রাজনৈতিক প্রতিপক্ষের দেশপ্রেম বলে বিবেচিত হয় তার পরিপ্রেক্ষিতে ব্যবহৃত হয়।


title: দ্য ক্রনিকলস্ অব নার্নিয়া

text:
ডিগোরি কাইর্কি "দ্য
ম্যাজিশিয়ান'স ন্যাপিউ"
উপন্যাসের অন্যতম প্রধান
চরিত্র। তাকে প্রথম দেখা যায়
"দ্য লায়ন দ্য উইচ অ্যান্ড দ্য
ওয়াড্রোব" উপন্যাসে গৌন
ভূমিকায়। সেখানে তার পরিচয় ছিল
একজন প্রফেসর হিসেবে যে
পেভেনসি ভাইবোনদের তার বাড়িতে
আশ্রয় দিয়েছিল। "দ্য
ম্যজিশিয়ান'স ন্যাপিউ" বইয়ে সে
একজন তরুন যুবক যে তার চাচার
জাদুর আংটি নিয়ে গবেষনা করতে
গিয়ে জেডিসকে তার ধ্বংস হতে বসা
জগত সার্ন থেকে নতুন সৃষ্টি হওয়া
জগত নার্নিয়ায় নিয়ে আসে। তার
ভুল সংশোধনের জন্য আসলান তাকে
একটি জাদুর আপেল আনতে পাঠায়,
যেটি নার্নিয়াকে রক্ষা করবে এবং
ডিগোরির মাকে সুস্থ করে তুলবে।
"দ্য লাস্ট ব্যাটল" উপন্যাসে তাকে
পুনরায় দেখা যায়।


title: ক্রিস্টোফার ম্যাক্‌ক্যান্ড্‌লেস

text: ক্রিস্টোফার জনসন ম্যাক্‌ক্যান্ড্‌লেস (ইংরেজি: Christopher Johnson McCandless "ক্রিস্টফার্ জন্‌সন্ মেক্যান্ড্‌লেস্") (১২ই ফেব্রুয়ারি, ১৯৬৮ - ১৮ই আগস্ট, ১৯৯২) মাত্র ২৪ বছর বয়সে আলাস্কার বনাঞ্চলে মৃত্যুবরণ করেন। তিনি যৎসামান্য খাবার ও উপকরণ নিয়ে আলাস্কাসহ মার্কিন যুক্তরাষ্ট্রের বিভিন্ন স্থানে ঘুরে বেরিয়েছিলেন। পরিবার থেকে বিচ্ছিন্ন হয়ে কিছুদিন একাকী সুখের সন্ধানে ঘুরে বেড়ানোই ছিল তাঁর উদ্দেশ্য। খাদ্যের অভাবে ডেনালি রাষ্ট্রীয় উদ্যানে তাঁর মৃত্যু হয়। তাঁর জীবনকাহিনী নিয়ে জন ক্র্যাকাওয়ার ১৯৯৬ সালে "ইনটু দ্য ওয়াইল্ড" নামে একটি নন-ফিকশন বই লিখেছেন। এই বইয়ের উপর ভিত্তি করে ২০০৭ সালে একটি চলচ্চিত্র মুক্তি পায়। শন পেন পরিচালিত এই ছবির নামও রাখা হয় "ইনটু দ্য ওয়াইল্ড"।


title: মেদচেজির

text: মেদচেজির (বাংলা: "জোয়ার") হল একটি তুর্কি টিন-ড্রামা যা ১৩ই সেপ্টেম্বর থেকে ২০১৫-এর জুন পর্যন্ত তুরস্কের স্টার টিভিতে সম্প্রচারিত হয়। এটি মার্কিন ধারাবাহিক দ্য ও. সি. এর পুনর্নির্মাণ। নাটকটিতে তুরস্কের ইস্তাম্বুলের আলতিনকয় এলাকার সমুদ্রতটে অবস্থিত একদল কিশোর-কিশোরী ও তাঁদের পরিবারের কাল্পনিক জীবন তুলে ধরা হয়েছে। এর ঘটনা মূলতইয়ামান কোপার নামক এক দরিদ্র পরিবারের ছেলের জীবনকে কেন্দ্র করে প্রবাহিত হয়েছে যে তার কৈশোর জীবনে এক বিপর্যস্ত পরিবার এবং দারিদ্র্যের কশাঘাতের মধ্য দিয়ে বড় হয়েছে। সে মিরা নামক এক ধনী কিশোরীর প্রেমে পড়ে, এবং মিরা ও মিরার পরিবারের মন জয় করার জন্য বহু কঠিন পরিস্থিতির মোকাবিলা করে।


title: দ্য ক্রনিকলস্ অব নার্নিয়া

text:
এটি লেখা শেষ হয় ১৯৫৪ সালের
ফেব্রুয়ারী মাসে
এবং বোডলি হেড কর্তৃক ২রা মে
১৯৫৫ সালে লন্ডনে প্রকাশিত
হয়। "দ্য ম্যাজিশিয়ান'স ন্যাপিউ"
বই পাঠকদের নার্নিয়ার ইতিহাসের
মূলে নিয়ে যায় এবং এর মাধ্যমে জানা যায় আসলান কিভাবে জাদুর এই জগত তৈরী করেছিল এবং কিভাবে এখানে প্রথমবার অপশক্তি প্রবেশ করে। ডিগোরি কাইর্কি এবং তার বন্ধু পলি প্লামার ডিগোরির চাচার তৈরী জাদুর আংটির মাধ্যমে ঘটনাক্রমে একটি নতুন জগতে গিয়ে পৌঁছায়। চার্ন নামক এই ধ্বংস হতে বসা জগতটির রানি জেডিসকে তারা জাগিয়ে তোলে এবং তারা নার্নিয়া জগত সৃষ্টির সাক্ষী হয় (যেখানে পরে জেডিস হোয়াইট উইচে রুপান্তরিত হয়)। এই উপন্যাসে নার্নিয়া সম্পর্কে বহু পুরনো প্রশ্নের উত্তর পাওয়া যায় । ১৯০০ সাল থেকে এর গল্পের সূত্রপাত, ডিগোরির বয়স যখন মাত্র বারো
বছর। "দ্য লায়ন, দ্য উইচ এন্ড
দ্য ওয়াড্রোব" বইয়ে এর ৪০ বছর পর সে পেভেনসি ভাইবোনদের যখন আশ্রয় দেয় তখন সে একজন মধ্যবয়সী প্রফেসর।


title: মেইজি উইলিয়ামস

text: ২০১৫ সালের জানুয়ারিতে উইলিয়ামস চ্যানেল ৪ এর বুলিং নিয়ে প্রামাণ্যচিত্র "সাইবারবুলি"তে কাজ করেন। ফেব্রুয়ারি মাসে তিনি ৬৫তম বার্লিন আন্তর্জাতিক চলচ্চিত্র উৎসবে শুটিং স্টার্স পুরস্কার লাভ করেন। একই মাসে তিনি ব্রিটিশ ব্যান্ড সিফ্রেটের "ওশানস" ভিডিওতে প্রধান ভূমিকায় অবতীর্ণ হন। এই ভিডিও বিষয়বস্তুও বুলিং। ২০১৫ সালের ৩০ মার্চ তিনি "ডক্টর হু" ধারাবাহিকের দুটি পর্বে ("দ্য গার্ল হু ডায়েড" ও "দ্য ওম্যান হু লিভ্‌ড") অতিথি চরিত্রে অভিনয় করবেন বলে ঘোষণা দেয় বিবিসি। উইলিয়ামস পরে এই ধারাবাহিকের প্রথম পর্ব "ফেস দ্য র‍্যাভেন" ও তৃতীয় পর্ব "হেল বেন্ট"-এ অভিনয় করেন।


title: দিশানায়াকা মুদিয়ানসেনাগে জয়রত্নে

text: ১৯৭০ সালের শ্রীলঙ্কার সংসদ নির্বাচনে জয়রত্নে প্রথমবারের মতো অংশগ্রহণ করেন। শ্রীলঙ্কা ফ্রিডম পার্টি (এসএলএফপি)’র প্রার্থী হিসেবে গাম্পোলা সংসদীয় এলাকা থেকে১৪,৪৬৩ ভোট পান। এ নির্বাচনে তিনি ইউনাইটেড ন্যাশনাল পার্টি (ইউএনপি)’র প্রার্থী ডব্লিউ.পি.বি. দিশানায়েকেকে পরাভূত করেন। এরপর ১৯৭৭ সালের নির্বাচনে দিশানায়েকেকে পুণরায় হারান। ঐ নির্বাচনে এসএলএফপি’র মাত্র ৮জন সদস্য সংসদে প্রবেশ করতে পেরেছিলেন। ১৯৮৯ সালের নতুন অগ্রাধিকারমূলক ভোটিং পদ্ধতিতে ক্যান্ডি জেলা থেকে তিনি পুণরায় নির্বাচিত হন। ৫৪,২৯০ ভোট পেয়ে তিনি এসএলএফপি প্রার্থীদের তালিকায় শীর্ষস্থানে ছিলেন।


title: মিকি জেমস

text: ২৫ এপ্রিল ২০১৪ তে, পশ্চিম ভার্জিনিয়ার , কোভে তৃতীয় বার্ষিক হল অফ ফেইম ইন্ডাকশন সিরিমনির শিরোনাম হন, যেহেতু তিনি কোভে প্রো হল অফ ফেইম ক্লাস অফ ২০১৪ তে অভিষিক্ত হন। পরের দিন, কোভে প্রো টিভিতে ১৭ মে ১৫৪ তম পর্বে প্রচারিত অল অর নাথিং ৮ ইভেন্টে এক সাক্ষাৎকার চলাকালে অ্যাম্বার রোড্রিগাজ জেমসকে বাধা দেন, যিনি জেমসের গর্ভাবস্থা নিয়ে উপহাস করেন এবং তাকে উত্যক্ত করার জন্য একটি পাই দেন, যার পরিবর্তে জেমস ঐ পাইটিকে অ্যাম্বারের মুখে মেখে দেন।জেমসের রক্ষার্থে জেসি বেলে স্মুথার্স আসেন এবং রোড্রিগাজের সাথে লড়াই শুরু করেন, এরপর নিরাপত্তা বাহিনী জেমসকে সরিয়ে নিয়ে যান। বাচ্চা জন্ম দেয়ার দুই মাস পরে, ৩০ নভেম্বর "কুইন্স অফ কমব্যাট ৩" তে রিং এ ফিরেন, যেখানে তিনি টেসা ব্ল্যানচার্ডকে পরাজিত করেন। ১৬ মে, জেমস ফার্স্ট এস্টেট চ্যাম্পিয়নশিপ রেলসিং (১সিডাব্লিউ) এ অভিষেক করেন, যেখানে তিনি ১সিডাব্লিউ উইমেন'স চ্যাম্পিয়নশিপের জন্য কে চ্যালেঞ্জ করে ব্যর্থ হন এবং ডিসকোয়ালিফিকেশনের মাধ্যমে হেরে যান।


title: পারমাণবিক সংখ্যা

text: রসায়ন ও পদার্থ বিদ্যায় কোনো পরমাণুর কেন্দ্রে প্রোটনের সংখ্যাকে পারমানবিক সংখ্যা বলে। আধান নিরপেক্ষ পরমাণুতে ইলেকট্রন-এর সংখ্যাও পারমাণবিক সংখ্যার সমান। পারমাণবিক সংখ্যা অনন্যভাবে একটি মৌলিক পদার্থকে চিহ্নিত করে। নিউক্লিয়াসের ধনাত্মক চার্জের সংখ্যা এবং পারমাণবিক সংখ্যার সমান থাকে। প্রোটনের ভর ও নিউট্রনের ভর প্রায় সমান বলে তাদের সমষ্টি অর্থাৎ পরমাণুর ভর সংখ্যাকেই পারমাণবিক ভর হিসেবে বিবেচনা করা হয়। ভর সংখ্যা হল নিউক্লিয়াসে প্রোটন ও নিউট্রনের মোট সংখ্যা যাকে A দিয়ে প্রকাশ করা হয়।


title: জাদু সংখ্যা (পদার্থবিজ্ঞান)

text: পারমাণবিক পদার্থবিদ্যায় একটি জাদু সংখ্যা হল (হয় প্রোটন বা নিউট্রন) এমন একটি সংখ্যা যেখানে নিউক্লিয়াসের সমস্ত কক্ষ পূর্ণ থাকে। সাতটি প্রচলিত জাদু সংখ্যা হল ২,৮,২০, ২৮,৫০,৮২ এবং ১২৬(ক্রম OEIS). যে সকল পরমাণুর নিউক্লিয়াসে জাদু সংখ্যক নিউক্লিয়ন থেকে তাদের ক্ষেত্রে বন্ধন শক্তি খুব বেশি এবং তারা সহজে বিভাজিত হয় না।


title: পারমাণবিক তত্ত্ব

text: আইসোটোপ হল একই মৌলিক পদার্থের ভিন্ন ভিন্ন পরমাণু যাদের পারমাণবিক সংখ্যা একই তবে নিউক্লিয়াসে নিউট্রনের সংখ্যা ভিন্ন। আইসোটপসমূহের পারমাণবিক সংখ্যা একই হলেও ভর সংখ্যা ভিন্ন। প্রোটনের সংখ্যা একই থাকায় আইসোটোপসমূহের রাসায়নিক ও ভৌত ধর্মে অনেক সাদৃশ্য বিদ্যমান। হাইড্রোজেনের আইসোটোপ তিনটি। পোট্রিয়াম, ডিউটেরিয়াম, টিট্রিয়াম। হাইড্রোজেনের পারমাণবিক সংখ্যা ১, তাই এই সকল আইসোটোপে নিউট্রনের সংখ্যা হল যথাক্রমে ২-১=১, ৩-১=২ এবং ৪-১=৩। সংক্ষেপে, আইসোটোপসমূহ ভিন্ন নিউট্রন সংখ্যা বিশিষ্ট একই পদার্থের পরমাণু। এদের প্রোটন ও ইলেকট্রন সংখ্যা একই।


title: মৌলিক পদার্থ

text: এ পর্যন্ত মোট ১১৮টি মৌল চিহ্নিত হয়েছে যার মধ্যে ৯৪টি প্রকৃতিতে পাওয়া যায়, বাকী ২৪টি কৃত্রিম উপায়ে তৈরী করা হয়। সাধারণত, একটি মৌলের পরমানুতে প্রোটন সংখ্যা নির্দিষ্ট বা একই মৌলের প্রতিটি পরমানুতে সমান সংখ্যা প্রোটন থাকে (অর্থাৎ, তাদের প্রত্যেকের পারমানবিক সংখ্যা একই এবং ভিন্ন ভিন্ন মৌলের পারমানবিক সংখ্যা ভিন্ন)। তাই, সাধারণভাবে প্রোটন সংখ্যা দ্বারা কোন মৌল চেনা যায়। তবে, একই মৌলের ভিন্ন প্রোটন সংখ্যা বিশিষ্ট পরমানুও রয়েছে, যাদেরকে আইসোটোপ বলে। পারমানবিক সংখ্যার উর্ধ্বক্রমানুসারে সাজালে, ১১৮ টি মৌলের প্রথম ৮০টির অন্তত একটি করে আইসোটোপের স্থায়ী রূপ রয়েছে (কয়েকটি ব্যতীক্রম ছাড়া), বাকী ৩৮টি মৌলের আইসোটোপ তেজষ্ক্রিয়, যা সময়ের সাথে ক্ষীয়মান।


title: রাসায়নিক প্রতীক

text:
প্রতীকের বামে নীচে সংখ্যা দিয়ে পারমাণবিক সংখ্যা বা প্রোটন সংখ্যা বোঝানো হয়। (যেমন Gd) বিভিন্ন বর্ণ যেমন "m" এবং "f" দিয়ে আণবিক আইসোমার বোঝানো যায়। (যেমন 99mTc).
কোন মৌলিক বা যৌগিক পদার্থের একটি অণুতে কয়টি পরমাণু আছে তা প্রতীকের ডানে নীচে দেখানো হয় (যেমন N বা FeO).


title: আণবিক ভর সংখ্যা

text:
অণুর নিউক্লিয়াসে মোট প্রোটন ও নিউট্রন (এদেরকে একত্রে নিউক্লিউন বলে) সংখ্যাকে ভর সংখ্যা, আণবিক ভর সংখ্যা বা নিউক্লিউন সংখ্যা বলে। এর প্রতীক A। বিভিন্ন রাসায়নিক মৌলের আইসোটপের ভর সংখ্যা বিভিন্ন হয়। অণুর পারমাণবিক সংখ্যা (Z) (নিউক্লিয়াসের প্রোটন সংখ্যা) এবং নিউক্লিয়াসে ভর সংখ্যা এক নয়। কোন মৌলের ভর সংখ্যা এবং পারমাণবিক সংখ্যার বিয়োগফল ঐ মৌলের অণুতে নিউট্রনের (N) সংখ্যা নির্দেশ করে। অর্থ্যৎ N=A-Z।.
পারমাণবিক ভর সংখ্যা মৌলের নামের পূর্বে বসে বা মৌলের আণবিক সংকেতের বামে-উপরে লিখে প্রকাশ করা হয়। উদাহরণ স্বরূপ কার্বনের সাধারণ আইসোটোপ হল কার্বন-১২ বা । এর ৬ টি প্রোটন ও ৬ টি নিউট্রন আছে।তাই এর আণবিক সংকেতের বামে-নিচে আণবিক সংখ্যা (Z) এবং ভর সংখ্যাসহ প্রকাশ করা হয়।.


title: পারমাণবিক কক্ষক

text: প্রতিটি কক্ষককে চিহ্নিত করা হয় তিনটি কোয়ান্টাম সংখ্যা সমন্বিত নির্দিষ্ট মানের সেটের সাহায্যে। সেই তিনটি কোয়ান্টাম সংখ্যা হল "n", "ℓ" এবং "m", যথাক্রমে যারা ইলেকট্রনের শক্তি, কৌণিক ভরবেগ এবং কৌণিক ভরবেগের ভেক্টর উপাংশকে (চৌম্বকীয় কোয়ান্টাম সংখ্যা) নির্দেশ করে। এরূপ প্রতিটি কক্ষকে সর্বাধিক দুটি ইলেকট্রন থাকতে পারে, যাদের প্রতিটি নিজের ঘূর্ণন কোয়ান্টাম সংখ্যা "s" সমন্বিত হয়। s কক্ষক, p কক্ষক, d কক্ষক, f কক্ষক সহজ নামগুলি যথাক্রমে কৌণিক ভরবেগ কোয়ান্টাম সংখ্যা "ℓ" = 0, 1, 2 এবং 3 সমন্বিত কক্ষকগুলিকে নির্দেশ করে। "n"-এর মানসহ এই নামগুলি পরমাণুর ইলেকট্রন-বিন্যাসের ব্যাখ্যা দেয়। প্রাচীন বর্ণালিবীক্ষকদের বর্ণনা অনুসারে, এই নামগুলি বিশেষ শ্রেণির ক্ষার ধাতুর বর্ণালি রেখা থেকে প্রাপ্ত হয়েছে; যথা— sharp (সূক্ষ্ম), principal (মুখ্য), diffuse (পরিব্যাপ্ত), fundamental (মৌলিক)। যেসব কক্ষকের ℓ > 3, তাদের নাম শুধু "j" বাদ দিয়ে ইংরেজি বর্ণানুক্রমে চলতে থাকে (g, h, i, k, …)।


title: পারমাণবিক সংখ্যা

text: বিজ্ঞানী মোসলে ১৯১৩ সালে বিভিন্ন মৌলের রঞ্জন রশ্মি-বর্ণালী পরীক্ষা করে দেখেন যে, প্রত্যেক মৌলের বৈশিষ্ট্যগুলোকে একটা সংখ্যা দিয়ে প্রকাশ করা যায়, এবং এটা পারমাণবিক ভরের প্রায় অর্ধেক। এখানে বলে রাখা ভাল যে, পারমাণবিক সংখ্যার ধারণার পুর্বেই বিজ্ঞানীগণ পারমাণবিক ভরের সম্বন্ধে ধারণা রাখতেন। যা হোক, মোসলে এই সংখ্যাটির নাম দেন পারমাণবিক সংখ্যা (Atomic Number)। পরবর্তিতে দেখা গেল যে, এ সংখ্যাটি পরমাণুর নিউক্লিয়াস এ উপস্থিত প্রোটন সংখ্যা (বা নিউক্লিয়াসে উপস্থিত ধনাত্বক চার্জ) এর সমান। পরমাণুর নিউক্লিয়াসের একটি গুরুত্বপুর্ণ বৈশিষ্ট্য হল এর প্রোটন সংখ্যা।


title: পারমাণবিক সংখ্যা

text: দুটি মৌলের পারমাণবিক ধর্ম কখনো এক হতে পারে না। মৌলের ধর্ম এর পারমাণবিক সংখ্যার উপর নির্ভর করে। রাসায়নিক বিক্রিয়ার আগে ও পরে এই পারমাণবিক সংখ্যার কোন পরিবর্তন হবে না। তড়িৎ নিরপেক্ষ পরমাণুতে, মানে যখন পরমাণুটি আয়নে পরিণত হয়ে যায় নি, তখন প্রোটন সংখ্যা আর ইলেক্ট্রন সংখ্যা সমান থাকে। কিন্তু আয়নে পরিণত হলে, প্রোটন আর ইলেক্ট্রনের সংখ্যা আর সমান থাকে না।


title: পারমাণবিক সংখ্যা

text: কোন মৌলের পরমানূর নিউক্লিয়াসে উপস্থিত প্রোটন সংখ্যাকে মৌলটির পারমাণবিক সংখ্যা বলে। পারমাণবিক সংখ্যা একটি মৌলের বৈশিষ্ট্যসূচক ধর্ম। পারমাণবিক সংখ্যাকে Z অথবা at. no দ্বারা প্রকাশ করা হয়।


title: বার্ন সোয়ালো

text: সোয়ালো পাখি বসবাসের জন্য পছন্দ করে কাছাকাছি পানির উৎস আছে এরূপ ফসলের জমি। এরা ঘন জংগলাকীর্ণ এলাকা অপছন্দ করে। অল্প গাছপালা, উন্মুক্ত এলাকা এদের পছন্দ। গোলাঘর, আস্তাবল, কালভার্টের ফোকরে, গাছের ডালে এরা বাসা বাঁধে। এরা ককেশাস, উত্তর আমেরিকাতে বাস করে। এরা মরুভুমি এবং উত্তরাংশের ঠান্ডা অঞ্চল পরিহার করে। এরা শহরাঞ্চল পছন্দ করে না, ইউরোপ, জাপানে এরা গ্রামীন এলাকাতেই বাস করে।


title: পাখি

text: পাখিদের মধ্যে অনেকেই পরিযায়ী। বছরের নির্দিষ্ট সময়ে এরা বিশাল দূরত্ব অতিক্রম করে একস্থান থেকে অন্য স্থানে যায়। এ ধরণের স্থানান্তর থেকে বেশি দেখা যায় স্বল্পদৈর্ঘ্যের অনিয়মিত গতিবিধি। বেশিরভাগ পাখিই সামাজিক জীব। এরা দৃষ্টিগ্রাহ্য সংকেত এবং ডাক বা শিষের মাধ্যমে একজন আরেকজনের সাথে যোগাযোগ করে। বিভিন্ন সামাজিক কার্যকলাপেও এরা অংশ নেয়, যেমন- একই ঋতুতে প্রজননে অংশ নেয়া, একসাথে কলোনি করে বাসা করা, ঝাঁক বেঁধে উড়ে বেড়ানো, দলবদ্ধ ভাবে খাবার খোঁজা এমনকি দল বেঁধে শত্রুকে তাড়িয়ে দেয়া। অধিকাংশ পাখিই কেবলমাত্র একটি প্রজনন ঋতুর বা সর্বোচ্চ এক বছরের জন্য একগামী, সারা জীবনের জন্য জুটি বাঁধার ব্যাপারটি কমই দেখা যায়। বহুপতি বা বহুপত্নী প্রথাও পাখিদের মধ্যে দেখা যায়। পাখিরা সাধারণত তাদের প্রস্তুতকৃত বাসাতেই ডিম পাড়ে এবং বাবা-মা তা দিয়ে বাচ্চা ফোটায়। বেশিরভাগ পাখি বাচ্চা ফুটে বের হওয়ার পরও বেশ কিছুদিন সময় পর্যন্ত বাচ্চার প্রতিপালন করে।


title: কালোমাথা কাস্তেচরা

text: সমগ্র এশিয়া জুড়ে একসময় কালোমাথা কাস্তেচরার অবাধ বিচরণ ছিল। ফিলিপাইন, মায়ানমার, থাইল্যান্ড, মালয়েশিয়া, কম্বোডিয়া, জাপান ও হংকঙে পাখিটি শীতকালীন পরিযায়ী হয়ে আসে। লাওসে পাখিটি মাত্র একবার দেখা গেছে। রাশিয়া ও চীনের কোথাও কোথাও হয়তো এরা এখনও প্রজনন করে। তবে চীনের পূর্ব ও দক্ষিণ উপকূলে (সিচুয়ান ও ইউনান প্রদেশ) এরা পরিযায়ী হয়ে আসে। শ্রীলঙ্কা, পাকিস্তান ও নেপালে এরা আবাসিক, কিন্তু সংখ্যায় খুব কম। ভারতের পশ্চিমাঞ্চলে এদের সচরাচর দেখা যায়, পূর্বাঞ্চলে কম দেখা গেলেও সম্ভবত মনুষ্যনির্মীত জলাভূমি সৃষ্টির কারণে এখন সন্তোষজনক পর্যায়ে দেখা যাচ্ছে। বাংলাদেশের উপকূলীয় এলাকায় এদের সচরাচর দেখা মেলে। দেশটির উত্তর-পশ্চিমাঞ্চলেও এরা বেশ সুলভ।


title: উড্ডয়ন ক্ষমতাহীন পাখি

text: যে সব পাখি উড়তে পারে না তাদের উড্ডয়ন ক্ষমতাহীন পাখি বলে। আত্মরক্ষার জন্য এরা প্রধানত সাঁতার ও দৌড়ের উপর নির্ভরশীল। বর্তমানে পৃথিবীতে প্রায় ৪০ প্রজাতির পাখি রয়েছে যারা উড়তে পারে না। বহু উড্ডয়ন ক্ষমতাহীন পাখি পৃথিবী থেকে বিলুপ্ত হয়ে গেছে। উড্ডয়ন ক্ষমতাহীন পাখিদের অধিকাংশই দ্বীপবাসী। ধারণা করা হয়, দ্বীপে কোন শিকারী প্রাণী না থাকায় এসব পাখির পূর্বপুরুষদের আত্মরক্ষার জন্য উড়বার প্রয়োজন পড়েনি। সে কারণে ক্রমে ক্রমে তাদের উড়ার ক্ষমতা লোপ পায়। বড় উড্ডয়ন ক্ষমতাহীন পাখি, যেমন- উটপাখি, রিয়া, এমু, কেসোয়ারি প্রভৃতির পূর্বপুরুষের শক্তিশালী পা, শক্ত নখর এবং দ্রুতগতিতে দৌড়াতে পারার ক্ষমতার জন্য আত্মরক্ষার্থে উড়ার প্রয়োজন হয় নি। পৃথিবীর জীবিত উড্ডয়ন অক্ষম পাখিদের মধ্যে ইনঅ্যাক্সেসিবল দ্বীপের ঝিল্লি (দৈর্ঘ্য ১২.৫ সেমি ও ওজন ৩৪.৭ গ্রাম) ক্ষুদ্রতম এবং উটপাখি (দৈর্ঘ্য ২.৭ মি ও ওজন ১৫৬ কেজি) বৃহত্তম। প্রকৃতপক্ষে উটপাখি পৃথিবীর সবচেয়ে বৃহৎ পাখি। তবে এমন কয়েকটি পাখি পৃথিবীতে একসময় দাপিয়ে বেড়াত যেগুলো আকারে উটপাখির থেকে যথেষ্ট বড় ছিল।


title: পাখি

text: পাখি বিভিন্ন পদ্ধতিতে উড়ে বেড়ায়; যেমন: ফ্ল্যাপিং, সোরিং, গ্লাইডিং বা স্কিমিং, হোভারিং ইত্যাদি। পাখির উড্ডয়ন পদ্ধতি এর ডানার গঠন আর দেহের আকারের উপর নির্ভরশীল। এছাড়াও পৃথিবীতে প্রায় ৬০ প্রজাতির পাখি আছে যারা একেবারেই উড়তে পারে না। অধিকাংশ বিলুপ্ত পাখি উড়তে অক্ষম ছিল। এসব পাখিদের অধিকাংশই দ্বীপবাসী। ধারণা করা হয়, দ্বীপে কোন শিকারী প্রাণী না থাকায় এসব পাখির পূর্বপুরুষদের আত্মরক্ষার জন্য উড়বার প্রয়োজন পড়েনি। সে কারণে ক্রমে ক্রমে তাদের উড়ার ক্ষমতা লোপ পায়। এধরনের পাখিরা তাদের ডানাকে উড়বার মত করে ব্যবহার করতে পারে না। তবে পেঙ্গুইন, অক প্রভৃতি উড্ডয়ন-অক্ষম পাখি পানিতে সাঁতার কাটার সময় ঠিক উড়ার মত করে ডানা ব্যবহার করে।


title: পাখি

text: বেশ কিছু প্রজাতির পাখি মানুষের মাধ্যমে তাদের আদি আবাস থেকে বিশ্বের অন্যান্য অঞ্চলে ছড়িয়ে পড়েছে এবং সেখানে সফলভাবে বংশবৃদ্ধি চালিয়ে যাচ্ছে। এ ধরনের অবমুক্তকরণের ফলে বেশ কিছু পাখি প্রায় সারা পৃথিবীতেই ছড়িয়ে পড়েছে; যেমন পাতি মথুরা ("Phasianus colchicus") শিকারযোগ্য পাখি হিসেবে সারা বিশ্বে বিস্তৃত। আবার মানুষের অনিচ্ছায় কিছু প্রজাতি অন্যান্য অঞ্চলে ছড়িয়ে পড়েছে। যেমন উত্তর আমেরিকার বহু শহরে খাঁচা থেকে পালিয়ে যাওয়া মুনি টিয়ারা তাদের নতুন ঘাঁটি গেড়ে বসেছে। আবার কৃষিকাজে উন্নয়নের ফলে গো বগা, হলদেমাথা কারাকারা ও গালাহ্ তাদের আদি আবাস থেকে বহু দূরে স্বাভাবিকভাবে ছড়িয়ে পড়েছে।


title: চিলমারী উপজেলা

text: জনশ্রুতি-২ থেকে জানা যায়, এককালে অত্র এলাকায় চিলা পাখির নাকি প্রচুর উপদ্রব দেখা দিয়েছিল। ধানী বা আবাদী জমিতে দল বেঁধে চিল পাখি উড়ে আসতো। নষ্ট করতো হাজার হাজার একর জমির ফসল। চিলের উপদ্রপে হাটে বাজারে স্বস্থিতে কেউ থাকতে পারতো না। সর্বত্রই চিল আতঙ্ক, জনজীবনকে বিপর্যস্থ করে তুলেছিল। এসকল চিল পাখি ব্রহ্মপুত্র উপকূলে দল বেঁধে ঘুরে বেড়াতো, বাস করতো বাঁশ ঝাড়ে, আম বাগান অথবা বটবৃক্ষের ডগায় চড়ে। জনশ্রুতি রয়েছে যদি কোন মানুষ ভুলেও একটি চিল পাখিকে হত্যা করেছে তো আর রক্ষা নেই। কোথা থেকে সঙ্গে সঙ্গে আসতো হাজার হাজার চিল পাখি। ছয় সাত দিন ধরে অত্যাচার চলতো ঐ মানুষটির বাড়ীর উপর। উপদ্রবের প্রতিকার চেয়ে তারা আবেদন করলো বৃটিশ সরকারের কাছে। বৃটিশ সরকারের পক্ষ থেকে সিদ্ধান্ত এলো চিল পাখিগুলোকে হত্যা করার। এই সিদ্ধান্তের বার্তাটি পৌঁছে গেল কুড়িগ্রামের বিভিন্ন এলাকায়। তাই তারা সংবাদ পাওয়া মাত্র তীর ধনু নিয়ে দল বেঁধে বৃটিশ সরকার প্রেরীত বন্ধুকধারী সৈনিকের পিছু পিছু ছুটে এলো চিলমারী থানার মানুষগুলোকে চিল পাখির হাত থেকে নিস্তার দেওয়ার জন্য। দল বেঁধে মানুষের বাতান নামলো চিলমারী থানার হাটে মাঠে-ঘাটে, আনাচে-কানাচে। দল বেঁধে তীর ধনু হাতে নিয়ে লোকজন যখন চিলমারীর পানে ছুটে আসছিল পথিমধ্যে অনেক না জানা লোক যখন দল বেঁধে এতগুলো লোককে আসতে দেখে জিজ্ঞেস করলো আপনারা এভাবে কোথায় চলছেন? তখন ঐ মানুষের মিছিল থেকে একটি উত্তর ভেসে আসতো চলো চলো চিল-মারী শ্লোগানের মতো। এই শ্লোগান থেকেই নাকি চিলমারী শব্দের উৎপত্তি হয়েছে এবং এলাকার নামককরণ হয়েছে আজকের চিলমারী।


title: কৃত্রিম বুদ্ধিমত্তা

text: মানুষ অনেক কিছু জানে তা মূলত "কাজের অনুমান" রূপে মূল্যায়ন করা হয়। উদাহরণস্বরূপ, যদি একটি পাখির কথা আলোচনায় আসে তবে মানুষ সাধারণত একটি প্রাণীকে চিত্রিত করে যার কোন বিশেষ আকার, চিহ্ন আছে এবং যারা উড়তে পারে । এই সমস্ত জিনিসগুলির মধ্যে কোনটিই সব পাখিগুলি সম্পর্কে সত্য নয়। জন ম্যাকার্থি ১৯৬৯ সালে এই সমস্যাটি চিহ্নিত করেছিলেন যোগ্যতার সমস্যা হিসাবে: কোনও কমনসেন্স রুলের জন্য যে এআই গবেষকেরা প্রতিনিধিত্ব করে, সেখানে বেশ কিছু ব্যতিক্রম রয়েছে। বিমূর্ত লজিকের জন্য যা প্রয়োজনের তার প্রায় কোন কিছুই সত্য বা মিথ্যা নয়। এআই গবেষণা এই সমস্যার সমাধানের জন্য অনেক পথ পর্যটন করেছে।


title: বালু নাকুটি

text: বালু নাকুটি বা নাককাটি ("Riparia riparia") সোয়ালো পরিবারের একটি পরিযায়ী প্যাসারিফর্মিস পাখি। এটি গ্রীষ্মে সমগ্র ইউরোপ, ভূমধ্যসাগরীয় দেশগুলো, উত্তর এশিয়া এবং উত্তর আমেরিকা অংশে বিস্তৃত হয়। শীতকালে এটা পূর্ব ও দক্ষিণ আফ্রিকা, দক্ষিণ আমেরিকা এবং দক্ষিণ এশিয়ায় চলে আসে। এটি উত্তর আমেরিকয় ব্যাঙ্ক সোয়ালো, দক্ষিণ এশিয়ায় রঙিন বালু নাকুটি, এবং কখনও কখনও ইউরোপীয় বালু নাকুটি হিসেবে পরিচিত।


title: কালো–পা কিডিওয়েক

text:
এ পাখি সাধারণত নিজেদের দলে থাকে। কখনো অন্য সামুদ্রিক পাখির সঙ্গে যোগ দেয়। অন্য পাখির খাবার চুরি করে খাওয়ার অভ্যাস আছে। খাবার তালিকায় আছে মাছ, স্কুইড, চিংড়ি, পাখির ডিম, সামুদ্রিক শৈবাল ইত্যাদি।
প্রজননের সময় এরা উপনিবেশ তৈরি করে বসবাস করে ও সমুদ্র উপকূলের পর্বতে বাসা করে ডিম পাড়ে। একটি উপনিবেশে ১ লাখ কিডিওয়েক পাখি থাকতে পারে। উভয় পাখি মিলেমিশে বাসা বানায়। স্ত্রী পাখি ১-৩টি ডিম পারে। দুজনে পালা করে ডিমে তা দেয় এবং ২৪-২৮ দিনে ছানা বের হয়ে আসে। ছানা উড়তে শেখে ৩৪-৫৮ দিনে। প্রজননের পর এরা সমুদ্রে ফিরে যায়। নবাগতরা প্রায় ৩-৫ বছর একটানা খোলা সমুদ্রে কাটায়। তারপর ডিম পাড়তে আগের জায়গায় ফিরে আসে। এরা সাধারণত সমুদ্রের যে অংশে ঢেউ ও পুষ্টি উপাদান বেশি থাকে সেদিকে খাবার খোঁজে। একটি পাখি প্রায় ১৩ বছর বেঁচে থাকে। শিকার, ডিম সংগ্রহ ও সমুদ্রে তেলদূষণের কারণে এ পাখির সংখ্যা কমে যেতে শুরু করেছে। বিশেষ করে যুক্তরাজ্যে এ পাখির সংখ্যা উল্লেখযোগ্য হারে কমে গেছে। কিডিওয়েক সামুদ্রিক বাস্তুসংস্থান পর্যবেক্ষণের জন্য একটি নির্দেশক পাখি হিসেবে বিশ্বে ও পরিবেশবিদদের কাছে বিবেচিত।


title: জিরাবো ক্যান্টনমেন্ট পাবলিক স্কুল ও কলেজ

text: বর্তমানে অধ্যক্ষ ও সদস্য সচিব হিসেবে দায়িত্ব পালন করছেন লেফটেন্যান্ট কর্নেল মোঃ লুৎফর রহমান, পিএসসি, এইসি। বর্তমানে প্রতিষ্ঠানের মোট শিক্ষার্থীর সংখ্যা ১৬০০ জনের অধিক, শিক্ষক-শিক্ষিকা ৫৫ জন, একাডেমিক কাউন্সেলর ০১ জন ও কর্মচারি ৪২ জন।


title: ঢাকা মেট্রোপলিটন পুলিশ

text: বর্তমান মোট শক্তি প্রায় ২৬,৬৬১ (শাসনিক কর্মীবর্গ সহ) বেশী কর্মচারীবৃন্দ এবং ৪৯ পুলিশ থানায় কর্মরত আছে। ঢাকা মেট্রোপলিটন পুলিশ ৫টি কর্মক্ষম নেতৃত্বে বিভাগে বিভক্ত করা আছে যা পরিচালিত হয় যুগ্ম কমিশনার জেলা প্রশাসক দ্বারা। ঢাকা মেট্রোপলিটন পুলিশের ৫ টি বিভাগ হলঃ


title: বাংলাদেশ সুপ্রীম কোর্টের বিচারকবৃন্দ

text: ২০১৯ সালের জানুয়ারি মাসে বাংলাদেশ সুপ্রীম কোর্টে ৯৯ জন বিচারপতি কর্মরত আছেন। তাদের মধ্যে ৭ জন আপীল বিভাগে এবং ৯২ জন হাইকোর্ট বিভাগে রয়েছেন। হাইকোর্ট বিভাগে কর্মরত ৭৪ জন স্থায়ী বিচারপতি এবং ১৮ জন অতিরিক্ত বিচারপতি । তার মধ্যে ০৩ জন আন্তর্জাতিক অপরাধ আদালতে কর্মরত আছেন।


title: বাইডু

text: বাইডুর সূচীতে ৭৪০ মিলিয়নেরও অধিক ওয়েবসাইট, ৮০ মিলিয়ন চিত্র, ১০ মিলিয়ন মাল্টিমিডিয়া ফাইল রয়েছে। বাইডু ইন্টারনেটে মাল্টিমিডিয়া ফাইল যেমন-এমপিথ্রি, ভিডিও, চলচ্চিত্র ইত্যাদি খোঁজার সুযোগ দেয়। বাইডু চীনের প্রথম কোম্পানি যারা মোবাইল ভিত্তিক ওয়াপ ও পিডিএ সেবা প্রদান করে।


title: বাংলাদেশ কমার্স ব্যাংক লিমিটেড

text: সরকার কর্তৃক মনোনীত ৯ সদস্যবিশিষ্ট একটি পরিচালক পর্ষদ ব্যাংকটির সার্বিক ব্যবস্থাপনা নিয়ন্ত্রণ ও নীতিকৌশল অনুমোদন করে। ব্যবস্থাপনা পরিচালক এর প্রধান কার্যনির্বাহী। বর্তমানে (২০১০) ব্যাংকটির কর্মকর্তাকর্মচারীর সংখ্যা ৪৫৪ এবং শাখার সংখ্যা ২৫। সাবেক বিসিআইএল-এর প্রশিক্ষণ ইনস্টিটিউটটি ব্যাংকটি উত্তরাধিকারসূত্রে লাভ করে। বর্তমানে এটিকে পুনর্গঠন ও সংস্কার করে এখানে নিজস্ব কর্মকর্তাকর্মচারীদের প্রশিক্ষণ প্রদান করা হচ্ছে।


title: ঢাকা বিশ্ববিদ্যালয়ের অনুষদসমূহ

text: বর্তমানে এই বিভাগে শিক্ষক সংখ্যা ৩০ জন। বিভাগের প্রধান হিসেবে বর্তমানে দায়িত্ব পালন করছেন অধ্যাপক আশেকা ইরশাদ । অধ্যাপকদের মধ্যে অন্যতম হচ্ছেন আন্তর্জাতিক নিরাপত্তা বিশ্লেষক অধ্যাপক এম শাহিদুজ্জামান, সমুদ্র আইন বিশেষজ্ঞ অধ্যাপক মো রমজুল হক, আন্তর্জাতিক সর্ম্পকের বিশ্লেষক অধ্যাপক ড. ইমতিয়াজ আহমেদ, অধ্যাপক ড. আকমল হোসাইন, অধ্যাপক মো আব্দুল হালিম, অধ্যাপক ড. দেলোয়ার হোসাইন, অধ্যাপক ড. আমেনা মহসিন এবং মানবাধিকার, অভিবাসন ও শরণার্থী বিশেষজ্ঞ অধ্যাপক ড. সি আর আবরার।


title: বাংলাদেশে খ্রিস্টধর্ম

text: ব্রিটিশ আমলে পর্তুগীজ ধর্মপ্রচারকরা প্রথম এই মাটিতে যীশুর কথা প্রচার করেন। বর্তমানে বাংলাদেশে ৭টি ক্যাথোলিক ধর্মপ্রদেশ রয়েছে। ধর্মপ্রদেশ এর আওতায় রয়েছে ধর্মপল্লী। প্রতিটি ধর্মপল্লী পরিচালিত হয় একজন পাল-ুরোহিতের তত্বাবধানে। তিনি খ্রীস্টভক্তদের আধ্যাত্মিক সেবার দায়িত্বে নিয়োজিত থাকেন। প্রতিটি ধর্মপল্লীতেই রয়েছে গীর্জা। প্রতি রবিবারদিন খ্রীস্টভক্তরা প্রার্থনায় যোগ দেন। ক্যাথোলিকদের সংখ্যা ৩,৫০,৬৬৯ জন। আর্চবিশপ প্যাট্রিক ডি’রোজারিও, সিএসসি ক্যাথোলিক মন্ডলীর নেতৃত্ব দিচ্ছেন।


title: বাংলাদেশ ব্যাংক

text: বাংলাদেশ ব্যাংক-এর সার্বিক তত্ত্বাবধান ও দিকনির্দেশনা ৯ জন ব্যক্তি সমন্বয়ে গঠিত একটি বোর্ডের ওপর অর্পিত আছে। বোর্ডে গভর্নর, একজন ডেপুটি গভর্নর, তিন জন উচচ পদস্থ সরকারি কর্মকর্তা এবং চার জন এমন ব্যক্তি থাকেন যারা ব্যাংকিং, বাণিজ্য, ব্যবসায়, শিল্প অথবা কৃষি খাতে যথেষ্ট অভিজ্ঞতা ও যোগ্যতার প্রমাণ রেখেছেন। বোর্ডের চেয়ারম্যান হলেন গভর্নর নিজেই। বোর্ডের সবাই সরকার দ্বারা নির্বাচিত হন। এই বোর্ডের সভা প্রতি ছয় মাসে কমপক্ষে একবার অথবা প্রতি তিন মাস অন্তর একবার বসে। সরকার দ্বারা অনুমোদিত গভর্নর বোর্ডের পক্ষে, প্রধান নির্বাহী কর্মকর্তা হিসাবে বাংলাদেশ ব্যাংকের সকল কাজের দিক নির্দেশনা ও নিয়ন্ত্রণ করেন।


title: ঢাকা বিশ্ববিদ্যালয় কেন্দ্রীয় ছাত্র সংসদ

text: উপাচার্যকে সভাপতি এবং ১৬ জন ছাত্র প্রতিনিধি থেকে ১০ জন কর্মকর্তা নির্বাচনের ব্যবস্থা রাখা হয়, কোষাধাক্ষের দায়িত্ব পালন করেন একজন শিক্ষক। ১৯৭০ সালে ডাকসুতে পরোক্ষ নির্বাচনের বদলে প্রত্যক্ষ নির্বাচন পদ্ধতি চালু হয়। ২০১৯ সালে সংশোধিত গঠনতন্ত্র অনুযায়ী, পদাধিকারবলে ডাকসুর সভাপতি উপাচার্যসহ এর নির্বাহী কমিটি হবে ২৪ সদস্যবিশিষ্ট। ১৯৭৩ সালের ঢাকা বিশ্ববিদ্যালয় অধ্যাদেশে ডাকসুর কথা বলা হয়েছে৷ আর ডাকসুর গঠনতন্ত্রে বলা হয়েছে, প্রতি বছর ডাকসু নির্বাচন হবে৷ কীভাবে হবে, কাদেরকে নিয়ে হবে, সেগুলো বিস্তারিত  বলা আছে গঠনতন্ত্রে৷ বিশ্ববিদ্যালয়ের হলগুলোতে ছাত্র সংসদ আছে৷ সেখানেও সরাসরি ভোটে কর্মকর্তাদের নির্বাচিত হওয়ার বিধান৷


title: বাইডু

text: বাইডু ইনক্ররপোরেটেড (, ) (সংক্ষেপে বাইডু) ২০০০ সালের ১৮ জানুয়ারীতে প্রতিষ্ঠিত একটি চীনা অনুসন্ধান ইঞ্জিন। বাইডু প্রধানত ওয়েবসাইট, অডিও ফাইল, চিত্র খোঁজার জন্য ব্যবহৃত হয়। বাইডুর ৫৭টি সেবা রয়েছে। এর মধ্যে অনুসন্ধান ইঞ্জিন ও কমিউনিটি সেবাই প্রধান। এছাড়া বাইডু বাইক নামে একটি ইন্টারনেট ভিত্তিক বিশ্বকোষ এবং আলোচনা-ফোরামও রয়েছে। রবিন লি এওবং এরিক জু কর্তৃক ২০০০ সালে বাইডু প্রতিষ্ঠিত হয়। উভয় প্রতিষ্ঠাতাই চীনের নাগরিক। তাঁরা চীনে ফেরার আগে বিদেশে কর্মরত ছিল। ক্যারিবীয় সাগরে উপকূলে কেম্যান আইল্যান্ডে বাইডু নিবন্ধিত। ২০১০ এর এপ্রিলে অ্যালেক্সা ইন্টারনেট র‌্যাঙ্কিং-এ বাইডু ৭ম স্থান অধিকার করে। overall in Alexa's internet rankings. ২০০৭ সালের ডিসেম্বরে বাইডু চীনের প্রথম কোম্পানি হিসেবে ন্যাসড্যাক-১০০ সূচকে তালিকাভুক্ত হয়।


title: কারাকুম মরুভূমি

text:
বর্তমান দিনের তুর্কমেনিস্তান ের অধিকাংশ অঞ্চল জুড়ে, কারাকুম মরুভূমি, কাস্পিয়ান সাগরের পূর্বদিকে অবস্থিত। উত্তরদিকে রয়েছে আরল সাগর এবং উত্তর-পূর্বে রয়েছে আমু দরিয়া নদী এবং কাইজেল কুম মরুভূমি । আরল সাগরের জলস্তর নেমে যাওয়ায়, কারাকুম মরুভূমি ধীরে ধীরে 'আরাল-কারাকুম' হিসেবে সম্প্রসারিত হয়ে চলেছে। সবচেয়ে সাম্প্রতিকতম জলস্তর ড্রপ হয়েছে, প্রাক্তন সোভিয়েত ইউনিয়ন-এর, সেচ প্রকল্প রূপায়নের সময়।  যদিও উত্তর Aral সাগর বর্তমানে ক্রমবর্ধমান, দক্ষিণ Aral সাগর এখনও জলশূন্য হয়ে চলেছে,এবং এইভাবে মরুভূমি বিস্তৃত হয়ে চলেছে।
কারাকুম মরুভূমিতে দারভাজা গ্যাস ক্রেটার অবস্থিত।এছাড়া, এই এলাকায় উল্লেখযোগ্য পরিমাণ তেল এবং প্রাকৃতিক গ্যাস আমানত আছে।


title: ইয়েমেন

text:
ইয়েমেন আরব মালভূমির দক্ষিণ প্রান্তে অবস্থিত। দেশটির পর্বতময় অভ্যন্তরভাগ পশ্চিম, দক্ষিণ ও পূর্বে সরু উপকূলীয় সমভূমি এবং উত্তরে সৌদি আরবের সাথে সীমান্তে মরুভূমি দ্বারা বেষ্টিত। লোহিত সাগরের উপকূল ঘেঁষে প্রলম্বিত প্রায় ৪১৯ কিলোমিটার দীর্ঘ অর্ধ-ঊষর উপকূলীয় সমভূমিটি তিহামাহ নামে পরিচিত। অভ্যন্তরভাগের পর্বতগুলি বিভিন্ন উচ্চতার হয়। সর্বোচ্চ পর্বত জাবাল আন নাবি শুয়াইবসমুদ্রতল থেকে ৩,৭৬০ উঁচুতে অবস্থিত। উচ্চভূমিগুলির ভেতর দিয়ে বেশ কিছু ওয়াদি বা নদী উপত্যকা চলে গেছে; এগুলি গ্রীষ্মকালে শুষ্ক থাকে। ইয়েমেনের কোন স্থায়ী নদী নেই। ওয়াদিগুলির মধ্যে হাজরামুত ওয়াদিটির উপরের অংশে পলিভূমি ও পানির দেখা মেলে। উত্তর ও পূর্বের মালভূমি ও মরুভূমি উত্তপ্ত ও শুষ্ক এবং
এখানে গাছপালা তেমন হয় না।


title: সাহারা-নিম্ন আফ্রিকা

text: সাহারা মরুভূমির ঠিক দক্ষিণেই সহিল নামের একটি রূপান্তর-মধ্যবর্তী অঞ্চল (transitional zone) অবস্থিত, যার দক্ষিণে আছে সাভানা তৃণভূমিময় সুদান অঞ্চল। এর দক্ষিণে আছে ক্রান্তীয় অরণ্য ও সাভানা তৃণভূমির মিশ্রণ। আফ্রিকার শিং এবং সুদান রাষ্ট্রের অধিকাংশ ভৌগলিকভাবে সাহার-নিম্ন আফ্রিকার অংশ হলেও এই অঞ্চলে মধ্যপ্রাচ্যের বড় প্রভাব আছে, এবং এগুলিও আরব বিশ্বের অন্তর্ভুক্ত।


title: কিজিলকুম মরুভূমি

text: কিজিলকুম মরুভূমি () মধ্য এশিয়াতে কাজাকিস্তানের দক্ষিণাংশ এবং উজবেকিস্তানের উত্তর অংশ জুড়ে অবস্থিত একটি মরুভূমি। এটি একটি তুর্কি শব্দ যার অর্থ লাল বালু। কিজিলকুম আরব সাগরের দক্ষিণ-পূর্বে সির দরিয়া এবং আমু দরিয়া নদী দুইটির উপত্যকার মধ্যবর্তী অঞ্চলে অবস্থিত। এটি প্রায় পুরোটাই বালিতে আবৃত। সমুদ্র সমতল থেকে এর সর্বোচ্চ উচ্চতা ৯২২ মিটার। মরুভূমিতে যে স্বল্প উদ্ভিদ জন্মে তা ভেড়া, উট ও ঘোড়ার খাবার হিসেবে ব্যবহার করা হয়। এখানে স্বর্ণখনি ও প্রাকৃতিক গ্যাসক্ষেত্র আছে। মরুভূমিটির আয়তন ২,৯৮,০০০ বর্গকিলোমিটার। এটি বিশ্বের ১১তম বৃহত মরুভূমি।


title: মিশর

text: লিখিত ইতিহাস অনুসারে প্রায় ৩২০০ খ্রিস্টপূর্বাব্দ থেকেই একটি সংহত রাজনৈতিক শক্তি হিসেবে মিশর বিদ্যমান। সেচভিত্তিক কৃষি, সাক্ষরতা, নগরজীবন, এবং বড় মাপের রাজনৈতিক সংগঠনবিশিষ্ট ইতিহাসের প্রথম সভ্যতাগুলির একটি নীল নদের উপত্যকাতে গড়ে উঠেছিল। সাংবাৎসরিক বন্যা মিশরকে একটি স্থিতিশীল কৃষিভিত্তিক সমাজ গড়ে তুলতে সাহায্য করে। আফ্রিকার সংযোগস্থলে সামরিক কৌশলগত স্থানে অবস্থিত ছিল বলে এবং ভূমধ্যসাগরীয় এলাকা এবং ভারত ও চীনের মধ্যকার বাণিজ্যপথের উপর অবস্থিত ছিল বলে এটি আন্তর্জাতিক বাণিজ্যের একটি গুরুত্বপূর্ণ কেন্দ্রে পরিণত হয়। খ্রিস্টপূর্ব ৪র্থ শতক থেকে বিভিন্ন বিদেশি শক্তি দেশটি দখল করে এবং এখানে নতুন নতুন ধর্ম ও ভাষার প্রবর্তন করে। কিন্তু মিশরের সমৃদ্ধ কৃষি সম্পদ, গুরুত্বপূর্ণ বাণিজ্যিক অবস্থান এবং দীর্ঘমেয়াদী রাজনৈতিক ঐক‍্যের ফলস্বরূপ এখনও পুরনো ঐতিহ্য ও রীতিনীতিগুলি হারিয়ে যায়নি। বর্তমান মিশর আরবিভাষী মুসলিম রাষ্ট্র হলেও এটি অতীতের খ্রিস্টান, গ্রীক-রোমান ও প্রাচীন আদিবাসী ঐতিহ্যের গুরুত্বপূর্ণ দিকগুলি এখনও ধরে রেখেছে।


title: প্রাচীন মিশর

text: প্রাচীন মিশর উত্তর আফ্রিকার পূর্বাঞ্চলের একটি প্রাচীন সভ্যতা। নীল নদের নিম্নভূমি অঞ্চলে এই সভ্যতা গড়ে ওঠে। এই অঞ্চলটি বর্তমানে মিশর রাষ্ট্রের অধিগত। খ্রিষ্টপূর্ব ৩১৫০ অব্দ নাগাদ প্রথম ফারাওয়ের অধীনে উচ্চ ও নিম্ন মিশরের রাজনৈতিক একীকরণের মাধ্যমে এই সভ্যতা এক সুসংহত রূপ লাভ করে। এরপর তিন সহস্রাব্দ কাল ধরে চলে প্রাচীন মিশরীয় সভ্যতার বিকাশপর্ব। প্রাচীন মিশরের ইতিহাস একাধিক স্থায়ী "রাজ্য"-এর ইতিহাসের একটি সুশৃঙ্খলিত ধারা। মধ্যে মধ্যে বিভিন্ন সময়ে রাজনৈতিক অস্থিরতার পর্ব দেখা দিয়েছিল। এই পর্বগুলি অন্তর্বর্তী পর্ব নামে পরিচিত। নতুন রাজ্যের সময়কাল এই সভ্যতার চূড়ান্ত বিকাশপর্ব। এর পরই ধীরে ধীরে মিশরীয় সভ্যতার পতন আরম্ভ হয়। প্রাচীন মিশরের ইতিহাসের "শেষ" পবে একাধিক বৈদেশিক শক্তি মিশর অধিকার করে নেয়। খ্রিষ্টপূর্ব ৩১ অব্দে আদি রোমান সাম্রাজ্য মিশর অধিকার করে এই দেশকে একটি রোমান প্রদেশে পরিণত করলে ফারাওদের শাসন আনুষ্ঠানিকভাবে সমাপ্ত হয়।


title: মাশরিক

text: ভূমধ্যসাগর ও ইরানের মধ্যবর্তী স্থান মাশরিকের অন্তর্গত। অনুরূপ একটি পরিভাষা হল মাগরেব যা উত্তর আফ্রিকার পশ্চিমাংশ নিয়ে গঠিত। দেশসমূহের মধ্যে মিশর সাংস্কৃতিক, জাতিতাত্ত্বিক ও ভাষাগত দিক থেকে মাশরিক ও মাগরেবের মধ্যবর্তী স্থানে অবস্থিত। একারণে মিশর আরব বিশ্বের কেন্দ্রে অবস্থিত এবং আরব লীগের সদরদপ্তর মিশরের রাজধানী কায়রোতে অবস্থিত। তবে সাধারণত মিশর মাশরিকের অংশ বিবেচিত হয়। ঐতিহাসিকভাবে মিশর ও লেভান্ট অনেক সময় একই অঞ্চল হিসেবে শাসিত হয়েছে। এর মধ্যে রয়েছে প্রাচীন মিশরীয় রাজ্য, উমাইয়া, আব্বাসীয়, ফাতেমীয় খিলাফত, আইয়ুবী রাজবংশ, মামলুক ও মুহাম্মদ আলি পাশার অধীন কিছু সময়। মিশরীয় ও লেভান্টাইন ভাষার মধ্যে মিল রয়েছে।


title: মিশর

text: মিশর (আরবি ভাষায: مصر মিস্ব্‌র্, কথ্য মিশরীয় আরবি مصر মাস্ব্‌র্, ইংরেজি ভাষায়: Egypt ইজিপ্ট্), সরকারী নাম মিশর আরব প্রজাতন্ত্র, উত্তর আফ্রিকার একটি প্রাচীন রাষ্ট্র। দেশটির বেশির ভাগ অংশ আফ্রিকাতে অবস্থিত, কিন্তু এর সবচেয়ে পূর্বের অংশটি, সিনাই উপদ্বীপ। সিনাই উপদ্বীপ আফ্রিকা মহাদেশের মধ্যে স্থলসেতুর মত কাজ করে। মিশরের অধিকাংশ এলাকা মরুময়। নীল নদ দেশটিকে দুইটি অসমান অংশে ভাগ করেছে। নীল নদের উপত্যকা ও ব-দ্বীপ অঞ্চলেই মিশরের বেশির ভাগ মানুষ বাস করেন। কায়রো দেশের বৃহত্তম শহর ও রাজধানী।তবে আরব বসন্তে মিশরের ক্ষতি হয়।২০০৭ সালে বেকার ছিল ৪.৪%।কিন্তু আরব বসন্তের পরপর এর পরিমান হয় ১২.৮৩%।


title: নীলনদ

text: নীলের উত্তরাংশ সুদানে শুরু হয়ে মিশরের মধ্য দিয়ে প্রবাহিত, প্রায় পুরোটাই মরুভূমির মধ্য দিয়ে। মিশরের সভ্যতা প্রাচীন কাল থেকেই নীলের উপর নির্ভরশীল। মিশরের জনসংখ্যার অধিকাংশ এবং বেশিরভাগ শহরের অবস্থান আসওয়ানের উত্তরে নীলনদের উপত্যকায়। প্রাচীন মিশরের প্রায় সমস্ত সাংস্কৃতিক এবং ঐতিহাসিক গুরুত্বপূর্ণ স্থাপনাও এর তীরেই অবস্থিত। বিশাল ব-দ্বীপ সৃষ্টি করে নীলনদ ভূমধ্যসাগরে গিয়ে মিশেছে।


title: কাত্তারা অবতল

text: কাত্তারা অবতল (Qattara Depression) উত্তর-পূর্ব সাহারা তথা লিবীয় মরুভূমির একাংশ যা উত্তর-পশ্চিম মিশরে অবস্থিত। এটি লবণ হ্রদ ও জলাভূমিতে পূর্ণ একটি বিরাট বালুময় এলাকা। এর মোট আয়তন প্রায় ১৮ হাজার বর্গকিলোমিটার। এর ভেতর দিয়ে কোন যানবাহন চলাচল করতে পারে না। অবতল এই এলাকাটি সমুদ্র সমতল থেকে ১৩৩ মিটার নিচে অবস্থিত। এখানে আফ্রিকার ২য় গভীরতম বিন্দু অবস্থিত।


title: জিরোলামো কার্দানো

text: কার্দানো প্রায় ২০০টির মত বই লিখেছিলেন, তবে এদের মধ্যে সবচেয়ে বিখ্যাত হল "আর্স মাগ্‌না" ("Ars Magna") বইটি। এই বইতেই সাধারণ ত্রিঘাত সমীকরণ ও সাধারণ চতুর্ঘাত সমীকরণের সমাধান প্রথম প্রকাশিত হয়, যদিও এই সমাধান দুইটিতে যথাক্রমে তারতাইলিয়া ও কার্দানোর সহকারী লুদোভিকো ফেরারি'র অবদান ছিল। কার্দানো তাঁর সময়কার বীজগণিত ও ত্রিকোণমিতিতে গভীর জ্ঞানসম্পন্ন একজন অসাধারণ গণিতবিদ ছিলেন। কার্দানোর আরেকটি বিখ্যাত বই হল "লিবের দে লুদো আলেয়ায়ে" ("Liber de ludo aleae"), যাতে গাণিতিক সম্ভাবনার একেবারে প্রাথমিক কিছু গাণিতিক ধারণা সন্নিবিষ্ট হয়েছে; এই বইতে কার্দানো তাঁর জুয়াড়ি জীবনের অভিজ্ঞতা কাজে লাগান।


title: সেলমা লাগেরলফ

text: সেলমা লাগেরলফের প্রথম বই "দ্য স্টোরি অফ গোস্টা বার্লিং" প্রকাশিত হয় ১৮৯১ সালে। দুই খণ্ডের এই বইটি ছিল ভার্মল্যান্ডের লোককাহিনীর একটি গীতিধর্মী বর্ণনাকেন্দ্রিক উপস্থাপনা। এই বই রচনার ক্ষেত্রে তিনি স্কটীয় লেখক টমাস কার্লাইল কর্তৃক প্রভাবিত হয়েছিলেন। ১৮৯৮ সালে এই বইটির ইংরেজি অনুবাদ প্রকাশিত হয়। তার দ্বিতীয় গ্রন্থের নাম "ইনভিজিব্‌ল লিংক" যা ছিল একটি গল্পসংগ্রহ। ১৮৯৪ সালে প্রকাশিত এই গ্রন্থের ইংরেজি অনুবাদ প্রকাশিত হয় ১৮৯৯ সালে। ১৮৯৫ সালের পর তিনি লেখালেখিকে একমাত্র পেশা হিসেবে গ্রহণ করেন। ইতালি ভ্রমণের পর তিনি "দ্য মিরাক্‌ল্‌স অফ এন্টি ক্রাইস্ট" বইটি লিখেন যা ১৮৯৮ সালে প্রকাশিত হয়। প্যালেস্টাইন সফর শেষে রচনা করেন "জেরুজালেম: আই ডালারেন"। দুই খণ্ডের এই উপন্যাসটি ১৯০১-১৯০২ সালে লিখিত ও প্রকাশিত হয়েছিল। এর কাহিনী ছিল সুইডেনের একটি প্রাদেশিক ধর্মীয় আন্দোলন যার ফলে লোকজন সেখান থেকে প্যালেস্টাইনে স্থানান্তরিত হওয়ার সুযোগ পায়।


title: টেলস্ অব ম্যাজিক অ্যান্ড মিস্ট্রি (ম্যাগাজিন)

text: এর অবদানকারীদের মধ্যে এইচ. পি. লাভক্র্যাফ্ট, ফ্র্যাঙ্ক ওয়েন, মিরিয়াম এলেন ডিফোর্ড অন্যতম। লাভক্র্যাফট এই ম্যাগাজিনে "কুল এয়ার" নামের একটি গল্প লিখেছিলেন। ফ্র্যাঙ্ক ওয়েন লিখেছিলেন তিনটি গল্প- "দ্য ইয়েলো পুল", "দ্য ব্ল্যাক ওয়েল অব ওয়াদি" এবং "দ্য লুর অব দ্যা শ্রিভেলড্ হ্যান্ড"। ডিফোর্ড লিখেছিলেন "গোস্টলি হ্যান্ডস" নামক একটি গল্প, তবে পরবর্তীতে শোনা যায় যে এই গল্পটি কোনো প্রকার অনুমতি বা সম্মানি প্রদান ছাড়াই ছাপা হয়েছিল। গিবসন পরবর্তীকালে বলেন যে, কোফোড "ব্রিফ স্টোরিস"-এর জন্য প্রেরিত লেখাগুলোকে নির্বাচন ও সম্পাদনা করতেন। বৈজ্ঞানিক কল্পকাহিনীর ঐতিহাসিকবিদ মাইক অ্যাশলি বলেন যে লেখাগুলো কোথা থেকে আসছে সে সম্পর্কে গিবসন সম্পূর্ণ ওয়াকেবহাল ছিলেন না, এবং সম্ভবত এই ম্যাগাজিনে প্রকাশিত কিছু লেখা, লেখকদের কোনোপ্রকার সম্মানি প্রদান ছাড়াই বিনা অনুমতিতে ছেপে দেয়া হয়েছিল।


title: পম্পেঁউ ফাব্রা

text: প্রতিষ্ঠানটি "উচ্চারণবিধি" ("নরমেস অর্তোগ্রাফিক্স") (১৯১৩), "ডিকশিওনারি অর্তোগ্রাফিক" (১৯১৭) এবং অফিশিয়াল "কাতালান ব্যাকরণ" ("গ্রামাতিকা কাতালানা") (১৯১৮) প্রভৃতি প্রকাশ করেন। একই বছরে ফাব্রা "এল' এসসিয়াসিয়ো" কর্তৃক প্রকাশিত "কুর্স মিৎজা দ্য গ্রামাতিকা কাতালানা" বইটি সম্পাদনা করেন। তাঁর "কনভার্সেস ফিলোলোগিগস" সর্বপ্রথম "লা পাবলিসিতাত"-এ প্রকাশিত হত। এরপর একত্রে "পপুলার বার্সিনো" হিসেবে প্রকাশিত হয়। সম্ভবত তাঁর প্রথম বিখ্যাত কাজ ছিল "কাতালান ভাষার সাধারণ অভিধান" ("ডিকশিওনারি জেনারেল দ্য লাঁ লিএঙ্গা কাতালানা") (১৯৩২)। এই বইয়ের প্রথম সংস্করণটি পরবর্তীতে প্রতিষ্ঠানটির অফিশিয়াল অভিধান হয়।


title: রুডল্‌ফ ক্রিস্টোফ ইউকেন

text: ইউকেনের দর্শন বিষয়ক অন্যতম বিখ্যাত বইয়ের ইংরেজি নাম "হিস্ট্রি অফ ফিলোসফিক্যাল টার্ম"। এই গ্রন্থ রচনা করেই তিনি সবচেয়ে বিখ্যাত হয়েছেন। ইউকেনের সাহিত্যে জীবন দর্শন ছিল মুখ্য। তার দৃষ্টিতে জীবন কেমন তা বেশ ভালোভাবেই ফুটিয়ে তুলতে পেরেছেন। তার লেখায় ব্যক্তিতের আদর্শ ও মূল্যায়ন ছিল সুস্পষ্ট। তার নোবেলপুরস্কার প্রাপ্তির কারণও ছিল মানবিক উৎকর্ষ ও জীবনকে নব আদর্শে উপস্থাপন।


title: ফিলোসফিয়া ন্যাচারালিস প্রিন্সিপিয়া ম্যাথামেটিকা

text: ফিলোসফিয়া নেচারালিস প্রিন্সিপিয়া ম্যাথেমেটিকা (লাতিন ভাষায়: Philosophiæ Naturalis Principia Mathematica) (ইংরেজি ভাষায়:Mathematical Principles of Natural Philosophy) ইংরেজ বিজ্ঞানী এবং আধুনিক বিজ্ঞানের অন্যতম পথিকৃৎ স্যার আইজাক নিউটনের লেখা সবচেয়ে বিখ্যাত বইয়ের নাম। বইটি ১৬৮৭ সালের ৫ই জুলাই প্রকাশিত হয়। পদার্থবিজ্ঞানের ইতিহাসে অত্যন্ত গুরুত্বপূর্ণ তিনটি বিষয় এতে আলোচিত হয়: নিউটনের গতিসূত্র যা চিরায়ত বলবিজ্ঞানের ভিত্তি স্থাপন করে, সার্বজনীন মহাকর্ষ তত্ত্ব এবং কেপলারের গ্রহীয় গতি সম্পর্কিত সূত্রের প্রমাণ। প্রিন্সিপিয়াকে বিজ্ঞানের ইতিহাসে সবচেয়ে গুরুত্বপূর্ণ ও প্রভাবশালী বইগুলোর একটি হিসেবে গণ্য করা হয়।


title: প্রবোধকুমার সান্যাল

text: ইংরেজি ফরোয়ার্ড ও বাংলায় বাংলার কথা পত্রিকার লেখক ছিলেন। তার উপন্যাস ‘মহাপ্রস্থানের পথে’ পাঠ করার পর স্বয়ং রবীন্দ্রনাথ ঠাকুর বলেছিলেন ‘"তোমার ভাষা পাঠকের মনকে রাস্তায় বের করে আনে"’। প্রায় দেড়শত গ্রন্থের রচয়িতা প্রবোধকুমারের বিখ্যাত বইগুলি হল: নদ ও নদী, শ্যামলীর স্বপ্ন, উত্তর কাল, দেবতাত্মা হিমালয়, উত্তর হিমালয় চরিত, রাশিয়ার ডায়েরী, উত্তর কাল, হাসুবানু, জলকল্লোল, পরিব্রাজকের ডায়রী, পর্যটকের পত্র, বনস্পতির বৈঠক ইত্যাদি।  তাঁর কাহিনী অবলম্বনে বহু সফল চলচ্চিত্র নির্মিত হয়েছে। তাদের মধ্যে রয়েছে, কাঁচ কাটা হীরে, পুষ্পধনু, প্রিয় বান্ধবী ইত্যাদি। তার শ্রেষ্ঠ রচনা 'মহাপ্রস্থানের পথে' চলচ্চিত্রায়িত হয় ১৯৫২ সালে নিউ থিয়েটার্স এর সৌজন্যে। পরিচালক ছিলেন কার্তিক চট্টোপাধ্যায়। এই সিনেমাটি হিন্দিতে যাত্রিক নামে বের হয়।


title: আইজাক নিউটন

text: ১৬৮৭ সনের ৫ জুলাই তারিখে তিনি তার ফিলসফিয়া ন্যাচারালিস প্রিন্সিপিয়া ম্যাথামেটিকা নামক বিখ্যাত গ্রন্থটি প্রকাশ করেন। সাহস এবং অর্থের যোগান দেয়ার আধ্যমে এই বইয়ের প্রকাশনায় যিনি সবচেয়ে বেশী অবদান রেখেছেন তিনি হলেন বিজ্ঞানী এডমন্ড হ্যালি। এই বইয়েই নিউটন গতির তিনটি মৌলিক সূত্রের উল্লেখ করেন। তিনি বস্তুসমূহের মধ্যবর্তী বলকে প্রকাশ করার জন্য লাতিন ভাষায় "গ্রাভিটাস" শব্দটি ব্যবহার করেছিলেন; এই শব্দটিই পরবর্তীকালে মহাকর্ষ বল নামে পরিচিত হয়। এটি প্রকৃতির অন্যতম একটি মৌলিক বল। নিউটন এ বিষয়ের উপর একটি তত্ত্বের অবতারণা করেন যা নিউটনের মহাকর্ষ সূত্র নামে পরিচিত। একই গ্রন্থে নিউটন বাতাসে শব্দের বেগের প্রথম বিশ্লেষণমূলক নির্ণয় প্রক্রিয়া ব্যাখ্যা করেন। বয়েলের সূত্রের উপর ভিত্তি করে তিনি এই ব্যাখ্যা প্রদান করেছিলেন। প্রিন্সিপিয়া গ্রন্থের মাধ্যমে নিউটন আন্তর্জাতিক মহলে বিশেষ পরিচিতি লাভ করেন। তার একটি প্রশংসাকারী মহল সৃষ্টি হয় যার মধ্যে অন্যতম ছিলেন সুইজার‌ল্যান্ডে জন্মগ্রহণকারী গণিতবিদ নিকোলাস ফাটিও দ্য ডুইলিয়ার। এই গণিতবিদের সাথে নিউটন বিশেষ বন্ধুত্বের সম্পর্ক গড়ে তুলেছিলেন যা ১৬৯৩ সাল পর্যন্ত বিরাজমান ছিল। এই বন্ধুত্ব ভেঙে যাওয়ার পর নিউটন মুষড়ে পড়েছিলেন।


title: মুস্তেরিয়ুম কসমোগ্রাফিকুম

text:
মুস্তেরিয়ুম কসমোগ্রাফিকুম (লাতিন ভাষায়: Mysterium Cosmographicum, অর্থ: মহাবিশ্বের পবিত্র রহস্য) জার্মান জ্যোতির্বিদ ইয়োহানেস কেপলারের প্রথম জ্যোতির্বিজ্ঞান গ্রন্থ। এটি ছিল কোপের্নিকুসের বিশ্ব ব্যবস্থা প্রমাণের জন্য প্রকাশিত প্রথম বই। ১৬২১ সালে নিজের গবেষণা জীবন সম্পর্খে মন্তব্য করতে গিয়ে কেপলার তার মুস্তেরিয়ুম সম্পর্কে বলেছিলেন,
কেপলারের দাবী অনুসারে ১৫৯৫ সালের ১৯শে জানুয়ারি গ্রাৎসের একটি শ্রেণীকক্ষে রাশিচক্রে শনি ও বৃহস্পতি গ্রহের পর্যাবৃত্ত সংযোগ পড়ানোর সময় তার মনে এক স্বর্গীয় চিন্তা খেলে যায়; তিনি বুঝতে পারেন সুষম বহুভুজের অন্তর্বৃত্ত এবং পরিবৃত্ত যেমন বহুভুজটির সাথে সর্বদা একটি নির্দিষ্ট অনুপাতে আবদ্ধ হয়, মহাবিশ্বের জ্যামিতিক ভিত্তিও সম্ভবত তেমন। এরপর অনেক ধরণের পরীক্ষা করেন, কিন্তু অতিরিক্ত গ্রহ যোগ করেও শেষ পর্যন্ত সুষম বহুভুজদের এমন কোন সমাবেশ পাননি যা তখন পর্যন্ত জানা জ্যোতিষ্কগুলোর গতিপথ ব্যাখ্যা করতে পারে। অগত্যা ত্রিমাত্রিক বহুতলক নিয়ে কাজ শুরু করেন। এভাবে আবিষ্কার করেন যে, পাঁচটি প্লেটোনীয় ঘনবস্তুকে খ-গোলকের মাধ্যমে অন্তর্লিখিত এবং পরিলিখিত করা যায়। এর মাধ্যমেই মুস্তেরিয়ুমের মূলভাব তৈরি হয়।


title: ১০ স্টোরি ফ্যান্টাসি

text: "১০ স্টোরি ফ্যান্টাসি"র একটি বিখ্যাত গল্প "সেন্টিনেল ফ্রম এটার্নিটি", যার লেখক ছিলেন আর্থার সি. ক্লার্ক। ক্লার্ক ১৯৪৮ সালে বিবিসি আয়োজিত এক প্রতিযোগিতায় এ গল্পটি পাঠিয়েছিলেন, কিন্তু গল্পটি কোনো প্রকার পুরস্কার বা অনারেবল মেনশান - কিছুই পায়না। পরবর্তীতে গল্পটির উপর ভিত্তি করেই "" চলচ্চিত্রটি নির্মিত হয়। ম্যাগাজিনে প্রকাশিত সকল গল্পের মানই বেশ ভালো ছিল, এবং নামকরা অনেক লেখক, যেমনঃ এ.ই. ভ্যান ভগ্ট, এল. স্প্রাগ দে ক্যাম্প, অগাস্ট ডার্লিথ এবং লেস্টার দেল রে প্রমুখেরা এসব গল্প লিখেছিলেন। খ্যাতিপ্রাপ্ত কিছু গল্পের মধ্যে সি.এম. কর্নব্লুথের "ফ্রেন্ড টু ম্যান", উলহেইমের "প্রাইভেট ওয়ার্ল্ডস" (মার্টিন পিয়ার্সন ছদ্মনামে প্রকাশিত), ফ্রিৎজ লেইবারের "ক্রাই উইচ" এবং ক্রিস নেভিলের "সিডস্ অব ফিউচারিটি" অন্যতম।


title: স্বাস্থ্য বিজ্ঞান কলেজ, বাহরাইন

text: স্বাস্থ্য বিজ্ঞান কলেজ বিভিন্ন ধরনের ডিগ্রী প্রদান করে থাকে। এখানে নার্সিং এ বিএসসি ডিগ্রী প্রদান করা হয়। তবে পুর্বে শুধুমাত্র এডি ডিগ্রী প্রদান করা হতো।  নার্সিং ছাড়াও আরো পাঁচটি এলাইড স্বাস্থ্য বিষয়ের ওপর এখানে কোর্স করানো হয় ও ডিগ্রী প্রদান করা হয়। প্রোগ্রাম গুলো হলো: দাঁতের স্বাস্থ্য, চিকিৎসা পরীক্ষাগার প্রযুক্তি, ফার্মেসি, পাবলিক হেলথ এবং রেডিত্তগ্র্য্রাফি। ২০১৫ সালের সেপ্টেম্বর মাস থেকে ফার্মেসী,চিকিৎসা পরীক্ষাগার প্রযুক্তি, পাবলিক হেলথ এবং রেডিত্তগ্র্য্রাফি কোর্স শুরু করা হয়। এখানে নার্সিং এর উপর এক বছর মেয়াদী ডিপ্লোমা কোর্স করানো হয়। সাধারণত ডিপ্লোমা কোর্সে নার্সিং এর বিশেষায়িত শাখা, যেমনঃ ধাত্রীবিদ্যা, কমিউনিটি হেল্থ, কার্ডিয়াক, ইমার্জেন্সি এবং সাইকিয়াট্রিক নার্সিং ইত্যাদি বিষয়ে ডিগ্রী প্রদান করা হয়।


title: ডক্টর অব মেডিসিন

text: ডক্টর অব মেডিসিন (লাতিন ভাষার "মেদিসিনায়ে দক্তর" থেকে এম.ডি.) হল একটি মেডিক্যাল ডিগ্রি। বিভিন্ন এলাকায় এর অর্থে ভিন্নতা রয়েছে। কয়েকটি দেশে এম.ডি. দিয়ে প্রথম পেশাদারী স্নাতক ডিগ্রি বুঝানো হয়, যা কোন চিকিৎসা প্রতিষ্ঠান থেকে প্রাথমিক স্নাতকদের দেওয়া হয়। অন্যান্য দেশে, এম.ডি. দিয়ে মেডিক্যাল স্নাতকদের জন্য বরাদ্দকৃত একাডেমিক গবেষণা ডক্টরেট, উচ্চতর ডক্টরেট, সম্মানসূচক ডক্টরেট বা উন্নত ক্লিনিক্যাল কোর্সওয়ার্ক ডিগ্রি বুঝানো হয়। এসব দেশে প্রথম পেশাদারী ডিগ্রি সমমান ডিগ্রি বিভিন্ন রকমের হয়ে থাকে (যেমন - যুক্তরাজ্যের রীতি অনুসারে বিভিন্ন দেশে ব্যাচেলর অব মেডিসিন, ব্যাচেলর অব সার্জারি বা এমবিবিএস)।


title: আফিয়া সিদ্দিকী

text: জন্ম সূত্রে এই উচ্চ শিক্ষিত মহিলা পাকিস্তানের নাগরিক। শিক্ষা জীবনে তিনি যুক্তরাষ্ট্রের সর্বোচ্চ ডিগ্রী ধারী (পিএইচডি)। স্বনামধন্য এই স্নায়ুবিজ্ঞানী শিক্ষা জীবনে অসামান্য মেধার পরিচয় দেন। যুক্তরাষ্ট্রের ব্রন্ডেইস হার্ভার্ড বিশ্ববিদ্যালয় তাকে “নিউরোলজি” বিষয়ে ডক্টরেট ডিগ্রী প্রদান করে। এছাড়াও সম্মান সূচক ও অন্যান্য ডিগ্রীর ১৪০ টিরও বেশি সার্টিফিকেট তিনি অর্জন করেন। তিনি “হাফিযে কোর’আন” ও “আলিমা”। শিক্ষা লাভের পর তিনি ২০০২ সাল পর্যন্ত যুক্তরাষ্ট্রেই বসবাস করেন ও বিভিন্ন প্রতিষ্ঠানে চাকুরি করেন। সহকর্মীরা তাকে অত্যন্ত ভদ্র, নম্র ও বিনয়ী হিসেবে পরিচয় দেন।


title: এমডি-পিএইচডি

text: এমডি ও পিএইচডি ডিগ্রী প্রাপ্ত হতে একটি দ্বৈত ডিগ্রী প্রোগ্রামে ভর্তি হতেই হবে, এমনটি না। পৃথকভাবেও একজন উল্লেখিত ডিগ্রী সম্পন্ন করতে পারেন। তবে, শিক্ষার্থী সব মেডিকেল স্কুলের শিক্ষাগ্রহণের জন্য টিউশন দিতে বাধ্য এবং তাদের এমডি শিক্ষার সময় কোন বৃত্তি গ্রহণ করে না। যেহেতু পিএইচডি প্রশিক্ষণ চিকিৎসা প্রশিক্ষণের সঙ্গে সম্পৃক্ত হয় না, সেহেতু উপরন্তু, পিএইচডি সম্পন্ন করার অতিরিক্ত বছর সময় লাগবে।


title: দন্ত্যচিকিৎসা

text: কোরিয়া, জাপান, তাইওয়ান, ফিনল্যান্ড, সুইডেন, ব্রাজিল, চিলি, যুক্তরাষ্ট্র এবং কানাডাতে দন্ত্যচিকিৎসক হতে হলে ডক্টর অব ডেন্টাল সার্জারি (ডিডিএস) বা ডক্টর অব ডেন্টাল মেডিসিন (ডিডিএম) ডিগ্রীপ্রাপ্ত হতে হবে তবেই তিনি দন্ত্যচিকিৎসা অনুশীলন করার যোগ্য বিবেচিত হবেন। এটি যুক্তরাজ্য এবং ব্রিটিশ প্রজাতন্ত্রের দেশগুলোর ব্যাচেলর অব ডেন্টাল সার্জারির (বিডিএস, বিডেন্ট, বিসিএইচডি, বিডিএসসি) সমতুল্য। অধিকাংশ পশ্চিমা দেশে, যোগয়তাসম্পন্ন দন্ত্য চিকিৎসক হতে একজনকে কমপক্ষে ৪ বছরের স্নাতকোত্তর অধ্যয়ন করতে হয়। ইউরোপিয়ান ইউনিয়ের মধ্যে কমপক্ষে পাঁচ বছরের অধ্যয়ন প্রয়োজন। দন্ত্যচিকিৎসা অনুশীলনের আগে একজন দন্ত্য চিকিৎসককে সাধারণত পাঁচ থেকে আট বছরের মত অধ্যয়ন করতে হয়। যদিও বাধ্যতামূলক নয় তবে অনেক দন্ত্যচিকিৎসক ডেন্টাল ডিগ্রী লাভের পর সুনির্দিষ্ট দন্ত্যসেবার উপর ইন্টার্নশীপ করে থাকেন।


title: চিকিৎসক

text:
ব্যাচেলর অব হোমিওপ্যাথিক মেডিসিন এন্ড সার্জারী (বিএইচএমএস) , ব্যাচেলর অব আয়ুর্বেদ মেডিসিন এন্ড সার্জারী (বিএএমএস) ও(( ব্যাচ‌েলর অব ইউনানী ম‌েডিস‌িন এন্ড সার্জারী)) (ব‌িইউএমএস)ত‌িনটি পৃথক ডিগ্রীর প্রচলিত আছে। এছাড়াও চার বছর ম‌েয়াদ‌ে ডিপ্ল‌োমা ক‌োর্স কর‌ে তারা বৈধভাবে চিকিৎসা শাস্ত্র রোগীর উপর প্রয়োগ করেন ও নিজেদেরকে চিকিৎসক হিসেবে পরিচয় দেন।
ফিজিওথেরাপি চিকিৎসা বিজ্ঞান খুবই গুরুত্বপূর্ণ শাখা। বিভিন্ন দেশে ফিজিওথেরাপি চিকিৎসার উপর ডিপ্লোমা, গ্রাজুয়েশন ও পোষ্ট গ্রাজুয়েশনসহ ডক্টরেট ডিগ্রী রয়েছে। ফিজিওথেরাপি চিকিৎসার মাধ্যমে শারীরিক অক্ষমতা ও ব‍্যথা জনিত সমস্যা থেকে দ্রুত আরোগ্য লাভ করা সম্ভব।
যারা ফিজিওথেরাপি চিকিৎসা প্রদান করেন তারা ফিজিওথেরাপি চিকিৎসক,ওনারা বিশ্ববিদ্যালয়ের চিকিৎসা অনুষদ থেকে ফিজিওথেরাপি চিকিৎসা বিষয়ে পাঁচ বছর ( তত্ত্বীয় চার বছর ও ইনটা্রন এক বছর) পড়াশোনা করেন। এ ছাড়া ও ফিজিওথেরাপি চিকিৎসকদের সহকারী হিসাবে সহায়তা করার জন্য ৩-৪ বছর মেয়াদি ডিপ্লোমা কোর্স রয়েছে। বাংলাদেশ, ভারত, পাকিস্তান সহ দক্ষিণ এশিয়ার এর চিকিৎসা চলু রয়েছে।


title: এমডি-পিএইচডি

text: আমেরিকায় MD-PhD ডিগ্রী কিছু মেডিক্যাল স্কুল এ দেওয়া দ্বৈত ডিগ্রী প্রোগ্রামের মাধ্যমে প্রাপ্ত করা সম্ভব। এমন একটি সমন্বিত প্রশিক্ষণ প্রোগ্রাম জন্য ধারণা শুরু হয় Case Western Reserve University School of Medicine প্রতিষ্ঠানের ১৯৫৬ সাল থেকে এবং এটি দ্রুত অন্যান্য মেডিক্যাল স্কুলে ছড়িয়ে পড়ে।১৯৬৪ সালে ন্যাশনাল ইনস্টিটিউট অফ হেলথ ( NIH ) কিছু বিশ্ববিদ্যালয়ে এমডি - পিএইচডি প্রোগ্রাম অর্থলগ্নী করার একটি ফান্ড গঠন করে। এই তহবিল চিকিৎসা সায়েন্টিস্ট প্রশিক্ষণ কর্মসূচী ( MSTP ) মাধ্যমে বিতরণ করা হয়।এছাড়াও কিছু নন-MSTP দ্বৈত ডিগ্রী প্রদানের তহবিলও আছে। নন-MSTP কর্তৃক তহবিল কৃত দ্বৈত ডিগ্রী প্রোগ্রামের আরও কিছু অপশন আছে এবং PhD ছাড়াও আরো অন্যান্য ডিগ্রী নেওয়া যায়।(যেমন, J.D. এবং M.B.A. ডিগ্রী )


title: ত্বকবিজ্ঞান

text: ডাক্তারি ডিগ্রি (এম.ডি. বা ডি.ও.)অর্জন করার পর একজন সাধারণ চর্মরোগবিশেষজ্ঞ হওয়ার জন্য যুক্তরাষ্ট্রে আমেরিকান একাডেমী অব ডার্মাটোলজি হতে বোর্ড সার্টিফিকেশন লাভ করতে হয় । আমেরিকান বোর্ড অব ডার্মাটোলজি বা আমেরিকান অস্টিওপ্যাথিক বোর্ড প্রশিক্ষনটি চার বছর মেয়াদের হয়ে থাকে । প্রশিক্ষণটি এক বছরের প্রারম্ভিক মেডিকেল অথবা সার্জিক্যাল ইন্টার্নশীপ এবং তিন বছরের ডার্মাটোলজি স্টাডি অন্তর্ভূক্ত করে থাকে । গত কয়েক বছর ধরে যুক্তরাষ্ট্রে একজন চর্মরোগবিশেষজ্ঞ রেসিডেন্সি লাভ অত্যন্ত প্রতিযোগিতামূলক বলে পরিগণিত হয়েছে ।


title: চিকিৎসক

text: চিকিৎসা কার্যপরিচালনার অধিকার অর্জনের লক্ষ্যে নির্দিষ্ট বিশ্ববিদ্যালয় প্রশাসন স্নাতক ডিগ্রী অর্জনকারীকে চিকিৎসা সনদ প্রদান করে। এরফলেই তিনি দেশের প্রচলিত আইন মোতাবেক বৈধ কিংবা নিবন্ধিত চিকিৎসক হিসেবে পরিচিত হন। কিছু কিছু দেশে বৈধ কিংবা নিবন্ধিত চিকিৎসক হিসেবে পরিচিতির জন্য ইন্টার্নশীপ অথবা শর্তসাপেক্ষে নিবন্ধনের প্রয়োজন পড়ে।


title: অরূপ রতন চৌধুরী

text: তিনি ১৯৬৮ সালে সিলেট সরকারি পাইলট উচ্চ বিদ্যালয় থেকে মাধ্যমিক ও ১৯৭০ সালে জগন্নাথ কলেজ থেকে উচ্চ মাধ্যমিক পাস করেন। তিনি ঢাকা বিশ্ববিদ্যালয়ের অধীনস্ত ঢাকা ডেন্টাল কলেজ ও হাসপাতাল থেকে দন্ত চিকিৎসা বিষয়ে ব্যাচেলর ডিগ্রি লাভ করেন। তিনি ২০০০ সালে ঢাকা বিশ্ববিদ্যালয় থেকে পিএইচডি ডিগ্রি লাভ করেন। চৌধুরী ১৯৮৩-৮৪ সালে বিশ্ব স্বাস্থ্য সংস্থার ফেলোশিপ প্রোগ্রাম থেকে যুক্তরাজ্যের লন্ডন বিশ্ববিদ্যালয়ে ফেলোশিপ লাভ করেন। পরে ১৯৮৩-৮৪ সালে নিউ ইয়র্ক সিটির স্টেট ইউনিভার্সিটি অফ নিউ ইয়র্ক এর স্কুল অফ ডেন্টাল মেডিসিনের ওরাল বায়োলজি অ্যান্ড প্যাথলজি বিভাগে পোস্ট ডক্টরেট রিসার্চ ফেলোশিপ লাভ করেন। তিনি ২০০৩ সালে ইন্টারন্যাশনাল কলেজ অফ কন্টিনিউয়াস ডেন্টাল এডুকেশনের ফেলো এবং ২০০৫ সালে ইন্টারন্যাশনাল কনগ্রেস অন ওরাল ক্যান্সারের ফেলো নির্বাচিত হন। ২০১২ সালে তিনি ইংল্যান্ডের রয়েল কলেজ অফ সার্জনস থেকে ফেলোশিপ ইন ডেন্টাল সার্জারি ডিগ্রি লাভ করেন।


title: প্যারাচৌম্বক পদার্থ

text:
সাধারণত প্যারাচৌম্বকত্ত্ব সেই সব পদার্থে দেখা যাই যাদের পরমাণুর সর্ব শেষ কক্ষ কে বিজোড় ইলেক্ট্রন থাকে | ইলেক্ট্রন গুলো আবদ্ধ  কক্ষে আবর্তন করার জন্যে তড়িত উৎপন্ন হয় |এই আবর্তন কারি ইলেক্ট্রনগুলো চৌম্বক দ্বিমেরু এর সাথে তুলনা করা যেতে পারে যাদের অভিমুখ তাদের নিম্ন অথবা উর্ধগামী স্পিনের অভিমুখের দ্বারা নির্ধারিত হয় |যুগ্ম সংখ্যাক ইলেক্ট্রন থাকলে  নিম্ন এবং  উর্ধগামী স্পিন একে অপরকে প্রশমিত কাদের দেয়,এরফলে সমষ্টি গতভাৱে মোট স্পিন শূন্য   অর্থাৎ মোট দ্বিমেরু ভ্রামক  শূন্য  হয় |কিন্তু বিজোড় ইলেক্ট্রন সম্পন্ন পরমাণুর একটি মোট দ্বিমেরু ভ্রামক থাকে |সাধারণ উস্নতাই কোন প্যারাচৌম্বক পদার্থে সমস্ত পরমাণুর দ্বিমেরু ভ্রামক  গুলো  বিভিন্ন অভিমুখে সজ্জিত থাকে এরফলে পদার্থের কোনো চৌম্বক ধৰ্ম দেখা যাই না | যখন পদার্থ টিকে একটি চৌম্বকক্ষেত্রে রাখা হয় সমস্ত বিজোড় ইলেক্ট্রন গুলোর দ্বিমেরু ভ্রামক গুলি চৌম্বকক্ষেত্রের অভিমুখে ঘোড়ার চেষ্টা করে  কিন্তু সেই উস্নতার  তাপশক্তি(KT ,যেখানে  k =বোল্টজম্যান ধ্রুবক )   দ্বিমেরু ভ্রামক গুলো কে চোম্বকক্ষেত্রের বিপরীত অভিমুখে রাখার চেষ্টা করে |ফলসরূপ দ্বিমেরু ভ্রামক গুলি চোম্বকক্ষেত্র এর সাথে একটি কোনে সজ্জিত থাকে  এরফলে অল্প চৌম্বকত্ত্ব এর সৃষ্টি হয় |
যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে সামান্য চুম্বকত্ব লাভ করে তাদেরকে প্যারাচৌম্বক পদার্থ বলে।


title: মহাবিস্ফোরণ তত্ত্ব

text: মহাজাগতিক স্ফীতি বন্ধ হয়ে যাওয়ার পর মহাবিশ্বে কোয়ার্ক-গ্লুওন প্লাসমা নামক পদার্থ ছিল। বর্তমানে সম্ভবত এই ধরণেরই একটি পদার্থ বিজ্ঞানী প্রস্তুত করেছেন যা কোয়ার্ক গ্লুওন তরল হিসেবে পরিচিত। এই তরলের মধ্যস্থিত সকল উপাদান একে অপরের সাপেক্ষে চলমান -- এ তরলের মধ্যকার সকল মৌলিক কণিকাও এভাবে তরলের মধ্যে চলমান থাকে। স্থান-কালের কোন একটি বিন্দুতে এই পদার্থের মধ্যে একটি বিক্রিয়া ঘটে যার স্বরূপ এখন পর্যন্ত মানুষের পক্ষে জানা সম্ভব হয়নি। এই বিক্রিয়ার ফলে বেরিয়ন সংখ্যার সংরক্ষণ নীতি লংঘিত হয় এবং কোয়ার্ক ও লেপ্টন কণিকার পরিমাণ এদের প্রতিকণিকার চেয়ে সামান্য বেড়ে যায়। অর্থাৎ প্রতি-কোয়ার্ক এবং প্রতি-লেপ্টনের চেয়ে কোয়ার্ক এবং লেপ্টনের পরিমাণ সামান্য বৃদ্ধি পায়। এর হার ছিল প্রতি ১০ ভাগের এক ভাগ। এই প্রক্রিয়াকে বেরিওজেনেসিস বলা হয়।